നടന് ടൊവിനോ തോമസിന് കോവിഡ് • Rounds Time Malayalam\nFri, 07 May 2021 22:11:26 +0530\nHome Kerala നടന് ടൊവിനോ തോമസിന് കോവിഡ്\nനടന് ടൊവിനോ തോമസിന് കോവിഡ് സ്ഥിരീകരിച്ചു. ടൊവിനോ തന്നെയാണ് ഇക്കാര്യം ഫേസ്ബുക്കിലൂടെ അറിയിച്ചത്. നിലവില് നിരീക്ഷിണത്തിലാണെന്നും രോഗ ലക്ഷണങ്ങള് ഒന്നും തന്നെയില്ലെന്നും ടൊവിനോ വ്യക്തമാക്കി.‘എനിക്ക് കൊവിഡ് സ്ഥിരീകരിച്ചു. നിലവില് നിരീക്ഷണത്തില് കഴിയുകയാണ്. രോഗ ലക്ഷണങ്ങളൊന്നും ഇതുവരെയില്ല. ആരോഗ്യപരമായി പ്രശ്‌നങ്ങളുമില്ല. കുറച്ച് ദിവസത്തിന് നിരീക്ഷണത്തില് തുടര്‍ന്ന ശേഷം വീണ്ടും സിനിമയിലേക്ക് മടങ്ങിയെത്തുന്നതായിരിക്കും. എല്ലാവരും സുരക്ഷിതരായി ഇരിക്കു’, ടൊവിനോ തോമസ് സമൂഹമാധ്യമത്തിൽ കുറിച്ചു.\nPrevious articleഐ.എസ്.ആർ.ഒ ഗൂഢാലോചനക്കേസ് സി.ബി.ഐ അന്വേഷിക്കും: ജസ്റ്റിസ് ഡി.കെ ജെയിൻ സമിതിയുടെ റിപ്പോർട്ട് സി.ബി.ഐക്ക് കൈമാറി; മൂന്ന് മാസത്തിനകം റിപ്പോർട്ട് നൽകണമെന്ന് സുപ്രിംകോടതി\nNext article‘യുദ്ധകാലത്തും, ക്ഷാമകാലത്തും, കോവിഡ് കാലത്തുമൊക്കെ പൂരം ഒഴിവാക്കിയാണ് തൃശൂർ നാടിനൊപ്പം നിന്നത്. ആ വലിയ പൈതൃകമാണ് ഇവിടെയിപ്പോൾ ഈ വലിയ പ്രതിസന്ധിഘട്ടത്തിൽ ചില സ്ഥാപിത താൽപര്യങ്ങൾ പിച്ചിച്ചീന്താനൊരുങ്ങുന്നത്’: പൂരം നടത്തിപ്പിനെതിരെ കടന്നാക്രമിച്ച് മുതിർന്ന മാധ്യമപ്രവർത്തകന്റെ കുറിപ്പ്, ഏറ്റെടുത്ത് സമൂഹമാധ്യമങ്ങൾ\nമെഡിക്കൽ കോളേജിൽ പാമ്പുകളും, ചികിൽസയിലുള്ള മകന് ചായ വാങ്ങാൻ പോയ പിതാവിന് പാമ്പ് കടിയേറ്റ്...\nസേവനം മാത്രമല്ല, സമ്പാദ്യവും സംഭാവന നൽകി മാലാഖ;\nമന്ത്രി കെ.കെ. ശൈലജ കോവിഡ് വാക്സിൻ സ്വീകരിച്ചു; കുത്തിവെയ്പ്പ് ഫോട്ടോ ഷൂട്ടെന്ന് വിവാദം; പ്രതിരോധ...\nവയനാട്ടിലെ മുതിര്‍ന്ന കോണ്‍ഗ്രസ് നേതാവും ഡി.സി.സി മുന് വൈസ് പ്രസിഡന്റുമായ കെ.കെ.വിശ്വനാഥന് പാര്‍ട്ടിയില് നിന്ന്...


ബുര്‍ജ് ഖലീഫയില് പാകിസ്ഥാന് പതാക തലകീഴായി പ്രദര്‍ശിപ്പിച്ചു\nDubai - United Arab Emirates, First Published 18, Aug 2019, 5:23 PM IST\nവെള്ളിയാഴ്ച രാത്രി 8.42നാണ് പാകിസ്ഥാന് പതാക ബുര്‍ജ് ഖലീഫയില് തെളിയിച്ചത്. 8.44ന് ഇന്ത്യന് പതാകയും പ്രദര്‍ശിപ്പിച്ചു. ഓണ്‍ലൈനിലുള്‍പ്പെടെ ആയിരക്കണക്കിന് പേരാണ് ഇത് കാണാണുണ്ടായിരുന്നത്.\nദുബായ്: ലോകത്തിലെ ഏറ്റവും വലിയ കെട്ടിടമായ ദുബായിലെ ബുര്‍ജ് ഖലീഫയില് കഴിഞ്ഞദിവസം പാകിസ്ഥാന് പതാക തലകീഴായി പ്രദര്‍ശിപ്പിച്ചു . ഇന്ത്യയുടെയും പാകിസ്ഥാന്റെയും സ്വാതന്ത്ര്യ ദിനാഘോഷങ്ങളുമായി ബന്ധപ്പെട്ടാണ് കഴിഞ്ഞ ദിവസം രാത്രി ഇരുരാജ്യങ്ങളുടെ ദേശീയ പതാകകള് ബുര്‍ജ് ഖലീഫയില് തെളിയിച്ചത്. ഇന്ത്യന് പതാക ശരിയായി തന്നെ സജ്ജീകരികരിച്ചപ്പോള് തങ്ങളുടെ പതാക തലതിരിഞ്ഞുപോയെന്നാണ് പാകിസ്ഥാനികളുടെ പരാതി.\nവെള്ളിയാഴ്ച രാത്രി 8.42നാണ് പാകിസ്ഥാന് പതാക ബുര്‍ജ് ഖലീഫയില് തെളിയിച്ചത്. 8.44ന് ഇന്ത്യന് പതാകയും പ്രദര്‍ശിപ്പിച്ചു. ഓണ്‍ലൈനിലുള്‍പ്പെടെ ആയിരക്കണക്കിന് പേരാണ് ഇത് കാണാണുണ്ടായിരുന്നത്. എന്നാല് തങ്ങളുടെ പതാകയിലെ ചന്ദ്രക്കല മുകളിലേക്കായിരുന്നു തിരിഞ്ഞിരിക്കേണ്ടതെന്ന് ചൂണ്ടിക്കാട്ടിയാണ് ദുബായിലെ പാകിസ്ഥാന് അസോസിയേഷന് ബുര്‍ജ് ഖലീഫയുടെ നിര്‍മാതാക്കളായ ഇമാര് ഗ്രൂപ്പിന് പരാതി നല്‍കിയത്.\n2017ല് പാകിസ്ഥാന് പതാക ബുര്‍ജ് ഖലീഫയില് പ്രദര്‍ശിപ്പിച്ചപ്പോള് വെള്ളനിറം താഴെയും ചന്ദ്രക്കല മുകളിലേക്ക് തിരിഞ്ഞിരിക്കുന്ന തരത്തിലുമായിരുന്നു. എന്നാല് ഇപ്പോള് പ്രദര്‍ശിപ്പിച്ചത് പോലെ തന്നെയായിരുന്നു ഈ വര്‍ഷം മാര്‍ച്ചിലും കഴിഞ്ഞ വര്‍ഷവും പതാക പ്രദര്‍ശിപ്പിച്ചതെന്നും റിപ്പോര്‍ട്ടുകളുണ്ട്. എന്നാല് പതാക തലതിരിഞ്ഞുപോയതില് പാകിസ്ഥാനികള് ദുഃഖിതരാണെന്ന് പാകിസ്ഥാന് അസോസിയേഷന്റെ പരാതിയില് പറയുന്നു. സംഭവത്തില് ഇമാര് ഗ്രൂപ്പോ പാകിസ്ഥാന് എംബസിയോ ഔദ്യോഗികമായി പ്രതികരിച്ചിട്ടില്ല.\nLast Updated 18, Aug 2019, 6:32 PM IST


ഹാര്‍ദിക് പാണ്ഡ്യയുടെ മടങ്ങിവരവ് ഈ ടൂര്‍ണമെന്റിലൂടെ; നേരിട്ട് ഇന്ത്യന് ടീമിലെത്തില്ല | Hardik Pandya to make his comeback with DY Patil T20 tournament - Malayalam MyKhel\n» ഹാര്‍ദിക് പാണ്ഡ്യയുടെ മടങ്ങിവരവ് ഈ ടൂര്‍ണമെന്റിലൂടെ; നേരിട്ട് ഇന്ത്യന് ടീമിലെത്തില്ല\nUpdated: Monday, February 24, 2020, 16:43 [IST]\nമുംബൈ: പരിക്കിനെ തുടര്‍ന്ന് വിശ്രമത്തിലായിരുന്ന ഇന്ത്യന് ഓള്‍റൗണ്ടര് ഹാര്‍ദിക് പാണ്ഡ്യയുടെ മടങ്ങിവരവ് ഉറപ്പിച്ചു. ഡി വൈ പാട്ടീല് ടി20 ടൂര്‍ണമെന്റിലൂടെയായിരിക്കും സജീവ ക്രിക്കറ്റിലേക്ക് താരം മടങ്ങുക. ഇന്ത്യന് ടീമിലേക്ക് നേരിട്ട് എത്തുന്നതിന് പകരം ആഭ്യന്തര ക്രിക്കറ്റില് ശാരീരികക്ഷമത തെളിയിക്കാനാണ് ബിസിസിഐ നിര്‍ദ്ദേശം. ടൂര്‍ണമെന്റ് പാണ്ഡ്യയെ സംബന്ധിച്ച് നിര്‍ണായകമായിരിക്കും.\nനടുവേദനയെ തുടര്‍ന്ന് അഞ്ചുമാസം മുന്‍പ് ലണ്ടനില് ശസ്ത്രക്രിയ നടത്തിയ പാണ്ഡ്യ രണ്ടുതവണ ഇന്ത്യന് ടീമിലേക്ക് മടങ്ങിവരാന് ശ്രമിച്ചതാണ്. എന്നാല്, ശാരീരിക ക്ഷമതാ പരിശോധനയില് പരാജയപ്പെട്ടതിനെ തുടര്‍ന്ന് പരിശീലനത്തിലായിരുന്നു താരം. റിലയന്‍സ് 1 ടീമിനൊപ്പമാണ് പാണ്ഡ്യ ഡി വൈ പാട്ടീല് ടൂര്‍ണമെന്റില് കളിക്കുകയെന്ന് മുംബൈ ക്രിക്കറ്റ് അസോസിയേഷന് പ്രസിഡന്റ് വിജയ് പാട്ടീല് അറിയിച്ചു.\nവനിതകളുടെ ടി20 ലോകകപ്പ്: ബംഗ്ലാദേശിനു ടോസ്, ഇന്ത്യയെ ബാറ്റിങിന് അയച്ചു... മന്ദാന പിന്മാറി\nഇന്ത്യന് ടീമിലെ സ്ഥിരാംഗങ്ങളും അണ്ടര് 19 ടീമിലെ അംഗങ്ങളും ടൂര്‍ണമെന്റില് കളിക്കും. മനീഷ് പാണ്ഡെ, ശ്രേയസ് അയ്യര്, ശിവം ദുബെ, സഞ്ജു സാംസണ്, സൂര്യകുമാര് യാദവ്, ദിനേഷ് കാര്‍ത്തിക്, മന്‍ദീപ് സിങ്, ദിവ്യാന്‍ഷ് സക്‌സേന, വരുണ് ചക്രവര്‍ത്തി, വരുണ് ആരോണ് തുടങ്ങിയവരെല്ലാം ടൂര്‍ണമെന്റിലുണ്ട്. സിഎജി, ഇന്‍കം ടാക്‌സ്, ഐഒസി, ബാങ്ക് ഓഫ് ബറോഡ, ആര്‍ബിഐ തുടങ്ങിവയാണ് ടൂര്‍ണമെന്റിലെ മറ്റു ടീമുകള്.\nRead more about: hardik pandya cricket ക്രിക്കറ്റ് ഹാര്‍ദിക് പാണ്ഡ്യ\nStory first published: Monday, February 24, 2020, 16:40 [IST]


പ്രിയങ്ക ഗാന്ധി വാരാണസിയില് മത്സരിക്കില്ല\nഎ.ഐ.സി.സി ജനറല് സെക്രട്ടറി പ്രിയങ്ക ഗാന്ധി വാരാണസിയില് പ്രധാനമന്ത്രി നരേന്ദ്ര മോദിക്കെതിരെ മത്സരിക്കില്ല. അജയ് റായ് ആയിരിക്കും വാരാണസിയില് തങ്ങളുടെ സ്ഥാനാര്‍ത്ഥിയെന്ന് കോണ്‍ഗ്രസ്..................\nRead more about പ്രിയങ്ക ഗാന്ധി വാരാണസിയില് മത്സരിക്കില്ല\n'മാറി നില്‍ക്കങ്ങോട്ട്'; വീണ്ടും മാധ്യമ പ്രവര്‍ത്തകരോട് ആക്രോശിച്ച് മുഖ്യമന്ത്രി - വീഡിയോ\nവീണ്ടും മാധ്യമപ്രവര്‍ത്തരോട് കയര്‍ത്ത് മുഖ്യമന്ത്രി പിണറായി വിജയന്. കൊച്ചിയില് വച്ച് സംസ്ഥാനത്തെ ഉയര്‍ന്ന പോളിങ് ശതമാനത്തെ കുറിച്ച് പ്രതികരണം ആരാഞ്ഞപ്പോഴാണ് മുഖ്യമന്ത്രി മാധ്യമപ്രവര്‍ത്തകരോട് ക്ഷോഭിച്ചത്. പ്രതികരണം തേടിയ മാധ്യമങ്ങളോട് 'മാറി നില്‍ക്കങ്ങോട്ട്' എന്നായിരുന്നു മുഖ്യമന്ത്രിയുടെ മറുപടി. തുടര്‍ന്ന്.................\nRead more about 'മാറി നില്‍ക്കങ്ങോട്ട്'; വീണ്ടും മാധ്യമ പ്രവര്‍ത്തകരോട് ആക്രോശിച്ച് മുഖ്യമന്ത്രി - വീഡിയോ\nലോക്‌സഭാ തിരഞ്ഞെടുപ്പ്: ആദ്യഘട്ട വോട്ടെടുപ്പ് പുരോഗമിക്കുന്നു\nലോക്‌സഭാ തിരഞ്ഞെടുപ്പിന്റെ ആദ്യഘട്ട വോട്ടെടുപ്പ് ആരംഭിച്ചു.18 സംസ്ഥാനങ്ങളിലും രണ്ടു കേന്ദ്രപ്രദേശങ്ങളിലുമായി 91 സീറ്റുകളിലാണ് ഇന്ന് വോട്ടെടുപ്പ് നടക്കുന്നത്. ആന്ധ്ര, സിക്കിം, അരുണാചല് പ്രദേശ്...............\nRead more about ലോക്‌സഭാ തിരഞ്ഞെടുപ്പ്: ആദ്യഘട്ട വോട്ടെടുപ്പ് പുരോഗമിക്കുന്നു\nതിരഞ്ഞെടുപ്പ് കാലത്തെ വ്യാപക റെയ്ഡ്; ആദായനികുതി മേധാവിയെ വിളിപ്പിച്ച് തിരഞ്ഞെടുപ്പ് കമ്മീഷന്\nതിരഞ്ഞെടുപ്പ് പ്രഖ്യാപനത്തിന് പിന്നാലെ രാജ്യവ്യാപകമായി ആദായനികുതി വകുപ്പ് നടത്തുന്ന റെയ്ഡിനെതിരെ തിരഞ്ഞെടുപ്പ് കമ്മീഷന്. സംഭവവുമായി ബന്ധപ്പെട്ട് ആദായനികുതി..........\nRead more about തിരഞ്ഞെടുപ്പ് കാലത്തെ വ്യാപക റെയ്ഡ്; ആദായനികുതി മേധാവിയെ വിളിപ്പിച്ച് തിരഞ്ഞെടുപ്പ് കമ്മീഷന്\nമത്സരിക്കുമെന്ന് തുഷാര്; മൂന്ന് മണ്ഡലങ്ങളിലേക്കുള്ള സ്ഥാനാര്‍ത്ഥികളെ പ്രഖ്യാപിച്ചു\nബി.ഡി.ജെ.എസ് മൂന്ന് ലോക്‌സഭാ മണ്ഡലങ്ങളിലേക്കുള്ള തങ്ങളുടെ സ്ഥാനാര്‍ത്ഥികളെ പ്രഖ്യാപിച്ചു. ആലത്തൂരില് ടി.വി ബാബുവും, മാവേലിക്കരയില് തഴവ സഹദേവനും, ഇടുക്കിയില് ബിജുകൃഷ്ണനും മത്സരിക്കും. എന്നാല് വയനാട്, തൃശൂര് മണ്ഡലങ്ങളിലേക്കുള്ള സ്ഥാനാര്‍ത്ഥികളെ പ്രഖ്യാപിച്ചിട്ടില്ല. ഈ മണ്ഡലങ്ങളില് ഒന്നില് പാര്‍ട്ടി അധ്യക്ഷനായ............\nRead more about മത്സരിക്കുമെന്ന് തുഷാര്; മൂന്ന് മണ്ഡലങ്ങളിലേക്കുള്ള സ്ഥാനാര്‍ത്ഥികളെ പ്രഖ്യാപിച്ചു\nഏറെ ആശയക്കുഴപ്പം നിലനിന്ന വടകര ലോക്‌സഭാ മണ്ഡലത്തില് കെ.മുരളീധരന് സ്ഥാനാര്‍ത്ഥിയാകും. ഇക്കാര്യം കെ.പി.സി.സി അധ്യക്ഷന് മുല്ലപ്പള്ളി രാമചന്ദ്രനാണ് അറിയിച്ചത്..........\nRead more about കെ. മുരളീധരന് വടകരയില് സ്ഥാനാര്‍ത്ഥിയാകും\nആറ്റിങ്ങലില് അടൂര് പ്രകാശ്, ആലപ്പുഴയില് ഷാനിമോള് ഉസ്മാന്; തീരുമാനമാകാതെ വയനാടും വടകരയും\nആറ്റിങ്ങല് ലോക്‌സഭാ മണ്ഡലത്തില് അടൂര് പ്രകാശ് ആയിരിക്കും കോണ്‍ഗ്രസ് സ്ഥാനാര്‍ത്ഥി. ആലപ്പുഴയില് ഷാനിമോള് ഉസ്മാന് ആണെന്ന കാര്യത്തിലും ഉറപ്പായി. വയനാട് .............\nRead more about ആറ്റിങ്ങലില് അടൂര് പ്രകാശ്, ആലപ്പുഴയില് ഷാനിമോള് ഉസ്മാന്; തീരുമാനമാകാതെ വയനാടും വടകരയും


സുഡാനി ഫ്രം നൈജീരിയയ്ക്കു ആന്റി ക്ലൈമാക്സ്; നിര്‍മ്മാതാക്കള്‍ക്കെതിരെ താരം സാമുവല് റോബിന്‍സണ് രംഗത്ത് • ഇ വാർത്ത | evartha\nസുഡാനി ഫ്രം നൈജീരിയയ്ക്കു ആന്റി ക്ലൈമാക്സ്; നിര്‍മ്മാതാക്കള്‍ക്കെതിരെ താരം സാമുവല് റോബിന്‍സണ് രംഗത്ത്\nകൊച്ചി: നിര്‍മ്മാതാക്കള്‍ക്കെതിരെ കടുത്ത ആരോപണവുമായി ‘സുഡാനി ഫ്രം നൈജീരിയ’ന് താരം സാമുവല് റോബിന്‍സണ്. കറുത്ത വര്‍ഗക്കാരനായതിനാല് തനിക്ക് ലഭിച്ചത് സഹതാരങ്ങളേക്കാള് കുറഞ്ഞ പ്രതിഫലമാണെന്നും മലയാള സിനിമയിലെ വര്‍ണവിവേചനത്തിന്റെ ഇരയാണ് താനെന്നും സാമുവല് ഫെയ്‌സ്ബുക്ക് പേജില് കുറിച്ചു. സക്കറിയ സംവിധാനം ചെയ്ത സുഡാനി ഫ്രം നൈജീരിയയില് കേന്ദ്ര കഥാപാത്രത്തെ അവതരിപ്പിച്ച താരമാണ് റോബിന്‍സണ്.\nഒരു പ്രത്യേക വിഷയത്തിലേക്ക് ശ്രദ്ധ കക്ഷണിക്കാന് ആഗ്രഹിക്കുന്നു എന്നു പറഞ്ഞാണ് സാമുവല് തന്റെ ഫെയ്‌സ്ബുക്ക് കുറിപ്പ് ആരംഭിക്കുന്നത്. താന് കേരളത്തിലെ വര്‍ണവിവേചനത്തിന്റെ ഇരയാണെന്ന് സാമുവല് വ്യക്തമാക്കുന്നു. സിനിമയില് തന്നെക്കാള് താരമൂല്യം കുറവുള്ള താരങ്ങള്‍ക്ക് ലഭിച്ച പ്രതിഫലത്തേക്കാള് കുറവാണ് തനിക്ക് ലഭിച്ചതെന്ന് സാമുവല് കുറിപ്പില് പറയുന്നു. ഇതിന് കാരണം താന് ഒരു കറുത്തവര്‍ഗക്കാരനായതാണ്. തനിക്ക് നീതി ലഭ്യമാക്കുവാന് സംവിധായകന് സക്കറിയ ശ്രമിച്ചെന്നും എന്നാല് ശ്രമം പരാജയപ്പെട്ടെന്നും സാമുവല് കുറിപ്പില് പറയുന്നുണ്ട്.\nസിനിമ സാമ്ബത്തികമായി വിജയിക്കുകയാണെങ്കില് കൂടുതല് പ്രതിഫലം നല്‍കാമെന്ന വാക്കും നിര്‍മ്മാതാവ് ലംഘിച്ചെന്നും സിനിമ റിലീസ് ആകും വരെ താന് ഇവിടെ പിടിച്ച് നിന്നത് ഈ ഉറപ്പിന്മേലായിരുന്നെന്നും കുറിപ്പില് പറയുന്നുണ്ട്. ഇത് തന്നെ ഇവിടെ നിര്‍ത്താനുള്ള തന്ത്രമായിരുന്നെന്ന് പിന്നിടാണ് മനസിലായതെന്നും സാമുവല് കുറിക്കുന്നു. എല്ലാ ആഫ്രിക്കക്കാരും ദരിദ്രരും പണത്തിന്റെ വിലയറിയാത്തവരുമാണെന്ന തെറ്റിദ്ധാരണയാണോ ഈ വിവേചനത്തിന് കാരണമെന്ന് കരുതുന്നതായും താരം കൂട്ടിച്ചേര്‍ത്തു. കേരളം തന്ന സ്‌നേഹവും സിനിമയിലൂടെ തനിക്ക് ലഭിച്ച അംഗീകാരവും വലുതാണ്. എങ്കിലും ഈ വര്‍ഗീയ വിവേചനത്തിനെതിരെ തനിക്ക് മിണ്ടാതിരിക്കാനാകില്ലെന്നും, അടുത്ത തലമുറയിലെ ആഫ്രിക്കന് താരങ്ങള്‍ക്ക് ഈ ഗതി വരാതിരിക്കനാണ് തന്റെ തുറന്നുപറച്ചിലെന്നും പറഞ്ഞാണ് സാമുവല് കുറിപ്പ് അവസാനിപ്പിക്കുന്നത്.


രാമലീല വിലകൊടുത്ത് വാങ്ങി മനോരമ; പത്തു കോടി രാമലീലയ്ക്കു വിലയിട്ടു – Kerala 24 7\nരാമലീല വിലകൊടുത്ത് വാങ്ങി മനോരമ; പത്തു കോടി രാമലീലയ്ക്കു വിലയിട്ടു\nകൊച്ചി: നടിയെ ആക്രമിച്ച കേസിൽ ദിലീപിനെ കടന്നാക്രമിച്ച മലയാള മനോരമ ഒടുവിൽ പ്ലേറ്റ് മാറ്റുന്നു. നടിയെ ആക്രമിച്ച കേസിൽ അറസ്റ്റിലാകും മുൻപു വരെ ദിലീപിനോടു മൃദു സമീപനം സ്വീകരിച്ചിരുന്ന മനോരമ അറസ്റ്റിനു ശേഷമാണ് ദിലീപിനെതിരെ തിരഞ്ഞെടത്. നടി ആക്രമിക്കപ്പെട്ട സംഭവത്തിനു ശേഷം ദിലീപിനു ആദ്യമായി അഭിമുഖത്തിനു അവസരം നൽകിയതു മലയാള മനോരമ ഓൺലൈനായിരുന്നു. എന്നാൽ, ദിലീപ് അറസ്റ്റിലായതോടെ മലയാള മനോരമ പ്ലേറ്റ് മറിച്ചു. ദിലീപിനെ ശക്തമായി ആക്രമിക്കുന്ന സമീപമാണ് മലയാള മനോരമ സ്വീകരിച്ചത്.\nദിലീപ് അറസ്റ്റിലായി ജാമ്യത്തിൽ ഇറങ്ങിയ ശേഷമാണ് മലയാള വീണ്ടും ദിലിപീനെ അനൂകൂലിച്ചു രംഗത്തിറങ്ങിയത്. ദിലീപിൻറെ മെഗാഹിറ്റ് ചിത്രം രാമലീലയുടെ സാറ്റലൈറ്റ് അവകാശം സ്വന്തമാക്കിയ മഴവിൽ മനോരമയിലൂടെ മലയാള മനോരമ വീണ്ടും ദിലീപിനു പിൻതുണയുമായി എത്തിയിരിക്കുകയാണ്. റെക്കോർഡ് തുകയ്ക്കാണ് ചാനൽ ഈ സിനിമ സ്വന്തമാക്കിയത്.\nഎന്നാൽ സിനിമയ്ക്ക് നൽകിയ തുക എത്രയെന്ന് വെളിപ്പെടുത്തിയിട്ടില്ല. അടുത്തിടെ ഏഴുകോടി രൂപയിലധികം നൽകി വില്ലൻ എന്ന സിനിമ ഒരു ചാനൽ സ്വന്തമാക്കിയിരുന്നു. അതിനേക്കാൾ മികച്ച തുകയ്ക്കാണ് രാമലീല മഴവിൽ മനോരമ വാങ്ങിയതെന്നാണ് സോഷ്യൽ മീഡിയയിൽ പ്രചരിക്കുന്ന കാര്യം.\nരാമലീലയ്ക്ക് 10 കോടി രൂപ വരെ നൽകിയിട്ടുണ്ടാവാമെന്നും ചിലർ സോഷ്യൽ മീഡിയയിൽ പറയുന്നു. ഇപ്പോഴും തകർപ്പൻ കളക്ഷനുമായി തിയേറ്ററുകളിൽ തുടരുന്ന സിനിമ ദിലീപിൻറെ കരിയറിലെ ഏറ്റവും വലിയ ഹിറ്റുകളിൽ ഒന്നാണ്.\nഅരുൺ ഗോപി സംവിധാനം ചെയ്ത ഈ പൊളിറ്റിക്കൽ ത്രില്ലറിന് തിരക്കഥയെഴുതിയത് സച്ചിയാണ്. ഏറെ പ്രതിസന്ധികളിൽപ്പെട്ട് ചിത്രത്തിൻറെ റിലീസിംഗ് വൈകിയിരുന്നു. എന്നാൽ ചിത്രം റിലീസ് ചെയ്തതോടെ കുടുംബപ്രേക്ഷകർ ഏറ്റെടുത്ത സിനിമ 50 കോടി ക്ലബിൽ ഇടം നേടിയ രണ്ടാമത്തെ ദിലീപ് സിനിമയാണ്.\n← തോമസ് ചാണ്ടി രാജി വയ്ക്കും; ഗതാഗതം സി.പി.എം ഏറ്റെടുക്കും; സി.കെ ശശീന്ദ്രൻ മന്ത്രിയാകും\nഎന്റെ അച്ഛന് ഇനി ഓട്ടോറിക്ഷ ഓടിച്ച് ബുദ്ധിമുട്ടേണ്ടി വരില്ല: പിതാവിന് നല്‍കിയ വാക്ക് പാലിച്ച് ഇന്ത്യന് ടീമില് പ്രവേശനം നേടിയ മുഹമ്മദ് സിറാജ് →


ഉപദേശാഖ്യാനം - ലഘുയോഗവാസിഷ്ഠം (16)\nവസിഷ്ഠമഹര്‍ഷി പറകയുയാണ്. ഹേ രാമചന്ദ്ര! അനന്തമായ കാലപ്രവാഹത്തില് നൂറുകൊല്ലമെന്നതെത്ര നിസ്സാരമാണ്! നൂറു കൊല്ലം ഒരാളുടെ പരമായുസ്സാണെങ്കില് അയാള്‍ക്കീ പ്രപഞ്ചത്തില് എത്രത്തോളം ആഗ്രഹിക്കാന് വകയുണ്ട്? വളരെ വേഗത്തില് കഴിയാവുന്ന ഒന്നേ ഉള്ളൂ നൂറു കൊല്ലം. ആഗ്രഹംകൊണ്ട് ആയുസ്സിനെ വര്‍ദ്ധിപ്പിക്കാന് കഴിയില്ലെന്നു വ്യക്തമല്ലേ? ഒന്നിനെയും വര്‍ദ്ധിപ്പാക്കാനോ ക്ഷയിപ്പിക്കാനോ കഴിയില്ല ആഗ്രഹം കൊണ്ട്. ബന്ധത്തേയും ദുഃഖത്തേയും നിലനിര്‍ത്താന് മാത്രം കഴിയും. അതിനാല് ആഗ്രഹങ്ങളെ കേവലം ഉപേക്ഷിക്കലല്ലേ ബുദ്ധി പൂര്‍വ്വകമായ പ്രവൃത്തി? വിവേകമില്ലാത്തതുകൊണ്ടാണ് അങ്ങനെ തോന്നാത്തതും ചെയ്യാത്തതും.\nആരും ഒന്നും ആഗ്രഹിച്ചില്ലെങ്കിലും ഈ ലോകം നടക്കേണ്ടതുപോലെ അങ്ങനെ നടന്നുകൊള്ളും. ബ്രഹ്മത്തിന്റെ സാന്നിധ്യംമാത്രം കൊണ്ടാണ് പ്രപഞ്ചം നടക്കുന്നത്. അല്ലാതെ ആഗ്രഹം കൊണ്ടല്ല, രത്നം ആഗ്രഹിച്ചില്ലെങ്കിലും അതിന്റെ പ്രകാശപ്രസരത്തിന്നൊരു കുറവുമില്ല. അതുപോലെ തന്റെ സാന്നിധ്യം മാത്രമേ ആവശ്യമുള്ളു എല്ല‍ാം നടക്കാന്. കര്‍ത്തവ്യങ്ങളെ ചെയ്യണമെന്നതു വാസ്തവംതന്നെ. എന്നാല് അതിന് ആഗ്രഹം അത്യാവശ്യമാണെന്നില്ലല്ലോ. ഒന്നും ആഗ്രഹിക്കാതെയും ഒന്നിനും കര്‍ത്താവാകാതെയും തന്നെ എല്ലാ കര്‍ത്തവ്യങ്ങളും നിറവേറ്റാന് സാധിക്കും. എങ്കിലും അതസാദ്ധ്യമാണെന്നു തോന്നുന്നുവെങ്കില് എല്ല‍ാം ഞാനാണെന്ന മഹാകര്‍ത്തൃത്വത്തെ വരിച്ചാലും മതി. എന്നാലും രാഗദ്വേഷങ്ങളോ ബന്ധദുഃഖങ്ങളോ ഉണ്ടാവാന് പോവുന്നില്ല.\nഅകര്‍ത്തൃത്വം അല്ലെങ്കില് മഹാകര്‍ത്തൃത്വം ഇങ്ങനെ രണ്ടു മാര്‍ഗ്ഗങ്ങളേയുള്ളൂ കര്‍മ്മങ്ങള് തന്നോടു ബന്ധപ്പെടാതിരിക്കാന്. അവ രണ്ടും ഒരാള്‍ക്കു നിലനിര്‍ത്താന് സാധ്യമല്ലെന്നു വരുന്നപക്ഷം പ്രസ്തു രണ്ടു ദൃഷ്ടികളേയും വിട്ടു സര്‍വ്വത്ര സാമ്യഭാവത്തെ വളര്‍ത്തി മനസ്സിനെത്തന്നെ നശിപ്പിക്കയാണ് വേണ്ടത്. അങ്ങനെ സാധിച്ചാല് പിന്നെ ഒന്നിന്റെയും ബാധയില്ല. പക്ഷെ അങ്ങനെ സാധിക്കാനേ കുറച്ചു വിഷമമുള്ളൂ. മനസ്സിനെ സാമ്യഭാവം കൊണ്ടു നശിപ്പിക്കുന്നത്രയൊന്നും വിഷമമില്ല അകര്‍ത്തൃത്വത്തെയോ മഹാകര്‍ത്തൃത്വത്തെയോ നിലനിര്‍ത്താന് സാമ്യതാഭാവം വന്ന ഒരാള്‍ക്ക് എന്തു ചെയ്യുന്നതും ചെയ്യാതിരിക്കുന്നതുമെല്ല‍ാം ഒരുപോലെയാണ്. അതിനാല് അങ്ങനെയുള്ളാള്‍ക്കു കര്‍ത്തവ്യങ്ങളുണ്ടാവന് വയ്യ. തനിക്കു ചില കര്‍ത്തവ്യങ്ങളുണ്ടെന്ന തോന്നല് കൊണ്ടാണല്ലോ സാമ്യതാഭാവം കിട്ടാത്തത്. അങ്ങനെയിരിക്കുംകാലത്തോളം അകര്‍ത്തൃത്വത്തെ മാനിക്കുകയും നിലനിര്‍ത്തുകയും തന്നെയാണ് ചെയ്യേണ്ടത്. അതിനാല് ഒന്നിനും ഞാന് കര്‍ത്താവല്ലെന്നോ, അല്ലെങ്കില് എല്ലാറ്റിന്നും ഞാന്‍മാത്രമാണ് കര്‍ത്താവെന്നോ ഉള്ള ഭാവനയെ നിര്‍ത്തുന്നതാണ് നല്ലത്. പറയപ്പെട്ട രണ്ടു ഭാവങ്ങളില് ഏതെങ്കിലും ഒന്നിനെ ബലമായവലംബിച്ചുകൊണ്ടാണ് വിവേകികളൊക്കെയും ജീവിതം നയിക്കുന്നത്.\nഎല്ലാ അനര്‍ത്ഥങ്ങള്‍ക്കും ഏകഹേതു വാസനായണ്. വിഷയങ്ങളുടെ നിത്യസാഹചര്യംകൊണ്ടും ആഗ്രഹങ്ങളുടെ ദൃഢതകൊണ്ടും തത്തല്‍പദാര്‍ത്ഥങ്ങളോടും കര്‍മ്മങ്ങളോടും ബന്ധപ്പെട്ട വാസനകള് ചിത്തത്തില് കട്ടപിടിച്ചുകിടക്കുകയാണ്. അവയാണ് ഹേ രാമ! ജീവനെ നാനാജന്മങ്ങളില്‍ക്കൂടെയും കര്‍മ്മങ്ങളില്‍ക്കൂടെയും അനുഭവങ്ങളില്‍ക്കൂടെയും പ്രവേശിപ്പിച്ചുകൊണ്ടിരിക്കുന്നത്. പ്രാണാദികരണങ്ങളുടെ ചലനം, ചേഷ്ട തുടങ്ങിയവകൂടിയും വാസകളുടെ പ്രേരണയ്ക്കനുസരിച്ചാണ്. അതിനാല് ബുദ്ധിമാനായ രാമചന്ദ്രാ! വിവേകം കൊണ്ടു വാസനാപ്രവാഹത്തെ ഫലപ്രദമ‍ാംവണ്ണം തടഞ്ഞു കരണങ്ങളെ അടക്കി സ്വസ്വരൂപസ്ഥിതനായിരിക്കൂ. സംസാരതാപത്തില് നിന്നു നിവര്‍ത്തിക്കാനുള്ള ഒരേയൊരു മര്‍ഗ്ഗം അതാണ്.\nമനസ്സില്‍നിന്ന് എല്ല‍ാം നീങ്ങിക്കഴിഞ്ഞാല് അവന് മിക്കവാറും മുക്തനായെന്നുതന്നെ പറയ‍ാം. മുക്തനായിക്കഴിഞ്ഞാല് അവന് സാക്ഷാല് ഈശ്വരനാണെന്നുതന്നെ പറയണം. കര്‍മ്മം ചെയ്തുകൊണ്ടിരുന്നാലും എല്ലാ കര്‍മ്മങ്ങളെയും ഉപേക്ഷിച്ചു സമാധി പരിശീലിച്ചു കൊണ്ടിരുന്നാലും മനസ്സില് യാതൊരുവിധ ആസ്ഥയുമില്ലെങ്കില് എല്ല‍ാം ഒരു പോലെയാണ്. എന്തെങ്കിലും ചില ആഗ്രഹങ്ങളുണ്ടെങ്കിലും അങ്ങനെത്തന്നെ, അവന് ബദ്ധന്‍തന്നെയാണ്. വാസനകള് നിശ്ശേഷം ക്ഷയിച്ചുകഴിഞ്ഞാല് ഒരാള്‍ക്കു യാതൊരു ബന്ധവുമില്ലെന്നു പറയണം. വാസനയാണ് പല ബന്ധങ്ങളേയും സൃഷ്ടിക്കുന്നത്. അതിനാല് വാസകളെ വളരെ സൂക്ഷിക്കണം. വാസനകളടങ്ങി മനസ്സിന്നു മൗനം കിട്ടിക്കഴിഞ്ഞ ഒരാള് ജപിച്ചാലും തപസ്സുചെയ്താലും ഒന്നും ചെയ്തില്ലെങ്കിലും ഒക്കെ ഒരു പോലയാണ്.\nപലരും പലേടത്തും ചുറ്റിനടന്നു തത്വാന്വേഷണം ചെയ്യുന്നു. പക്ഷേ തത്വത്തെ അറിയുന്നവര് വളരെ വിരളമാണ്. പഞ്ചഭൂതമയമാണ് ജഗത്ത്. ആറാമതൊരു ഭൂതം എവിടേയും ഇല്ല. പിന്നെ എവിടെയൊക്കെ ചുറ്റിനടന്നിട്ടെന്താണ്? അതിനാല് ഇരിക്കുന്നേടത്തിരുന്നു തത്വത്തെ അറിയലാണാവശ്യം. വാസനകള് ക്ഷയിച്ചു കരണങ്ങളടങ്ങി മനസ്സു നിശ്ചലമായിത്തീര്‍ന്നുകൊണ്ടുള്ള മൗനമാണാവശ്യം.അതുകൊണ്ടേ ശ്രേയസ്സുണ്ടാവാന് പോവുന്നുള്ളൂ. അത്രനല്ല അനുഷ്ഠാനം മറ്റൊന്നുമില്ലെന്നുതന്നെ പറയണം. പഞ്ചഭൂതവികാരമാണ് ഏതു ലോകത്തിലെ ഏതു പദാര്‍ത്ഥവും. അവയെല്ല‍ാം ജഡങ്ങളും നശിക്കുന്നവയുമാണുതാനും. ആ സ്ഥിതിക്കു സ്വര്‍ഗ്ഗലോകത്തോ നാഗലോകത്തോ ഭൂമിയിലോ എവിടെ ഇരുന്നാലെന്താണ്? ഏതു ലോകത്തിനും ഏതു പദാര്‍ത്ഥത്തിനും പ്രത്യേകിച്ചു വിശേഷമൊന്നുമില്ല. ഭാവനകൊണ്ടാണ് ചിലതു നല്ലതും ചിലതു ചീത്തയുമാണെന്നൊക്കെ തോന്നുന്നത്. ഒരു ഭാവനയുമില്ലാത്ത ഒരാള്‍ക്ക് എല്ല‍ാം ഒരുപോലെയല്ലാതെ ഒരു വ്യത്യാസവുമില്ല. സുഖദുഃഖങ്ങളും ഭാവനാസൃഷ്ടിമാത്രമാകയാല് ഭാവനയില്ലാത്തവരെ അപേക്ഷിച്ചു സുഖദുഃഖങ്ങളുമില്ല. ചിത്തവിശ്രാന്തിയാണാവശ്യം. അതാകട്ടെ ലോകങ്ങളെക്കൊണ്ടോ ലോകപദാര്‍ത്ഥങ്ങളെക്കൊണ്ടോ കിട്ടാവുന്നതല്ല.\nയുക്തിയോടും വിചാരത്തോടും കൂടി ജീവിക്കുന്ന ഒരാള്‍ക്കു പശുവിന്റെ കുളമ്പടിപ്പാടുപോലെ നിസ്സാരമാണ് സംസാരം. അങ്ങനെ ചെയ്യാത്ത അവിവേകികളും രാഗികളുമായവര്‍ക്കാകട്ടെ പ്രളയസമുദ്രംപോലെ ഭയാനകവുമാണ്. തത്വജ്ഞനായ ഒരാള്‍ക്ക് ഈ ജഗത്തിന്റെ ഏതൊരു ചമല്‍ക്കൃതിയിലും യാതൊരു കൗതുകവുമില്ല. അജ്ഞന്മാര്‍ക്കാണ് പലതരത്തിലുള്ള ആശയും കൗതുകവും വളരുന്നത്. അവര് അവരുടെ അജ്ഞാനക്കയറുകൊണ്ടുതന്നെ കെട്ടപ്പെട്ടവരുമാണ്. നിര്‍മ്മലമായ സച്ചിദാനന്ദബ്രഹ്മസമുദ്രത്തില് പൊന്തിക്കാണുന്ന നുരകളും കുമിളകളുമാണ് ജഗത്തെല്ല‍ാം. തത്വജ്ഞന് അതിനെ അറിയുന്നു. പണ്ടൊരിക്കല് ദേവാചാര്യപുത്രനായ കുചന് വളരെ കാലത്തെ സമാധിബന്ധത്തില് നിന്നുണര്‍ന്ന് ഒരു ഗാഥയെ പാടുകയുണ്ടായി. ആത്മജാഞാനിയുടെ ബ്രഹ്മരസചമല്ക്കാരം നിറഞ്ഞ ആ പാട്ടിനെ ഞാന് പറയ‍ാം. കേട്ടോളൂ.\nഎന്നു പറഞ്ഞുകൊണ്ടു വസിഷ്ഠമഹര്‍ഷി പണ്ടു കുചന് പാടിയ ഗാഥയെ പറഞ്ഞുകൊടുക്കാന് തുടങ്ങി: “ശരീരത്തിന്നകത്തും പുറത്തും ചുവട്ടിലും മുകളിലും ഇടത്തും വലത്തുമെന്നു വേണ്ട എല്ലായിടത്തും ഞാന്‍തന്നെ നിറഞ്ഞിരിക്കുന്നു. എന്നില്‍നിന്നന്യമായി ഒന്നും തന്നെ കാണപ്പെടുന്നില്ല. ആസ്ഥിതിക്ക് എന്തിനെയാണ് കൊള്ളേണ്ടത്, എന്തിനെയാണ് തള്ളേണ്ടത്, എവിടേയ്ക്കാണ് വരണ്ടേത്, എന്താണ് ചെയ്യേണ്ടത്, എന്തിനെയാണനുഭവിക്കേണ്ടത്? എല്ല‍ാം ഞാനായിട്ടിരിക്കുന്നു. ഞാനില്ലാത്ത ഒരു വസ്തുവേയും കാണുന്നില്ല. എല്ല‍ാം ജ്ഞാനഘനസ്വരൂപമായിട്ടിരിക്കുന്നു. അഹോ! ആശ്ചര്യമാശ്ചര്യം!” ഹേ രാമചന്ദ്ര! ആത്മാവില് ഉണര്‍വ്വുവന്ന് അദ്വൈതമായ പരമഭാവം പ്രകാശിച്ച മഹാത്മാവിന്റെ നിര്‍വൃതിസ്വരൂപങ്ങളായ അനുഭവവാക്യങ്ങള് എത്ര സുന്ദരങ്ങളായിട്ടിരിക്കുന്നു. ഇങ്ങനെ സത്വസമ്പന്നന്മാരും ഉത്തമന്മാരുമായി ജനിച്ച സുകൃതികളൊക്കെത്തന്നെയും ആനന്ദമത്തന്മാരായിത്തന്നെ ജീവിതത്തെ നയിച്ചു അവസാനം സ്വരൂപസ്ഥിയില് ലയിക്കുന്നു. അവരൊരിക്കലും പിന്നീട് ഈ സംസാരത്തിലേയ്ക്കു മടങ്ങിവരുന്നില്ല. മൂഢന്മാരും ദുഷ്കൃതികളുമായിജ്ജനിച്ചു രജസ്തമസ്സുകളെ വളര്‍ത്തി മലിനമായി ജീവിച്ച പാപികളാണ് വീണ്ടും വീണ്ടും ഈ സംസാരത്തില്‍ത്തന്നെ ജനിച്ചും മരിച്ചും കഴിഞ്ഞുകൂടുന്നത്.\nആര്യതാ, സൗമ്യതാ, ഔദാര്യം, സമതാ തുടങ്ങിയ സല്‍ഗുണങ്ങള് നിറഞ്ഞ സജ്ജനങ്ങളുമായി എപ്പോഴും സമ്പര്‍ക്കം പുലര്‍ത്തിക്കൊണ്ടിരിക്കണം. അതിനു വിപരീതഗുണങ്ങളുള്ളവരുമായി സമ്പര്‍ക്കമില്ലാതിരിക്കാനും ശ്രമിക്കണം. ഞാനെന്നുള്ളതാരാണ്? വിശാലമായ ഈ സംസാരം എങ്ങനെയുണ്ടായി? ആരുണ്ടാക്കി? എന്ന് എപ്പോഴും ചിന്തിച്ചുകൊണ്ടിരിക്കുകയും വേണം. മൃത്യുവുണ്ടെന്ന കഥ എപ്പോഴും മറക്കരുത്. അതെപ്പോള് വരുമെന്നോര്‍ക്കും അറിഞ്ഞുകൂടാ. വന്നാല്‍പ്പിന്നെ ഒന്നിനും സമയമില്ല. അതിനാല് നേരത്തേതന്നെ തയ്യാറായി മൃത്യുവിന്റെ ബാധയേല്കാതിരിക്കത്തക്ക നിലയില് കാത്തിരിക്കണം. ആദിത്യനിലും നിസ്സാരമായ കീടത്തിലും ഒരേ ചൈതന്യമാണ് വിളങ്ങുന്നത്. സത്വാദിഗുണങ്ങളുടെ ഏറ്റക്കുറവുകളും സംസ്കാരത്തിന്റെ ഉച്ചനീചത്വങ്ങളുമെല്ല‍ാം തന്റെ പ്രയത്നം കൊണ്ടുണ്ടായിത്തീരുന്നവയാണ്. അതിനാല് പ്രയത്നത്തെ വേണ്ടതുപോലെ ഉപയോഗപ്പെടുത്തുകയും വേണം.


Fiqhussunna: വിയോജനക്കുറിപ്പ് എഴുതിയ സഹോദരന് സ്നേഹപൂര്‍വ്വം..\nവിയോജനക്കുറിപ്പ് എഴുതിയ സഹോദരന് സ്നേഹപൂര്‍വ്വം..\nഎന്നോടുള്ള വിയോജനക്കുറിപ്പ് എന്ന പേരില് ബഹുമാന്യ സഹോദരന് എഴുതിയ ലേഖനം വായിച്ചു. ഞാന് ഒരിക്കലും പരിപൂര്‍ണനല്ല. അതുകൊണ്ടുതന്നെ യോജിപ്പും വിയോജിപ്പും ഉണ്ടാവുക സ്വാഭാവികമാണ്. എന്‍റെ പക്കല് വീഴ്ചകള് വന്നുപോയിട്ടുണ്ട് എങ്കില് അല്ലാഹുവിനോട് പൊറുക്കലിനെ ചോദിക്കുന്നു. തെറ്റുകള് ബോധ്യപ്പെട്ടാല് തിരുത്താനുള്ള മനസും ഇഖ്'ലാസും അവന് പ്രധാനം ചെയ്യട്ടെ. നസ്വീഹത്ത് ഉദ്ദേശിച്ചവര്‍ക്ക് തക്കതായ പ്രതിഫലം നല്‍കട്ടെ.\nഎന്‍റെ ലേഖനങ്ങളെക്കുറിച്ച് പലര്‍ക്കും പല രൂപത്തിലുള്ള അഭിപ്രായമായിരിക്കും ഉണ്ടാവുക. എല്ലാവരുടെയും അഭിപ്രായപ്രകടനങ്ങളെ ആധാരമാക്കി അല്ല ലേഖനങ്ങള് എഴുതാറുള്ളത്. മറിച്ച് ഓരോ ലേഖനം എഴുതുമ്പോഴും അതിന്‍റെതായ സാഹചര്യങ്ങളും കാരണങ്ങളും ഉണ്ടാകാറുണ്ട്. എഴുതുന്ന കാര്യങ്ങള് അല്ലാഹുവിന്‍റെ പക്കല് സ്വീകാര്യമാകുക എന്നത് മാത്രമാണല്ലോ ആത്യന്തികമായി അടിസ്ഥാനം. അല്ലാഹു സ്വീകരിക്കുമാറാകട്ടെ..\nപരാമര്‍ശവിധേയമായ എന്‍റെ ലേഖനങ്ങള് എല്ലാം ഞാന് എഴുതിയത് ആളുകളെ ആശയക്കുഴപ്പത്തിലാക്കും വിധം തത് വിഷയങ്ങളില് പ്രചരണങ്ങള് നടന്നപ്പോഴാണ്. വോട്ട് ചെയ്യല് ശിര്‍ക്കും കുഫ്റുമാണ് എന്ന് എല്ലാ തിരഞ്ഞെടുപ്പ് വേളകളിലും പോസ്റ്ററുകള് പ്രച്ചരിപ്പിക്കുകയും, അതുമൂലം ഇതുവരെ തങ്ങള് പുലര്‍ത്തിപ്പോന്ന ആശയാദര്‍ശങ്ങള് തെറ്റായിരുന്നു എന്ന് സാധാരണക്കാരന് സംശയവും ആശയക്കുഴപ്പവും ഉണ്ടായപ്പോഴാണ് വോട്ടിംഗുമായി ബന്ധപ്പെട്ടും, ഒരു ജനാധിപത്യരാജ്യത്ത് ജീവിക്കുന്നയാള് സ്വീകരിക്കേണ്ട നിലപാടും ഈയുള്ളവന് എഴുതിയത്. അതില് പണ്ഡിതന്മാര് നല്‍കിയ ഭാഗം എടുത്ത് കൊടുക്കുക മാത്രമാണ് ഈയുള്ളവന് ചെയ്തത്. ശിര്‍ക്കും കുഫ്റും കടന്നുവരുന്നത് എപ്പോള് എന്നതും ആ ലേഖനങ്ങളില് പരാമര്‍ശിച്ചിട്ടുണ്ട് എന്നാണ് മനസ്സിലാക്കുന്നത്. ആ ലേഖനം വന്നപ്പോള് മുസ്‌ലിമീങ്ങളുടെ ഭൌതികപരവും മതപരവുമായ നേട്ടത്തിന് വേണ്ടി വോട്ട് ചെയ്യല് അനുവദനീയമാണ് എന്ന് പറഞ്ഞ ശൈഖ് ഇബ്നു ബാസും അല്‍ബാനിയും തൗബ ചെയ്യണം എന്ന് വരെ ഒരു സഹോദരന് ക്ലാസെടുത്തു. ഇത് പഴയ മൌദൂദി സാഹിബിന്‍റെ ആശയങ്ങളെ തിരിച്ച് കൊണ്ടുവരല് തന്നെയാണ്. അന്ന് കെ എം മൗലവി (റ) യും, അബ്ദുസ്സമദ് കാത്തിബും (റ) കെ പി മുഹമ്മദ് മൗലവി (റ) യും ഉമര് മൗലവി (റ) യും എന്ത് പറഞ്ഞുവോ അത് തന്നെയാണ് ആ വിഷയത്തില് നമുക്കുള്ള നിലപാട്. അവര് ഒരുവശം മൂടിവച്ച് സംസാരിച്ചിരുന്നവരായിരുന്നോ. ഒരിക്കലും അപ്രകാരം കരുതുന്നില്ല. സ്വേച്ഛാധിപത്യ ഭരണമുള്ളിടത്ത് ആ ഭരണത്തെ മാറ്റി തങ്ങള്‍ക്ക് കൂടി അഭിപ്രായം പറയാന് സാധിക്കുന്ന ഒരു ജനാധിപത്യ രാഷ്ട്രമാക്കി മാറ്റാന് തങ്ങള്‍ക്ക് സാധിക്കുമെങ്കില് അതിന് വേണ്ടി പ്രയത്നിക്കല് ഒരുപക്ഷെ മുസ്‌ലിമിന് നിര്‍ബന്ധമാകും എന്ന് വരെ പറഞ്ഞ ശൈഖ് അബ്ദുറഹ്മാന് സഅദി സഹോദരന്‍റെ ഭാഷയില് ലാത്തയെ മാറ്റി മനാത്തയെ സ്ഥാപിക്കാന് ആഹ്വാനം നടത്തിയതല്ല. അവര് സാധാരണക്കാര്‍ക്ക് നേര്‍ക്ക് നേരെ തങ്ങള് സ്വീകരിക്കേണ്ട നിലപാട് എന്ത് എന്നത് വ്യക്തമാക്കികൊടുക്കുകയാണ് ചെയ്തത്. ഉമര് മൗലവി ഈ വിഷയത്തില് എഴുതിയ ലേഖനങ്ങള് സമാഹരിച്ചാല് തന്നെ അത് മതിയാവുന്നതാണ്, പിന്നെ മുറി വൈദ്യന്മാരായ ഞാനോ വിയോജനക്കുറിപ്പെഴുതിയ സഹോദരനോ ഒന്നും ഈ വിഷയത്തില് സംസാരിക്കേണ്ടതില്ല. അത്രമാത്രം പഠനം അദ്ദേഹം ഈ വിഷയസംബന്ധമായി നടത്തിയിട്ടുണ്ട്. അദ്ദേഹത്തിന്‍റെ ഈ വിഷയത്തിലെ അറിവ് പണ്ഡിത ലോകത്ത് അംഗീകരിക്കപ്പെട്ടിട്ടുമുണ്ട്. ഇനി അദ്ദേഹം പറഞ്ഞതില് പ്രമാണബദ്ധമായി തെറ്റുകള് ഉണ്ട് എങ്കില് അത് പ്രമാണമുദ്ധരിച്ച് വ്യക്തമാക്കേണ്ടതുണ്ട്. എങ്കില് ആളുകള്‍ക്ക് കാര്യങ്ങള് പെട്ടെന്ന് മനസ്സിലാകും.\nഅതുപോലെത്തന്നെയാണ് വിമര്‍ശന വിധേയമായ വലാഉം ബറാഉം സംബന്ധിച്ചുള്ള എന്‍റെ ലേഖനവും. ഇപ്പോഴുണ്ടായ വിവാദത്തില് എഴുതിയ ഒന്നല്ല അത്. മറിച്ച് രണ്ട് മാസം മുന്‍പ് പ്രസിദ്ധീകരിച്ച ലേഖനമാണ്. വിവാദങ്ങളില് കൂടുതല് ചര്‍ച്ചയാവുക എന്ന നമ്മുടെ നാട്ടിലെ പൊതു തത്വപ്രകാരം ഇപ്പോള് വീണ്ടും കൂടുതല് ചര്‍ച്ച ചെയ്യപ്പെട്ടു എന്നേയുള്ളൂ. ഞാന് അതെഴുതിയതിന് വ്യക്തമായ കാരണം ഉണ്ട്. ഒന്ന് എന്‍റെ നാട്ടിലെ ഒരു സഹോദരന് അവന്‍റെ അയല്‍ക്കാരനായ ഇതര മതസ്ഥനോടൊപ്പം ഇരുന്ന സമയത്ത്, മറ്റൊരു സഹോദരന് അവനെ അടുത്ത് വിളിച്ച് അവന്റെ കൂടെ ഇരിക്കുന്ന സമയം മുഴുവന് നീ നരകത്തിലാണ് എന്ന് പറഞ്ഞതായിരുന്നു ഒരു കാരണം. രണ്ടാമത്തെസംഭവം എന്‍റെ അടുത്ത സുഹൃത്തായ ഒരു ഡോക്ടര്, അദ്ദേഹം ഈകഴിഞ്ഞ റമദാനില് ഇഅതികാഫ് ഇരുന്ന സമയത്ത്, അവിടെയുണ്ടായിരുന്ന ചില പുതുമുസ്ലിംകളോട് നിങ്ങള് നിങ്ങളുടെ മാതാപിതാക്കളെ സന്ദര്‍ശിക്കാറുണ്ടോ എന്ന് ചോദിച്ചപ്പോള്, അതിന് അവരൊക്കെ കാഫിരീങ്ങളല്ലേ എന്ന് നല്‍കിയ മറുപടി എന്നോട് അദ്ദേഹം പങ്കു വെച്ചതാണ്. ഈ രണ്ട് സംഭവത്തിന്‍റെയും അടിസ്ഥാനത്തിലാണ് ഈയുള്ളവന് (വലാഉം ബറാഉം ഇതര മതസ്ഥരോട് അസഹിഷ്ണുത കാണിക്കലോ) എന്ന ലേഖനം എഴുതിയത്. അവിടെ നിഷിദ്ധമായ വലാഇല് പെട്ടതാണ് എന്ന് അവര് തെറ്റിദ്ധരിച്ച എന്നാല് ശറഅ് അനുവദനീയമാക്കിയ ബന്ധങ്ങള് എന്ത് എന്നത് വിശദീകരിക്കലാണ് എന്‍റെ വിഷയം. തീര്‍ത്തും തെറ്റിദ്ധാരണാജനകമായി ഈ വിഷയം പലരും കരുതുന്നു എന്ന് നേരിട്ട് മനസ്സിലാക്കാന് സാധിച്ചത് ആയിരുന്നു ആ ലേഖനത്തിന്‍റെ അടിസ്ഥാനം. ഇതാണ് 'തെറ്റിദ്ധരിക്കപ്പെട്ട പദങ്ങള്' എന്നതുകൊണ്ട് ലേഖനത്തില് ഉദ്ദേശിച്ചതും. എന്നാല് മേല് ലേഖനം തത് വിഷയത്തില് അതിരുകടന്ന് സംസാരിച്ച പലരെയും അസ്വസ്ഥരാക്കി. അതല്ലെങ്കില് തങ്ങള്‍ക്ക് പ്രത്യേകമായി എഴുതിയ മറുപടിയാണ് എന്ന് അവര് സ്വയം കരുതി. അതിന്‍റെ പേരില് വാട്ട്സാപ്പിലൂടെ ജൂതചാരന് എന്ന് വരെ വ്യക്തിപരമായി അധിക്ഷേപിച്ചവരുണ്ട്. അല്ലാഹു പൊറുത്ത് കൊടുക്കട്ടെ.\nഇപ്പോള് എഴുതപ്പെട്ട കുറിപ്പിനെ സംബന്ധിച്ച് പറഞ്ഞതല്ല കെട്ടോ. ഇനി അങ്ങനെ ആരും വായിച്ചെടുക്കേണ്ടതില്ല.\nഇനി അവിശ്വാസികളെ 'സഹോദരാ' എന്ന് അഭിസംബോധനം ചെയ്യുന്നത് വളരെ വലിയ അപരാധമാണ് എന്നതാണല്ലോ മറ്റൊരു വലിയ തെറ്റായി വിലയിരുത്തപ്പെട്ടത്. അതുപോലെ 'ബഹുമാനപ്പെട്ട' എന്നും പറയാന് പാടില്ല. അത് വലാഇല് പെട്ടതും നിഷിദ്ധവുമാണ് എന്നതാണ് സഹോദരന് ഉദ്ദേശിച്ചിരിക്കുക. യഥാര്‍ത്ഥത്തില് അത് പറയപ്പെടുന്ന സന്ദര്‍ഭങ്ങളും ഹുക്മും തമ്മില് ബന്ധമുണ്ട്. ഒരേ നാട്ടുകാരന് എന്ന നിലക്കോ, കേവല അഭിസംബോധനമെന്ന നിലക്കോ, പ്രബോധന വേളയില് 'തഅ്'ലീഫ്' എന്ന അര്‍ത്ഥത്തിലോ 'സഹോദരാ' എന്ന് വിളിക്കുന്നതും, അവരില് ആകൃഷ്ടനായതിനാലോ അവരുടെ ആചാരാനുഷ്ടാനങ്ങളെ ശരിവച്ചുകൊണ്ടോ വിശ്വാസപരമായ സാഹോദര്യബന്ധം എന്ന നിലക്കോ സഹോദരന് എന്ന് വിളിക്കുന്നതും വ്യത്യാസമുണ്ട്.\nഅഥവാ 'സത്യനിഷേധിയായ ഒരാള് എന്‍റെ സഹോദരനാണ്' എന്ന് പറയുന്നതും, പ്രബോധനവേളയില് 'അല്ലയോ സഹോദരാ' , 'സഹോദരങ്ങളേ' , 'ഇതര മത സുഹൃത്തുക്കളേ' എന്നെല്ലാം പറയുന്നതും വ്യത്യാസമുണ്ട്. ഒന്ന് തഅ്'ലീഫ് ഉദ്ദേശിച്ചുകൊണ്ടുള്ള അഭിസംബോധനമാണ് എങ്കില് മറ്റൊന്ന് വിശ്വാസപരമായ അടുപ്പവും മവദ്ദത്തും സൂചിപ്പിക്കുന്നതാണ്. ഒന്ന് അനുവദനീയവും മറ്റൊന്ന് നിഷിദ്ധവും ആണ്.\nഇമാം ഖുര്‍ത്തുബി അദ്ദേഹത്തിന്‍റെ തഫ്സീറില് ഇപ്രകാരം പറയുന്നു:\nإذ قال لهم أخوهم نوح - أي ابن أبيهم وهى أخوة نسب لا أخوة دين. وقيل: هي أخوة المجانسة. وقيل: هو من قول العرب يا أخا بنى تميم.\n"അവരുടെ സഹോദരന് നൂഹ് അവരോട് പറഞ്ഞ സന്ദര്‍ഭം" - അഥവാ അവരുടെ പിതാവിന്‍റെ പുത്രന്, അത് കുടുംബപാരമ്പര്യം വഴിയുള്ള സാഹോദര്യം ആണ്. ദീനിലെ സാഹോദര്യബന്ധം അല്ല. അതുപോലെ ഒരേ (ജിന്‍സ്) വിഭാഗക്കാര് എന്ന അര്‍ത്ഥത്തിലുള്ള സാഹോദര്യബന്ധം എന്നും 'യാ അഖാ ബനീ തമീം' എന്ന് പറയുന്നത് പോലെയുള്ള അറബി ഭാഷയിലെ പ്രയോഗമാണത് എന്നും പറയപ്പെട്ടിട്ടുണ്ട്. - [തഫ്സീര് ഖുര്‍ത്തുബി: വോ: 13 പേജ്: 119].\nഇവിടെ മതപരമായ സാഹോദര്യബന്ധമല്ല നൂഹ് (അ) നബിയും അവിശ്വാസികളായ ജനതയും തമ്മില് എന്ന് വ്യക്തമാക്കിയ ശേഷം അദ്ദേഹം സാഹോദരന് എന്ന് വിളിക്കപ്പെടാന് ഇടയുള്ള മറ്റ് മൂന്ന് കാര്യങ്ങള് വിശദീകരിച്ചു. ഒന്ന് : കുടുംബബന്ധത്തിലെ സാഹോദര്യം, മറ്റൊന്ന് കേവല ഭാഷാ അഭിസംബോധനപ്രയോഗം, മൂന്ന് ഒരേ ജിന്‍സില് പെട്ടവര് അഥവാ (മനുഷ്യര്, ഒരേ നാട്ടുകാര്) തുടങ്ങിയ അര്‍ത്ഥതലങ്ങളില് പ്രയോഗിക്കപ്പെട്ടത്. ഇവിടെയാണ് അഭിസംബോധനപ്രയോഗത്തില് വരുന്നതും, അല്ലാതെ അവരെ തന്റെ സഹോദരനാണ് എന്ന് പറയുന്നതും തമ്മിലുള്ള വ്യത്യാസം. ഒരുപക്ഷെ ഭാഷയുടെ സ്വാധീനം, ഒരു വ്യക്തി എന്ന അര്‍ത്ഥത്തില് ഉപയോഗിക്കപ്പെടുന്ന പ്രയോഗം എല്ലാം ഇവിടെ ബാധകം തന്നെ. ഇമാം ഖുര്‍ത്തുബി തന്നെ മറ്റൊരിടത്ത് 'ആദം സന്തതി എന്ന നിലക്കുള്ള സാഹോദര്യ ബന്ധം' എന്ന അര്‍ത്ഥത്തിലും വിശദീകരണം രേഖപ്പെടുത്തിയിട്ടുണ്ട്.\nഅതുപോലെ ഒരു പ്രദേശക്കാരന് എന്ന നിലക്കും സഹോദരന് എന്ന് പ്രയോഗക്കപ്പെടും 'മദ്‌യനിലേക്ക് അവരുടെ സഹോദരന് ശുഐബിനെ നിയോഗിച്ചു' എന്നതിന്‍റെ വിശദീകരണത്തില് പല മുഫസിരീങ്ങളും ഇത് രേഖപ്പെടുത്തിയിട്ടുണ്ട്. അവിടെയുള്ള ശിര്‍ക്ക് ചെയ്യുന്ന ആളുകളിലേക്ക് അവരുടെ തന്നെ സഹോദരനായ ശുഐബിനെ നിയോഗിച്ചു എന്നതുകൊണ്ട് അവരുടെ പാരമ്പര്യത്തിലുള്ള, അവരുടെ നാട്ടുകാരനായ, അവരുടെ ദേശക്കാരനായ തുടങ്ങിയ അര്‍ത്ഥങ്ങളാണ്ഉദ്ദേശിക്കുന്നത്. മതപരമായതോ വിശ്വാസപരമായതോ ആയ സാഹോദര്യ ബന്ധമല്ല. മതപരമായ സാഹോദര്യ ബന്ധം വിശ്വാസികളും അവിശ്വാസികളും തമ്മില് ഒരിക്കലും ഉണ്ടാവുകയില്ല. ഒരു സത്യനിഷേധിയെ സംബന്ധിച്ച് അവന് എന്‍റെ സാഹോദരനാണ് എന്ന് പറയാന് പാടില്ല എന്നതുകൊണ്ട് പണ്ഡിതന്മാര് ഉദ്ദേശിക്കുന്നതും അതാണ്. 'വിശ്വാസം' , 'കുടുംബബന്ധം' എന്നീ അര്‍ത്ഥങ്ങളില് മാത്രമേ സഹോദരന് എന്ന് വിളിക്കപ്പെടൂ എന്ന് രേഖപ്പെടുത്തിയ പണ്ഡിതന്മാരും ഉണ്ട്. പക്ഷെ അത് അവരുടെ ഇജ്തിഹാദ് ആണ്.\nلا إنكار في مسائل الإجتهاد എന്നത് സ്പഷ്ടവും സുവ്യക്തവുമായ പ്രമാണം വന്നിട്ടില്ലാത്തതും ചര്‍ച്ചയുള്ളതുമായ വിഷയങ്ങളില് പാലിക്കപ്പെടേണ്ട ഉസ്വൂലുല് ഫിഖ്ഹിലെ ഒരു ഖാഇദയാണ്.\nഭാഷാപരമായും പ്രയോഗങ്ങള്‍ക്കനുസരിച്ച് വാക്കുകളുടെ അര്‍ത്ഥത്തില് വ്യത്യാസമുണ്ട്. 'കള്ളു കിടിക്കരുത് സഹോദരാ' എന്നൊരാള് കുടിയനോട് പറഞ്ഞാല് അത് കേവല അഭിസംബോധനമാണ്. കള്ളു കുടിക്കുന്നവന് തന്‍റെ സഹോദരനാണ് എന്ന് അയാള് ഒരിക്കലും ഉദ്ദേശിക്കുന്നില്ല. എന്നാല് അതെ സമയം 'കള്ളു കുടിക്കുന്നവന് തന്‍റെ സഹോദരനാണ്' എന്ന് പറഞ്ഞാല് അത് കള്ളുകുടിയോട് പിന്തുണ പ്രഖ്യാപിക്കലാണ്. ഇനി 'എന്‍റെ സഹോദരന് കള്ളുകുടിക്കുന്നവനാണ്' എന്നൊരാള് പറഞ്ഞാല് അവിടെ തന്‍റെ സഹോദരന്‍റെ ഒരു സ്വഭാവദൂഷ്യം അയാള് പറയുന്നു എന്നാണ് ഒരാള് മനസ്സിലാക്കുക. ഇതെല്ലാം സഹോദരന് എന്ന പദം ഉപയോഗിക്കുമ്പോള് തന്നെ പ്രയോഗം കാരണം വരുന്ന അര്‍ത്ഥവ്യത്യാസങ്ങളാണ്. ഇനി അറബി ഭാഷയിലെ (യാ അഖീ, അഖീ) തുടങ്ങിയ പദപ്രയോഗങ്ങള് ഉള്‍ക്കൊള്ളുന്ന എല്ലാ തലങ്ങളും മലയാള ഭാഷ ഉള്‍ക്കൊള്ളണം എന്നില്ല. തിരിച്ചും അതുപോലെത്തന്നെ. അതുകൊണ്ട് സത്യനിഷേധിയായ ഒരാള് എന്‍റെ സഹോദരനാണ് എന്ന് പറയാമോ എന്നൊരാള് ചോദിച്ചാല് തീര്‍ത്തും പാടില്ല എന്നേ പറയാന് സാധിക്കൂ. എന്നാല് കേവല അഭിസംബോധനം എന്ന നിലക്ക് വാക്കുകളില് പ്രയോഗിക്കപ്പെടുന്ന 'സഹോദരാ, സഹോദരീ' പ്രയോഗങ്ങള് സാഹോദര്യ ബന്ധം എന്ന അര്‍ത്ഥതലം ഭാഷയില്‍പോലും ഉള്‍ക്കൊള്ളുന്നില്ല.\nസത്യവിശ്വാസികള്‍ക്ക് സത്യനിഷേധത്തെയോ അതിന്‍റെ വക്താക്കളെയോ സ്നേഹിക്കുവാനോ അവരോട് മാനുഷികമായ ബന്ധത്തിനപ്പുറമുള്ള ആത്മബന്ധമോ സാഹോദര്യബന്ധമോ സ്ഥാപിക്കുവാനോ സാധിക്കുകയില്ല. കാരണം അവന് അവന്‍റെ നഫ്സിനേക്കാള് സ്നേഹിക്കുന്നത് അല്ലാഹുവിനെയാണ്. ആ അല്ലാഹുവില് പങ്കു ചേര്‍ക്കുക എന്നതാകുന്നു അവര് ഏറ്റവും വെറുക്കുന്നതും. അതുകൊണ്ടും അവ രണ്ടും ഒരു ഹൃദയത്തില് സംഗമിക്കുകയില്ല. എന്നാല് അതേ സമയം മാന്യമായ മാര്‍ഗത്തിലൂടെയും സദുപദേശത്തിലൂടെയും അവര് അവിശ്വാസികളോട് കാരുണ്യത്തോടെ വര്‍ത്തിക്കുന്നതും സൗമ്യമായി അവരെ നേര്‍മാര്‍ഗത്തിലേക്ക് ക്ഷണിക്കുന്നതും ഗുണകാംഷയുടെയും സദുപദേശത്തിന്റെയും ഭാഗമാണ്. അവിടെയാണ് വിശ്വാസത്തിന് കോട്ടം തട്ടുന്ന എല്ലാ ബന്ധങ്ങളും വിചേദിക്കുന്നതോടൊപ്പം, വിശ്വാസത്തെ ബാധിക്കാത്ത മാനുഷികമായ ബന്ധങ്ങള് നിലനിര്‍ത്തുകയും, അതോടൊപ്പം അവരെ സന്മാര്‍ഗത്തിലേക്ക് ക്ഷണിക്കുകയും ചെയ്യുന്നത് ഒത്തുവരുന്നത്.\n'ബഹുമാനപ്പെട്ട' എന്ന പ്രയോഗവും ഭാഷാപരമായ അഭിസംബോധനത്തിലെ ഒരു മാന്യമായ രീതി എന്ന നിലക്കേ നാം കണക്കാക്കിയിട്ടുള്ളൂ. സമൂഹത്തില് പദവിയും സ്ഥാനവും വഹിക്കുന്നവരോട് സംഭാഷണം നടത്തുമ്പോള് ആ മാന്യത കാത്തുസൂക്ഷിക്കുക എന്നേ അതര്‍ത്ഥമാക്കുന്നുള്ളൂ അല്ലാതെ സ്ത്യനിഷേധിയെയോ അയാളുടെ സത്യനിഷേധത്തെയോ ആദരിക്കുക എന്നതല്ല ആ പ്രയോഗത്തിന്‍റെ ഉദ്ദേശം:\nനബി (സ) ഹിറഖല് രാജാവിന് കത്തയച്ചപ്പോള് അതില് എഴുതിയത് : (ഇലാ അളീമി റൂം) എന്നായിരുന്നു. അതിന്‍റെ വിവക്ഷ ആ ഹദീസിനെ ശറഹ് ചെയ്ത ഒട്ടനേകം മുഹദ്ദിസീങ്ങള് വ്യക്തമാക്കിയിട്ടുണ്ട്.\nഇമാം ബഗവി അദ്ദേഹത്തിന്‍റെ ശറഹുസുന്നയില് നല്‍കിയ വിശദീകരണം:\n" إلى عظيم الروم " أي : من يعظمه الروم أخذ بأدب الله في تليين\n"(ഇലാ അളീമി-റൂം) അഥവാ റോമുകാര് ബഹുമാനിക്കുന്നവന് (ആദരിക്കുന്നവന്) എന്നര്‍ത്ഥം. അദ്ദേഹം സൗമ്യമായി അഭിസംബോധനം ചെയ്യുക എന്നാ അല്ലാഹു പഠിപ്പിച്ച അദബാണ് ഇവിടെ സ്വീകരിച്ചത്." - [ശറഹുസ്സുന്ന - ബഗവി : വോ: 12 പേജ്: 277]. ഇമാം ബഗവിയുടെ വിശദീകരണത്തിന്‍റെ സ്ഥാനവും മഹത്വവും ഞാന് വിശദീകരിക്കേണ്ടതില്ല. അത്രമാത്രം സുപരിചിതനും പ്രസിദ്ധി ആര്‍ജിച്ച ഇമാമുമാണ് അദ്ദേഹം.\nഅതുപോലെ ഈ ഹദീസ് വിശദീകരിച്ചുകൊണ്ട് ഇമാം നവവി (റ) പറയുന്നു:\n"ولم يقل إلى هرقل فقط بل أتى بنوع من الملاطفة، فقال: عظيم الروم أي الذي يعظمونه ويقدمونه ، وقد أمر الله تعالى بالانة القول لمن يدعى إلى الإسلام، فقال تعالى: ادع إلى سبيل ربك بالحكمة والموعظة الحسنة ، وقال تعالى : فقولا له قولا لينا ...\n"അദ്ദേഹം ഹിറഖലിന് എന്ന് മാത്രം പറഞ്ഞ് നിര്‍ത്തിയില്ല, മറിച്ച് വിനയപുരസരമുള്ള ഒരു പ്രയോഗം ഉപയോഗിച്ചുകൊണ്ട് 'അളീമി - റൂം' എന്ന് പറഞ്ഞു. അഥവാ അവര് (റോമുകാര്) ബഹുമാനിക്കുകയും ആദരിക്കുകയും ചെയ്യുന്ന വ്യക്തി എന്നര്‍ത്ഥം. ഇസ്ലാമിലേക്ക് ക്ഷനിക്കപ്പെടുന്നയാളെ ഇപ്രകാരം സൗമ്യമായി അഭിസംബോധനം ചെയ്യുക എന്നത് അല്ലാഹു കല്പിച്ചിട്ടുള്ളതാണ്. അല്ലാഹു പറഞ്ഞിരിക്കുന്നു: "യുക്തിദീക്ഷയോടെയും സദുപദേശം കൊണ്ടും നീ നിന്റെ റബ്ബിന്‍റെ മാര്‍ഗത്തിലേക്ക് ക്ഷനിക്കുക". അതുപോലെ അവന് പറഞ്ഞു: "നിങ്ങള് ഇരുവരും അവനോട് (ഫിര്‍ഔനോട്) സൗമ്യമായ രീതിയില് സംഭാഷണം നടത്തുക". - [ശറഹു മുസ്‌ലിം: വോ: 12 പേജ്: 108].\nതഅല്ലുഫിന് വേണ്ടി, അഥവാ പറയുന്ന കാര്യം അവര് സ്വീകരിക്കാന് സൗമ്യവും വിനയവും ഉള്‍ക്കൊള്ളുന്ന, ആളുകള് പൊതുവായി സ്വീകരിച്ചിട്ടുള്ള മാന്യമായ സംഭാഷണ ശൈലി ഉപയോഗിക്കുക എന്നത് ശറഇയ്യായ അദബില് പെട്ടതാണ്. അതുകൊണ്ട് കേവലം ബഹുമാനപ്പെട്ട എന്ന് പറഞ്ഞാല് സമയവും സന്ദര്‍ഭവും നോക്കാതെ അവിടെ കാഫിറിനോട് 'വലാഅ്' കാണിച്ചു എന്നെല്ലാം പറയുന്നത് വര്‍ഗീയ വിദ്വേഷം പടര്‍ത്താനും സത്യത്തില് നിന്നും അവരെ കൂടുതല് അകറ്റാനും മാത്രമെ ഉപകരിക്കൂ.\nഇനി അമ്പലപ്രാസംഗികന് എന്ന് മറ്റൊരു വ്യക്തിയെ സംബന്ധിച്ചുള്ള പ്രയോഗം കണ്ടു. മറ്റാരെയും പോലെ 100 % തെറ്റുകളില് നിന്ന് അദ്ദേഹവും മുക്തനല്ല. അദ്ദേഹത്തിന്‍റെ വാക്കുകളില് അപാകതകള് വന്നുപോയിട്ടുണ്ട് എങ്കില് അത് പ്രമാണബദ്ധമായി എതിര്‍ക്കുകയോ അദ്ദേഹത്തെ ഉപദേശിക്കുകയോ ഒക്കെ ചെയ്യാവുന്നതാണ്. എന്നാല് അമ്പലപ്രാസംഗികന് എന്ന് പരിഹസിക്കുന്നത് ശരിയല്ല. അതില് അമ്പലത്തില് കയറി പ്രസംഗിക്കുക എന്നത് ഒരു അപരാധമാണ് എന്നാ ധ്വനിയുണ്ട്. മാത്രമല്ല പല ഇടങ്ങളില് നിന്നും അത് ആവര്‍ത്തിച്ച് കേള്‍ക്കാറും ഉണ്ട്. തൗഹീദ് പറയാനും ശിര്‍ക്കിനെ എതിര്‍ക്കാനും ഇതരമതസ്ഥരുടെ ആരാധനാലയങ്ങളില് പോകുക എന്നത് നിഷിദ്ധമല്ല. ലജ്നതുദ്ദാഇമയുടെ ഒരു ഫത്'വയില് ഇപ്രകാരം കാണാം:\n"إن كان ذهابك إلى الكنيسة لمجرد إظهار التسامح والتساهل : فلا يجوز ، وإن كان ذلك تمهيدا لدعوتهم إلى الإسلام وتوسيع مجالها ، وكنت لا تشاركهم في عبادتهم ، ولا تخشى أن تتأثر بعقائدهم ولا عاداتهم وتقاليدهم : فذلك جائز"\n"നീ ചര്‍ച്ചിലേക്ക് പോകുന്നത് വിട്ടുവീഴ്ചയും അവരോടുള്ള നല്ല നിലപാടും കാണിക്കാന് വണ്ടി മാത്രമാണ് എങ്കില് അത് അനുവദനീയമല്ല. എന്നാല് അത് അവരെ പ്രബോധനം ചെയ്യാനുള്ള തുടക്കം എന്ന നിലക്കും, അതിനുള്ള സാധ്യതകള് വര്‍ധിപ്പിക്കാനും വേണ്ടി ആയിരിക്കുകയും, അവരുടെ ആരാധനകളില് നീ പങ്കാളിയാകാതിരിക്കുകയും, അവരുടെ വിശ്വാസങ്ങളും ആചാരാനുഷ്ടാനങ്ങളും നിന്നെ സ്വാധീനിക്കുന്നതിനെ നീ ഭയപ്പെടാതിരിക്കുകയും ചെയ്‌താല് അത് അനുവദനീയമാണ്". - [ഫതാവ ലജ്നതുദ്ദാഇമ : 2/ 115].\nഅതുകൊണ്ട് അമ്പലത്തില് പ്രസംഗിക്കുക എന്നത് ഒരു അപരാധമല്ല. അദ്ദേഹത്തിന് അത് സാധിച്ചതില് അല്ലാഹുവിനെ സ്തുതിക്കുകയും തൗഫീഖിന് വേണ്ടി പ്രാര്‍ഥിക്കുകയും ചെയ്യുന്നു. അല്ലാഹു എളുപ്പമാക്കിക്കൊടുക്കട്ടെ. എം എം അക്ബര് സാഹിബാണെങ്കിലും അദ്ദേഹവുമായി ഏതെങ്കിലും വിഷയത്തില് അഭിപ്രായഭിന്നത ഉണ്ടായി എന്നതിന്‍റെ പേരില് അദ്ദേഹം നിര്‍വഹിച്ച പ്രബോധന ദൗത്യ നിര്‍വഹണത്തെ മൊത്തം തള്ളിക്കളയാന് ഒരിക്കലും സാധിക്കില്ല. സ്വാഭാവികമായും വീഴ്ചകള് നമ്മെപ്പോലെ അവര്‍ക്കെല്ലാം സംഭവിച്ചിരിക്കാം. അത് പ്രമാണബദ്ധമായി തിരുത്താവുന്നതും വിമര്‍ശനവിധേയമാക്കാവുന്നതും ആണ്. പക്ഷെ അവര് ചെയ്യുന്ന പ്രവര്‍ത്തിയെ മുഴുവന് അനര്‍ഹമായി അടച്ചാക്ഷേപിക്കുന്നതും അമ്പലപ്രാസംഗികന് എന്ന് പരിഹസിക്കുന്നതും ഉചിതമാണ് എന്ന് തോന്നുന്നില്ല. ഇവിടെയുള്ള അനേകായിരം ഇതര മതസ്ഥര്‍ക്ക് ലളിതമായി തൗഹീദിനെക്കുറിച്ച് പറഞ്ഞ് കൊടുക്കാന് അവര്‍ക്കൊക്കെ സാധിച്ചു എന്നത് നിഷേധിക്കാനാകാത്ത സത്യമാണ്. ഇതര മതസ്ഥരെ ഈ ദീനിലേക്ക് ക്ഷണിക്കുന്നതുമായി ബന്ധപ്പെട്ട് എടുത്ത് പറയപ്പെടാവുന്ന വല്ലതും എനിക്ക് ചെയ്യാന് സാധിച്ചതായി ഞാന് കരുതുന്നില്ല. അതുകൊണ്ടുതന്നെ അത് നിര്‍വഹിക്കുന്നവരെ ബഹുമാനത്തോടുകൂടിയാണ് കാണുന്നതും. തെറ്റുകള് തിരുത്തപ്പെടേണ്ടവ തന്നെയാണ്. എന്നാല് അവ എനിക്കും അവര്‍ക്കും സംഭവിക്കാം എന്നുള്ള പൂര്‍ണബോധ്യത്തോടെത്തന്നെ.\nഅപാകതകള് പരിശോധിക്കപ്പെട്ടാല് താന് അപാകതകളില് നിന്നും സമ്പൂര്‍ണ മുക്തനാണ് എന്ന് മാന്യസാഹോടരന് പറയാന് പറ്റുമോ ?!. പരിപൂര്‍ണത അല്ലാഹുവിന് മാത്രമുള്ളതാണ്. നാമെല്ലാം കുറ്റവും കുറവും ഉള്ളവരാണ്. ന്യൂനതകള് അല്ലാഹു പൊറുത്ത് തരട്ടെ...\nഏതായാലും പ്രശ്നകലുശിതമായ ഈ ഒരന്തരീക്ഷത്തില് ഒരിക്കലും ഇങ്ങനെയൊരു എഴുത്ത്കുത്ത് കൂടി ഒരിക്കലും പ്രതീക്ഷിച്ചതല്ല. ഇപ്പോള് തന്നെ ആവശ്യത്തിനും അനാവശ്യത്തിനും ഉള്ള വിവാദങ്ങള് ഉണ്ട്. മാത്രമല്ല ചര്‍ച്ചകള് വിഷയാധിഷ്ടിതം എന്നതിലുപരിയായി വ്യക്തിപരം എന്ന നിലക്ക് വഴിമാറുമ്പോള് സ്വാഭാവികമായും മനുഷ്യന് എന്ന നിലക്കുള്ള ന്യൂനതകള് സ്വാധീനിക്കും എന്നത് ഉറപ്പാണ്. എന്‍റെ കാര്യമാണ് ഞാന് പറഞ്ഞത്. എന്‍റെ എഴുത്തുകളില് വിഷയങ്ങളോട് നീതി പുലര്‍ത്തുന്നില്ല എന്ന വിമര്‍ശനത്തെ ഗൗരവത്തോടെത്തന്നെ സ്വീകരിക്കുന്നു. എഴുതാനുണ്ടായ കാരണങ്ങള് ആണല്ലോ അതിലെ വരികളെ സ്വാധീനിക്കുന്നത്. അതുകൊണ്ടായിരിക്കാം. ഒരുപക്ഷെ ഈ ലേഖനത്തിലും അതുണ്ടാകാം. അതെന്‍റെ ന്യൂനതയായി മനസ്സിലാക്കുന്നു. ഒരിക്കലും ഞാനല്ലല്ലോ എന്‍റെ ലേഖനങ്ങളെ വിലയിരുത്തേണ്ടത്. വിലപ്പെട്ട നിര്‍ദേശങ്ങള്‍ക്ക് നന്ദി. അല്ലാഹു പ്രതിഫലം തരട്ടെ..\nഏതായാലും ഞാന് ഈ എഴുത്തുകുത്ത് ഇവിടെ അവസാനിപ്പിക്കുന്നു. അതിലാണ് നന്മയുള്ളത് എന്ന് മനസ്സിലാക്കുന്നു. വിയോജനക്കുറിപ്പ് എഴുതിയ സഹോദരന് മുന്നില് അടിയറവ് പറഞ്ഞുകൊണ്ടുതന്നെ... അല്ലാഹു അനുഗ്രഹിക്കട്ടെ ...\nPosted by Abdu Rahman Abdul Latheef at 8:30 AM\nഗോവിന്ദച്ചാമിയുടെ കോടതി വിധി. ഒരിസ്‌ലാമിക നിരൂപണം.\n'വലാഅ് ബറാഅ്' വിശുദ്ധഖുര്‍ആന് ദുര്‍വ്യാഖ്യാനിച്ച...\nവിയോജനക്കുറിപ്പിനോടുള്ള പ്രതികരണം. ഭാഗം രണ്ട്.


തീര്‍ഥാടകര്‍ക്ക് സഹായങ്ങളൊരുക്കി അടിയന്തിരഘട്ട പ്രതികരണകേന്ദ്രങ്ങള്\nMain news തീര്‍ഥാടകര്‍ക്ക് സഹായങ്ങളൊരുക്കി അടിയന്തിരഘട്ട പ്രതികരണകേന്ദ്രങ്ങള്\nശബരിമല: അടിയന്തിരസാഹചര്യങ്ങളെ നേരിടുന്നതിനും വകുപ്പുകളുടെ ഏകോപനം നിയന്ത്രിക്കുന്നതിനുമായി സന്നിധാനത്തെ ഫെസ്റ്റിവല് കണ്‍ട്രോള് ഓഫീസില് പ്രവര്‍ത്തിക്കുന്ന അടിയന്തിരഘട്ട പ്രതികരണ കേന്ദ്രത്തിന്റെ(എമര്‍ജന്‍സി ഓപ്പറേഷന് സെന്റര്) പ്രവര്‍ത്തനം ശ്രദ്ധേയമാകുന്നു.\nമുന്‍വര്‍ഷങ്ങളില് ഡ്യൂട്ടി മജിസ്‌ട്രേറ്റിന്റെ ചുമതലയിലായിരുന്നു സന്നിധാനത്തെ സര്‍ക്കാര്‍വകുപ്പുകളുടെ ഏകോപനം. ഇത്തവണ ഡ്യൂട്ടിമജിസ്‌ട്രേറ്റിന്റെ ഓഫീസിന് പുറമേ ജില്ലാകലക്ടറുടെ നേരിട്ടുള്ള നിയന്ത്രണത്തിലുള്ള എമര്‍ജന്‍സി ഓപ്പറേഷന് സെന്ററുമുണ്ട്. സന്നിധാനത്തും നിലയ്ക്കലും പമ്പയിലും എമര്‍ജന്‍സി ഓപ്പറേഷന്‍സെന്ററുകള് പ്രവര്‍ത്തിക്കുന്നു. നിലയ്ക്കലാണ് കണ്‍ട്രോളിങ് ഓഫീസ്. അഡീഷ്ണല് ജില്ലാമജിസ്‌ട്രേറ്റ് വി.ആര്. പ്രേംകുമാറാണ് നിലയ്ക്കല് കേന്ദ്രത്തിന്റെ ഏകോപനം നിര്‍വഹിക്കുന്നത്. ഇതിനുപുറമേ എല്ലാ ഇ.ഒ.സികളിലും ഡ്യൂട്ടിമജിസ്‌ട്രേറ്റുമാരെയും നിയോഗിച്ചിട്ടുണ്ട്. അത്യാധുനിക വയര്‍ലസ് സംവിധാനം, കലക്ട്രേറ്റുമായി ബന്ധിപ്പിച്ചുള്ള ഹോട്ട്‌ലൈന് എന്നിവ ഇ.ഒ.സിയുടെ പ്രത്യേകതയാണ്. ഓരോ മണിക്കൂറിലുമുള്ള തീര്‍ഥാടകരുടെ വരവ്, മറ്റ് അത്യാവശ്യ വിവരങ്ങള് എന്നിവ ഇ.ഒ.സികള് തമ്മില് കൈമാറുന്നുണ്ട്. വാട്‌സ്ആപ്പ് ഗ്രൂപ്പും ഇതിനായി ഉപയോഗിക്കുന്നു. മാലിന്യം, കുടിവെള്ളവിതരണം. വൈദ്യുതി തടസം തുടങ്ങിയവ അപ്പപ്പോള് റിപ്പോര്‍ട്ട് ചെയ്യപ്പെടുന്നതിനാല് ബന്ധപ്പെട്ട വകുപ്പ് ഉദ്യോഗസ്ഥര്‍ക്ക് നിര്‍ദേശം നല്‍കി പരിഹാരം കാണാന് കഴിയുന്നു.\nനിലയ്ക്കല്, പമ്പ, സന്നിധാനം എന്നിവിടങ്ങളില് സേവനത്തിന് നിയോഗിച്ചിട്ടുള്ള വിവിധവകുപ്പുകളിലെ ഉദ്യോഗസ്ഥര് എല്ലാദിവസവും റിപ്പോര്‍ട്ട് ചെയ്യേണ്ടതുണ്ട്്. പുതിയ ഉദ്യോഗസ്ഥര് എത്തുമ്പോള് വിവരം ഇ.ഒ.സികളിലും അറിയിക്കണം. ഇതുമൂലം ഉദ്യോഗസ്ഥര് മാറുമ്പോഴുണ്ടാകുന്ന ആശയവിനിമയത്തിന്റെ പ്രശ്‌നങ്ങള് പരിഹരിക്കുവാന് കഴിയും.\nതീര്‍ഥാടകര്‍ക്കും മറ്റുള്ളവര്‍ക്കും പരാതികള് അറിയിക്കുന്നതിന് പ്രത്യേക ഫോണ്‍നമ്പരുകള് സജ്ജമാക്കിയിട്ടുണ്ട്. നൂറോളം പരാതികള് ഇതുവരെ ഇ.ഒ.സികളില് ലഭിച്ചിട്ടുണ്ട്. ഇവയില് സമയബന്ധിതമായി നടപടികള് സ്വീകരിച്ച് പരാതി പരിഹരിച്ചുവെന്ന് ഉറപ്പാക്കാനായിട്ടുണ്ട്.\nസന്നിധാനത്തെ ഇ.ഒ.സിയുടെ ചുമതല ഡ്യൂട്ടിമജിസ്‌ട്രേറ്റായ പി.പി. ജയരാജനാണ്. റവന്യൂവകുപ്പിന്റെ ജീവനക്കാര് മൂന്ന് ഷിഫ്റ്റുകളായി 24 മണിക്കൂറിലും ഇവിടെ പ്രവര്‍ത്തിക്കുന്നു. തീര്‍ഥാടകര്‍ക്ക് അടിയന്തിരസാഹചര്യങ്ങളില് സഹായത്തിനായി ഇ.ഒ.സികളില് ബന്ധപ്പെടാം. ഫോണ്: 04735202984(സന്നിധാനം), 04735203232(പമ്പ), 04735205225(നിലയ്ക്കല്).


സഖാവേ എന്ന വിളി | communist party 100th anniversary\nOct 22, 2019, 11:37 PM IST\nഇന്ത്യൻ കമ്യൂണിസം ശതാബ്ദി ആഘോഷിക്കുമ്പോൾ കേരളം ചുവന്നത് എങ്ങനെ - 2\nകോൺഗ്രസ് സോഷ്യലിസ്റ്റ് പാർട്ടി രൂപവത്‌കരണത്തിന്റെ ആലോചനാഘട്ടത്തിൽ സഹകരിച്ച കെ. കേളപ്പൻ പക്ഷേ, തുടക്കത്തിലേതന്നെ അതിൽനിന്ന് വിട്ടുനിന്നു. അല്പകാലത്തിനകം സി.കെ.ജി.യും എതിർപക്ഷത്തായി. സി. എസ്.പി.യുടെ ആറു സമ്മേളനങ്ങളിൽ മൂന്നും നടന്നത് കണ്ണൂരിലും തലശ്ശേരിയിലുമായാണ്. കമ്യൂണിസത്തിലേക്ക് നീങ്ങാനാണ് തീവ്രവാദപരമായ ആശയപ്രചാരണം എന്ന ആക്ഷേപമാണ് കേളപ്പജിക്കും കൂട്ടർക്കും ഉണ്ടായിരുന്നത്.\nസി.എസ്.പി. കർഷക-തൊഴിലാളി-അധ്യാപക പ്രസ്ഥാനങ്ങൾ കെട്ടിപ്പടുക്കുകയും 1936-ൽ മദിരാശിയിലേക്ക് എ.കെ.ജി.യുടെ നേതൃത്വത്തിൽ പട്ടിണിജാഥ നടത്തുകയും ചെയ്തു. കല്യാശ്ശേരിയിൽനിന്ന് കെ.പി.ആർ. ഗോപാലന്റെ നേതൃത്വത്തിൽ കൂത്തുപറമ്പ് വഴി തലശ്ശേരിയിലേക്ക് നടത്തിയ ജാഥയുടെ വിജയമാണ് മദിരാശി ജാഥയ്ക്ക് പ്രചോദനമായത്. സി.എസ്.പി.ക്കകത്ത് അഭിപ്രായവ്യത്യാസങ്ങൾ തലപൊക്കാൻ തുടങ്ങിയ കാലമാണത്.\nസി.എസ്.പി.യിൽ എ.കെ.ജി.യും സർദാർ ചന്ദ്രോത്തും കൃഷ്ണപിള്ളയുടെയും കൂട്ടരുടെയും ചില നിലപാടുകൾക്കെതിരായിരുന്നു. ഗുരുവായൂർ സത്യാഗ്രഹമടക്കമുള്ള സഹനസമരങ്ങളിലൂടെ അന്നേക്കുതന്നെ ജനപ്രിയനായകനായിക്കഴിഞ്ഞ എ.കെ.ജി.യുമായുള്ള അഭിപ്രായവ്യത്യാസം പരിഹരിച്ച്, അദ്ദേഹത്തെ രൂപവത്‌കരിക്കാൻപോകുന്ന കമ്യൂണിസ്റ്റ് പ്രസ്ഥാനത്തിന്റെ നേതൃസ്ഥാനത്തെത്തിക്കാൻ കൃഷ്ണപിള്ള ആസൂത്രണംചെയ്തു. പട്ടിണിജാഥയുടെ മാനേജരായി കെ.പി.ആർ. ഗോപാലനെ നിയോഗിച്ചയച്ചതിനുപിന്നിൽ ആ ലക്ഷ്യമായിരുന്നെന്ന് കേരളത്തിലെ ബോൾഷെവിക്ക് വീരൻ എന്ന ലേഖനത്തിൽ കൃഷ്ണപിള്ള സൂചിപ്പിക്കുന്നുണ്ട്.\nസി.എസ്.പി.യിലെ നേതാക്കളും പ്രവർത്തകരും പരസ്പരം സഖാവേ എന്ന് വിളിക്കാൻതുടങ്ങി. സോഷ്യലിസ്റ്റ് പ്രസ്ഥാനം കമ്യൂണിസ്റ്റും സോഷ്യലിസ്റ്റുമായി പലതായെങ്കിലും മുപ്പതുകളിലെ ആ വിളിപ്പേര് എല്ലാവരും തുടരുന്നു. ഫ്രഞ്ച് വിപ്ലവകാലത്താണ് സോഷ്യലിസ്റ്റുകളും തൊഴിലാളിപ്രസ്ഥാന പ്രവർത്തകരും പരസ്പരം കോമ്രേഡ് എന്ന് വിളിക്കാൻ തുടങ്ങിയത്. റഷ്യൻ വിപ്ളവകാലത്ത് കമ്യൂണിസ്റ്റുകാർ അതേറ്റുവിളിച്ചു. കോമ്രേഡിന് സഖാവ് എന്ന മലയാളപദം പകരംവെക്കുകയായിരുന്നു ഇവിടെ. കൃഷ്ണപിള്ളയെ എല്ലാവരും സഖാവേ എന്നുവിളിച്ചു. നിസ്വാർഥമായ സുഹൃദ്ബന്ധം, പ്രായം ഉൾപ്പെടെ ഒന്നിലും ഉച്ചനീചത്വമില്ലാത്ത പാരസ്പര്യം എന്ന അർഥത്തിലാണ് ആ വാക്ക് കോൺഗ്രസ് സോഷ്യലിസ്റ്റുകൾ ഉപയോഗിച്ചത്.\nവരുന്നു, കെ. ദാമോദരൻ\nകോൺഗ്രസിലെ രണ്ടു ചിന്താധാരകളും അന്ന് പുറത്തുവന്നുകൊണ്ടിരുന്നത് ‘മാതൃഭൂമി’യിലൂടെയാണ്. കേരളത്തിലെ ആദ്യത്തെ കമ്യൂണിസ്റ്റ് പാർട്ടി അംഗമായി കെ. ദാമോദരൻ കാശിയിൽനിന്ന് എത്തുന്നത് 1936-ലാണ്. സ്വാതന്ത്ര്യസമരസേനാനിയും എഴുത്തുകാരനുമായ ദാമോദരന് കാശി വിദ്യാപീഠത്തിൽ പഠിക്കാൻപോകാൻ സഹായം നൽകിയത് മാതൃഭൂമിയാണ്. അദ്ദേഹത്തിന്റെ ലേഖനങ്ങൾ പുസ്തകമാക്കി വിൽക്കാനായി സൗജന്യമായി അച്ചടിച്ചുകൊടുത്തു. കാശിയിലുള്ള രണ്ടുവർഷവും മാതൃഭൂമി പത്രത്തിലെയും ആഴ്ചപ്പതിപ്പിലെയും സ്ഥിരം എഴുത്തുകാരനെന്നനിലയിൽ ചെറിയ സാമ്പത്തികസഹായം ലഭിച്ചുപോന്നു. കാശിയിൽവെച്ച് ഓംകാർ നാഥ ശാസ്ത്രി എന്ന സഹപാഠിയും സി.പി.ഐ.യുടെ ആയിടെ പുനഃസംഘടിപ്പിച്ച പൊളിറ്റ് ബ്യൂറോയിലെ അംഗവുമായ ആർ.ഡി. ഭരദ്വാജുമാണ് ദാമോദരനെ കമ്യൂണിസ്റ്റ് അംഗമാക്കിയത്.\nദാമോദരൻ 1936-ൽ തിരിച്ചെത്തുമ്പോഴേക്കും സി.എസ്.പി. ഇവിടെ ശക്തമായ പ്രവർത്തനം നടത്തുകയായിരുന്നു. സി.പി.ഐ. കേന്ദ്രനേതൃത്വത്തിന്റെ നിർദേശാനുസരണം കോഴിക്കോട്ട് കേന്ദ്രീകരിച്ച് പ്രവർത്തനം തുടങ്ങിയ ദാമോദരൻ, കൃഷ്ണപിള്ളയുടെയും ഇ.എം.എസിന്റെയും എൻ.സി. ശേഖറിന്റെയും അടുത്ത സഹപ്രവർത്തകനായി. സി.പി.ഐ. കേരളഘടകം രൂപവത്‌കരിക്കാൻ കേന്ദ്രനേതൃത്വം ചുമതലപ്പെടുത്തിയ പി. സുന്ദരയ്യയും എസ്.വി. ഘാട്ടെയും കോഴിക്കോട്ടെത്തി ഈ നാൽവർസംഘവുമായാണ് കൂടിയാലോചനകൾ നടത്തിയത്. ഒടുവിൽ 1937-ൽ കോഴിക്കോട്ട് പാളയത്ത് ചേർന്ന യോഗത്തിൽ ഇവർ നാലുപേരും ചേർന്ന് കേരളഘടകം രൂപവത്‌കരിച്ചു. സി.എസ്.പി. സംസ്ഥാന സെക്രട്ടറിയായ കൃഷ്ണപിള്ള സി.പി.ഐ. യുടെയും സംസ്ഥാന സെക്രട്ടറി. രഹസ്യമായി സി.പി.ഐ.യും പരസ്യമായി സി.എസ്.പി.യും.\nപാട്ടബാക്കി സൃഷ്ടിച്ച നാമ്പുകൾ\nജീവൽസാഹിത്യപ്രസ്ഥാനം, കർഷകപ്രസ്ഥാനം എന്നിവ വഴി കമ്യൂണിസ്റ്റ് ആശയപ്രചാരണം നടന്നു. വള്ളത്തോളിന്റെ കവിതകൾ (പാവങ്ങൾ തൻ പ്രാണ മരുത്തുവേണം പാപപ്രഭുക്കൾക്കിഹ പങ്കവീശാൻ), ജി. ശങ്കരക്കുറുപ്പിന്റെ കവിതകൾ (ജന്മസിദ്ധമാം പദം പുണ്യലബ്ധമെന്നോർത്ത് വൻമദം ഭാവിക്കുന്നോരുന്നത നക്ഷത്രമേ -വെമ്പുക, വിളറുക, വിറകൊള്ളുക നോക്കൂ നിൻ പുരോഭാഗത്തതാ ധീരതേജസ്സാം നാളെ) എന്നിവയെല്ലാം പുരോഗമനചിന്തകൾക്ക് ആവേശം നൽകി.\nജന്മിത്തത്തിനെതിരേ കേരളത്തിൽ സമരം തുടങ്ങുകയോ ജീവൽസാഹിത്യപ്രസ്ഥാനം തുടങ്ങുകയോ ചെയ്യുന്നതിനുമുമ്പാണ് ചങ്ങമ്പുഴ കൃഷ്ണപിള്ള ഇതിനൊക്കെ പ്രതികാരം ചെയ്യാതടങ്ങുമോ പതിതരേ നിങ്ങൾതൻ പിന്മുറക്കാർ’’ എന്ന ആഹ്വാനവുമായി വാഴക്കുല എന്ന കവിത ഉൾപ്പെടെയുള്ള രക്തപുഷ്പങ്ങൾ എന്ന സമാഹാരവുമായെത്തുന്നത്.\nമാതൃഭൂമി ആഴ്ചപ്പതിപ്പ് ജീവൽസാഹിത്യപ്രസ്ഥാനത്തിന്റെ ആശയങ്ങളുടെ വേദിയായി. പൊന്നാനി കർഷകസമ്മേളനത്തിനായി കെ. ദാമോദരൻ എഴുതിയ പാട്ടബാക്കി നാടകം മൂന്നുലക്കത്തിലായി ആഴ്ചപ്പതിപ്പ് പ്രസിദ്ധപ്പെടുത്തി. ഇതെല്ലാം സൃഷ്ടിച്ച ഉണർവിലേക്ക് കമ്യൂണിസ്റ്റ് ആശയങ്ങളുടെ വേര് ആഴ്ന്നിറങ്ങി.\nപാറപ്രത്ത് മുളച്ച തീപ്പൊരി\nസി.എസ്.പി.ക്കാർക്കാണ് കെ.പി.സി.സി.യിൽ ഭൂരിപക്ഷമെന്നതിനാൽ എതിർവിഭാഗം നേതൃത്വത്തിൽനിന്ന് ഒഴിഞ്ഞുനിൽക്കുകയായിരുന്നു. 1939-ൽ ബക്കളത്തുചേർന്ന പത്താം കേരള രാഷ്ട്രീയ സമ്മേളനത്തിൽ കേളപ്പൻ-സി.കെ.ജി. വിഭാഗം പങ്കെടുക്കാതിരുന്നത് ഇടതുവിഭാഗത്തിന് കമ്യൂണിസ്റ്റ് പാർട്ടിയായി പരിവർത്തിക്കാനുള്ള തയ്യാറെടുപ്പിന് സഹായകമായി. അതേവർഷം ജൂണിൽ മൂന്നുദിവസമായി തലശ്ശേരിയിൽനടന്ന സി.എസ്.പി. ആറാം സമ്മേളനം കമ്യൂണിസ്റ്റ് പാർട്ടി രൂപവത്‌കരണത്തിൽ നിർണായകമായി. മാതൃഭൂമിയുടെ മുൻ പത്രാധിപർ പി. നാരായണൻ നായരുടെ അധ്യക്ഷതയിലായിരുന്നു സമ്മേളനം. കൃഷ്ണപിള്ളയും ഇ.എം.എസും ദാമോദരനും അവതരിപ്പിച്ച രേഖകൾ കമ്യൂണിസ്റ്റ് പ്രത്യയശാസ്ത്രത്തിന്റെ പ്രകടനമായിരുന്നു. തുടർന്ന് അതേ വർഷം ഡിസംബറിൽ പിണറായി പാറപ്രത്തുനടന്ന സി.എസ്.പി. നേതൃയോഗമാണ് കമ്യൂണിസ്റ്റ് പാർട്ടിയായിമാറാൻ തീരുമാനിച്ചത്. കെ.പി. ഗോപാലൻ അധ്യക്ഷതവഹിച്ച സമ്മേളനത്തിൽ 90 നേതാക്കളാണ് പങ്കെടുത്തത്.\nപാറപ്രം സമ്മേളനത്തിനുശേഷം രണ്ടാഴ്ചകഴിഞ്ഞ് പറശ്ശനിക്കടവിൽച്ചേർന്ന യോഗം കമ്യൂണിസ്റ്റ് പാർട്ടി സംസ്ഥാന സെക്രട്ടറിയായി കൃഷ്ണപിള്ളയെ തിരഞ്ഞെടുത്തു. 1940 ജനുവരി 26-ന് സംസ്ഥാനത്തിന്റെ വിവിധഭാഗങ്ങളിൽ ചുമരെഴുത്തിലൂടെയാണ് പാർട്ടി രൂപവത്‌കരിച്ചതായി വിജ്ഞാപനം ചെയ്തത്. എന്നിട്ടും പുറമേയ്ക്ക് കെ.പി.സി.സി.യായിത്തന്നെയാണ് നേതാക്കൾ പ്രവർത്തിച്ചത്, കെ.ടി. കുഞ്ഞിരാമൻ നമ്പ്യാർ പ്രസിഡന്റും കെ. ദാമോദരൻ സെക്രട്ടറിയുമായ കെ.പി.സി.സി. ഇവരാണ് 1940 സെപ്റ്റംബർ 15-ന് മർദനപ്രതിഷേധദിനമായും വിലക്കയറ്റവിരുദ്ധദിനമായും ആചരിക്കാൻ ആഹ്വാനം ചെയ്തത്. വാസ്തവത്തിൽ കമ്യൂണിസ്റ്റ് പാർട്ടിയുടെ ആദ്യ പരസ്യപ്രകടനമായിരുന്നു അത്.\nപ്രതിഷേധദിനത്തിൽ തലശ്ശേരിയിൽ നടത്തിയ റാലിക്കുനേരെ പോലീസ് നടത്തിയ വെടിവെപ്പിൽ അബു, ചാത്തുക്കുട്ടി എന്നിവർ രക്തസാക്ഷികളായി. കീച്ചേരിയിൽ റാലി നിരോധിച്ചതിനെത്തുടർന്ന് പ്രവർത്തകർ കെ.പി.ആർ. ഗോപാലന്റെ നേതൃത്വത്തിൽ മൊറാഴയിൽ പൊതുയോഗം ചേർന്നു. വിഷ്ണുഭാരതീയനായിരുന്നു അധ്യക്ഷൻ. അവിടെയുമെത്തിയ പോലീസ്, റാലിയിൽ പങ്കെടുത്തവരെ ലാത്തിച്ചാർജ് ചെയ്തു. ജനക്കൂട്ടം പോലീസുമായി ഏറ്റുമുട്ടി. സബ് ഇൻസ്പെക്ടർ കുട്ടികൃഷ്ണമേനോൻ, കോൺസ്റ്റബിൾ ഗോപാലൻ എന്നിവർ കൊല്ലപ്പെട്ടു. സംഭവത്തെത്തുടർന്ന് മലബാറിലാകെ പോലീസ് നടപടികളുണ്ടായി. കടുത്ത മർദനത്തിന്റെ നാളുകൾ. കെ.പി.ആർ. ഗോപാലനെ തൂക്കിക്കൊല്ലാൻ വിധിച്ചു. അറാക്കൽ കുഞ്ഞിരാമൻ അടക്കമുള്ളവരെ ജീവപര്യന്തം ശിക്ഷിച്ചു. കെ.പി.ആറിനെ തൂക്കുമരത്തിൽനിന്ന് രക്ഷിക്കാൻ നടത്തിയ പ്രചാരണവും സമരങ്ങളും കമ്യൂണിസ്റ്റ് പാർട്ടിയുടെ വ്യാപനത്തിന് സഹായകമായി.\n1940 സെപ്റ്റംബർ സംഭവങ്ങൾക്ക് ആധാരമായ പ്രസ്താവന ഇറക്കിയതിന്റെപേരിൽ കെ. ദാമോദരനെ അറസ്റ്റുചെയ്ത് അഞ്ചുവർഷം ജയിലിലടച്ചു. ഈ സംഭവങ്ങളുടെപേരിൽ ഇടതുപക്ഷ നേതൃത്വത്തിലുള്ള കെ.പി.സി.സി. കേന്ദ്രനേതൃത്വം പിരിച്ചുവിട്ടു. അതോടെ കമ്യൂണിസ്റ്റ് പാർട്ടി എന്ന സ്വത്വത്തോടെയുള്ള പ്രവർത്തനമായി.\nകയ്യൂർ പടർത്തിയ വികാരം\n1941 മാർച്ച് 28-ന്റെ കയ്യൂർ സംഭവത്തെ തുടർന്ന് കർഷകസംഘം പ്രവർത്തകരായ മഠത്തിൽ അപ്പു, കോയിത്താറ്റിൽ ചിരുകണ്ഠൻ, പൊടോര കുഞ്ഞമ്പുനായർ, അബൂബക്കർ എന്നിവരെ തൂക്കിക്കൊല്ലാൻ വിധിച്ച സംഭവം കെ.പി.ആർ ഗോപാലനെ തൂക്കാൻ വിധിച്ച സംഭവം പോലെത്തന്നെ ലോകത്തെങ്ങുമുള്ള കമ്യൂണിസ്റ്റ് പാർട്ടികളുടെ ശ്രദ്ധ കേരളത്തിലേക്കാകർഷിച്ചു. ഒരാഴ്ച മുമ്പ് കയ്യൂരിൽ നടന്ന പോലീസ് മർദനത്തിലും അറസ്റ്റിലും പ്രതിഷേധിച്ച് കർഷകർ നടത്തിയ ജാഥക്കിടയിലേക്ക് മർദനത്തിൽ പങ്കാളിയായ പോലീസുകാരൻ സുബ്ബരായൻ എത്തിയതാണ് കയ്യൂരിലെ സംഭവത്തിനിടയാക്കിയത്. പോലീസുകാരനെ ജാഥയുടെ മുന്നിൽ കൊടി പിടിപ്പിച്ച് നടത്തുകയും ആ സമയത്ത് എതിരെ കർഷകരുടെതന്നെ മറ്റൊരു ജാഥ വരികയും ഭീതി കാരണം പോലീസുകാരൻ രക്ഷപ്പെടാൻ പുഴയിലേക്ക് ചാടുകയുമായിരുന്നു. സുബ്ബരായന്റെ മരണത്തെ തുടർന്ന് ചാർജ് ചെയ്യപ്പെട്ട കയ്യൂർ കേസിൽ വധശിക്ഷയ്ക്ക് വിധിക്കപ്പെട്ടവരെ 1943 മാർച്ച് 29-ന് പുലർച്ചെ കണ്ണൂർ ജയിലിൽ വെച്ച് തൂക്കിലേറ്റി. ഈ സംഭവങ്ങൾ ഉണ്ടാക്കിയ വൈകാരികാന്തരീക്ഷവും പ്രതിഷേധവും കേരളത്തിലാകെ കമ്മ്യൂണിസ്റ്റ് പ്രവർത്തനം വ്യാപിക്കുന്നതിൽ സ്വാധീനശക്തിയായി.\nമിച്ചിലോട്ട് മാധവൻ: പാരീസിലെ രക്തസാക്ഷി\nഫ്രഞ്ച് അധീന മയ്യഴിയിലെ കമ്യൂണിസ്റ്റ് അനുഭാവിയായിരുന്ന മിച്ചിലോട്ട് മാധവൻ ഉപരിപഠനത്തിനായി പാരീസിലെത്തിയതായിരുന്നു. രണ്ടാം ലോകയുദ്ധം കൊടുമ്പിരിക്കൊള്ളുന്ന കാലം. പാരീസ് നാസികൾ കൈയടക്കിയ ഘട്ടത്തിൽ അതിനെതിരേ സർവകലാശാലയിലെ അധ്യാപകരുടെയും വിദ്യാർഥികളുടെയും നേതൃത്വത്തിൽ ഒളിപ്പോര് നടന്നു. ഴാങ് പോൾ സാർത്രിന്റെയും മറ്റും നേതൃത്വത്തിൽനടന്ന ചെറുത്തുനിൽപ്പ് പ്രസ്ഥാനത്തിൽ പങ്കാളിയായ മാധവൻ ഫ്രഞ്ച് കമ്യൂണിസ്റ്റ് പാർട്ടിയിൽ അംഗമായിരുന്നു. നാസിപ്പട്ടാളം പിടികൂടിയ മാധവനെ കുറേനാൾ കാരാഗൃഹത്തിലടച്ചശേഷം വെടിവെച്ചുകൊല്ലുകയായിരുന്നു.


Thampanoor murder accused Kalesh Arrested | കലേഷും ശ്രീനിവാസും തമ്മിലുള്ള പ്രശ്‌നങ്ങൾ പതിവ് സംഭവം; മദ്യപിച്ച് വാക്കേറ്റത്തിനിടെ പഴയ വഴക്കുകളും അടിപിടിയും എടുത്തിട്ടത് ഒപ്പമുണ്ടായിരുന്ന യുവാക്കൾ; പലതവണ തർക്കം കയ്യാങ്കളിയിലേക്ക് എത്തിയപ്പോൾ ഇടപെട്ടതും സുഹൃത്തുക്കൾ; ഒടുവിൽ തർക്കം മൂത്തപ്പോൾ ബിയർ കുപ്പി പൊട്ടിച്ച് ശ്രീനിവാസന്റെ കഴുത്തിന് കുത്തി; തമ്പാനൂർ കൊലപാതകത്തിന് കാരണം കടുത്ത മുൻവൈരാഗ്യം തന്നെ; പ്രതി കലേഷ് പൊലീസ് പിടിയിൽ - MarunadanMalayali.com\nSeptember 12, 2019 | 09:56 PM IST | Permalink\nതിരുവനന്തപുരം: തലസ്ഥാന നഗരത്തിലെ ഹോട്ടൽ മുറിയിൽ സംഘം ചേർന്ന് മദ്യപിച്ച ശേഷം ശ്രീനിവാസനെ സുഹൃത്ത് കലേഷ് കൊലപ്പെടുത്തിയത് മുൻ വൈരാഗ്യം കാരണം. കൊല്ലപ്പെട്ട ശ്രീനിവാസൻ (39) കലേഷ് എന്നിവർ തമ്മിൽ മുൻപ് പല തവണ വഴക്കുണ്ടായിട്ടുണ്ട്. ഇതിൽ കടുത്ത പ്രതികാരം മനസ്സിൽ സൂക്ഷിച്ചിരിക്കുകയായിരുന്നു കലേഷ്. മുൻപ് പല തവണ ഇരുവരും തമ്മിൽ പ്രശ്‌നമുണ്ടായപ്പൾ എല്ലാം സുഹൃത്തുക്കൾ ഇടപെട്ടാണ് പ്രശ്‌നം പരിഹരിച്ചത്. ഇതിന് പിന്നാലെയാണ് ഓണം ആഘോഷിക്കുവാൻ ഇവർ ഒരുമിച്ചിരുന്ന് മദ്യപിക്കാൻ തീരുമാനിച്ചതും തമ്പാനൂരിൽ ബോബൻ പ്ലാസയിൽ മുറിയെടുത്തതും.\nഇന്ന് രാവിലെയാണ് അഞ്ചംഗ സംഘം ഹോട്ടലിൽ മുറി എടുത്ത് മദ്യപാനം ആരംഭിച്ചത്.രാവിലെ ഏഴരയോടെയാണ് ഇവർ ഹോട്ടലിൽ മുറിയെടുത്തത്. എന്നാൽ വാക്ക് തർക്കത്തിനെ തുടർന്ന് കലേഷ് എന്ന മറ്റൊരു സുഹൃത്താണ് ബിയർ ബോട്ടിൽ പൊട്ടിച്ച് ശ്രീനിവാസനെ കുത്തിയത് എന്നാണ് പൊലീസ് കസ്റ്റഡിയിൽ ഉള്ളവർ നൽകിയ മൊഴി. കേസിൽ കലേഷ് അടക്കം നാല് പേരെ പൊലീസ് പിടികൂടിയിട്ടുണ്ട്.മദ്യപിക്കുന്നതിനിടെ വാക്കുതർക്കമുണ്ടായതായും തുടർന്ന് ശ്രീനിവാസനെ സുഹൃത്തുക്കൾ ബിയർ കുപ്പി ഉപയോഗിച്ച് കഴുത്തിന് കുത്തിയെന്നുമാണ് പൊലീസ് പറയുന്നത്.\nശ്രീനിവസന്റെ നിലവിളി കേട്ട് ഹോട്ടൽ ജീവനക്കാർ മുറിയിലെത്തി. മുറിയിലെത്തിയപ്പോൾ കണ്ടത് രക്തത്തിൽ കുളിച്ച് കിടക്കുന്ന ശ്രീനിവാസനെയാണ്. ഉടനെ പൊലീസിൽ വിവരം അറിയിച്ചു. തുടർന്ന് പൊലീസെത്തി സുഹൃത്തുക്കളെ കസ്റ്റഡിയിലെടുക്കുകയായിരുന്നു. സംഭവ സ്ഥലത്ത് ഫോറൻസിക് വിദക്തർ എത്തി പരിശോധന നടത്തി. ഇന്ന് രാവിലെയാണ് ഇവർ എത്തി മുറി എടുത്തത്. കലേഷും ശ്രീനിവാസും തമ്മിൽ കടുത്ത മുൻവൈരാഗ്യം ഉണ്ടെന്ന് തന്നെയാണ് കസ്റ്റഡിയിലായ ഇവർക്കൊപ്പം ഉണ്ടായിരുന്ന സുഹൃത്തുക്കൾ പറഞ്ഞതിൽ നിന്ന് പൊലീസ് മനസ്സിലാക്കുന്നത്.\nരാവിലെ എത്തിയത് മുതൽ മുറിയിൽ നിന്ന് ഉച്ചത്തിൽ സംസാരം കേട്ടിരുന്നുവെന്നും പലപ്പോഴും ഇത് ബഹളമായിരുന്നുവെന്നും ഹോട്ടൽ ജീവനക്കാർ പൊലീസിനോട് പറഞ്ഞു. ഹോട്ടലിലെ മറ്റ് ചില താമസക്കാർ ഇതിനെതിരെ ജീവനക്കാർക്ക് പരാതിയും നൽകി. രാവിലെ മുതൽ മദ്യപാനം തുടർന്നിരുന്ന ഇവർ പല കാര്യങ്ങൾ പറഞ്ഞും തർക്കമായത് വാക്കേറ്റത്തലേക്കും ചെറിയ രീതിയിൽ കയ്യാങ്കളിയിലേക്കും എത്തിയിരുന്നു. പിന്നീടാണ് വാക്കേറ്റത്തിൽ പ്രകോപിതനായ കലേഷ് ബിയർ കുപ്പി നിലത്ത് അടിച്ച് പൊട്ടിച്ച ശേഷം ശ്രീനിവാസിനെ കഴുത്തിന് കുത്തി വീഴ്‌ത്തിയത്. ഇതിന് ശേഷം ഇയാൾ ഹോട്ടലിൽ നിന്നും രക്ഷപ്പെടുകയും ചെയ്തു.\nകലേഷും ശ്രീനിവാസും തമ്മിൽ മുൻപ് എന്തെങ്കിലും തരത്തിലുള്ള പ്രശ്‌നങ്ങൾ ഉണ്ടായിരുന്നോ എന്നതാണ് ഇപ്പോൾ പൊലീസ് ഇരുവരുടേയും ഒപ്പമുണ്ടായിരുന്ന സന്തോഷിനോടും ഗിരീഷിനോടും ചോദിച്ച് മനസ്സിലാക്കാൻ ശ്രമിക്കുന്നുണ്ടായിരുന്നു.എന്നാൽ കൂടുതൽ വിവരങ്ങൾ ലഭ്യമാകണമെങ്കിൽ വിശദമായി തന്നെ സാക്ഷികളെ ചോദ്യം ചെയ്യണം എന്നാണ് പൊലീസ് പറയുന്നത്. മദ്യപിച്ചിട്ടുള്ളതിനാൽ തന്നെ ഗിരീഷും സന്തോഷും പറയുന്ന പല കാര്യങ്ങളിലും വ്യക്തത വരേണ്ടതുമുണ്ട്. മുൻവൈരാഗ്യം ഉണ്ടായിരുന്നു എന്ന് പറയുമ്പോഴും എന്താണ് കൊലപാതകത്തിലേക്ക്ക നയിച്ചത് എന്നും മുൻപ് എന്ത് പ്രശ്‌നമാണ് ഇരുവരും തമ്മിൽ ഉണ്ടായിരുന്നത് എന്നും ഇനിയും വ്യക്തമല്ല


sslc book ൽ അച്ചന്റെ പേര് പൂരിപ്പിക്കേണ്ടി വന്നപ്പോൾ കണ്ണ് നിറഞ്ഞു; അമ്മക്ക് പറ്റിയ വലിയ തെറ്റായിരുന്നു ഞാനെന്ന് വിശ്വസിച്ചു : ആൻസി വിഷ്‌ണു - OMF Media Live\nViral Viral Articles sslc book ൽ അച്ചന്റെ പേര് പൂരിപ്പിക്കേണ്ടി വന്നപ്പോൾ കണ്ണ് നിറഞ്ഞു; അമ്മക്ക് പറ്റിയ വലിയ...\nഅമ്മ മാത്രം വളർത്തിയ കുട്ടി, അമ്മയുടേ തണലിൽ വളർന്ന ജീവിത കഥ പങ്കുവെക്കുകയാണ് ആൻസി വിഷ്ണു. കുറിപ്പിന്റെ പൂർണരൂപം; Single parent # Parenting അമ്മക്കുട്ടിയായിരുന്നു ഞാൻ, അമ്മ മാത്രം വളർത്തിയ കുട്ടി. ജീവിതത്തിൽ ഇന്നോളം അച്ഛനുണ്ടായിട്ടില്ല, അച്ചന്റെ പേര് പൂരിപ്പിക്കേണ്ടി വന്നപ്പോഴേല്ലാം, കൈവിറച്ച് കണ്ണ് നിറഞ് അമ്മയുടെ പേര് എഴുതി ഒപ്പിച്ചിട്ടുണ്ട്, അച്ഛനില്ലാത്തവളാകുക എന്നത് അന്നൊക്കെ എനിക്ക് അപമാനമായിരുന്നു, അമ്മക്ക് പറ്റിയ വലിയ തെറ്റായിരുന്നു ഞാനെന്ന് വിശ്വസിച്ചു.\nസ്ത്രീ അപലയാണ് ആൺ തുണയില്ലാതെ അവൾക്ക് ജീവിക്കാൻ കഴിയില്ലെന്നൊക്കെ വെറുതെ പറയുകയാണ്. ഇരുപത് വർഷങ്ങൾ ചെറുതല്ല, അത്രയും രാപകലുകൾ എന്റെ അമ്മക്ക് ഒരു പുരുഷനും കൂട്ട് ഉണ്ടായിരുന്നില്ല. ഒറ്റക്ക് നിവർന്ന് നിന്ന് ആരുടേയും മുൻപിൽ തല കുനിക്കാതെ പലതരം ജോലികൾ ചെയ്ത് മാന്യമായി ഒരു പെൺകുട്ടിയെ വളർത്തിയെടുത്തു എന്റെ അമ്മ,മനസാണ്. ആത്മ വിശ്വാസമാണ് സ്ത്രീയുടെ കരുത്ത് എന്ന് അമ്മയുടെ ജീവിതത്തിലൂടെ അമ്മയെന്നെ പഠിപ്പിച്ചു. അച്ഛന്റെ പേര് ചേർത്താലേ എവിടെയും അംഗീകരിക്കപെടുള്ളു എന്നൊരാവസ്ഥയിലാണ് ഞാൻ ജീവിച്ചത്.\nsslc book ൽ അച്ഛന്റെ പേര് എഴുതണം നിർബന്ധം ആണെന്ന് അധ്യാപകർ പറഞ്ഞപ്പോൾ ഞാൻ ഒഴികെ എല്ലാകുട്ടികളും sslc സെര്ടിഫിക്കറ്റിനുള്ള ഫോം പൂരിപ്പിച്ച് നൽകിയപ്പോൾ അച്ഛന്റെ പേര് എഴുതേണ്ട ഭാഗം അപൂർണമായപ്പോഴേക്കെ ഞാൻ ആ മനുഷ്യനെ ശപിച്ചിട്ടുണ്ട്. പക്ഷെ എനിക്ക് അമ്മ മാത്രം മതിയെന്ന്, ഞാൻ അമ്മയുടെ മാത്രം മകൾ ആണെന്ന് എനിക്ക് ലോകത്തോട് വിളിച്ച് പറയണമായിരുന്നു. ഞാൻ ഒരു single parent child ആണ്, അച്ഛനില്ല അമ്മ മാത്രാണ് ഉള്ളത് എന്ന് പറയേണ്ടി വന്നപ്പോഴൊക്കെ ഉറ്റുനോക്കലുകൾ നേരിടേണ്ടി വന്നിട്ടുണ്ട്.\nപക്ഷെ ഞാൻ എത്ര bold ആണെന്നോ ജീവിതത്തിലെ ഒരു പ്രെശ്നത്തിലും ഞാൻ തളരില്ല, അരുതുകളില്ലാതെ വളർന്നു, നിറയെ ചിരിക്കുന്നു. അച്ചൻ ഉണ്ടെങ്കിൽ മാത്രമല്ല, അമ്മ മാത്രമെങ്കിലും മക്കൾ വളരും എന്നതിന്റെ ഉത്തമ ഉദാഹരണമാണ് ഞാൻ. Single parenting നമ്മൾ ഇനിയും പ്രോത്സാഹിപ്പിക്കേണ്ടതുണ്ട്. സമൂഹത്തിലെ അനേകം ഉറ്റുനോക്കലുകൾക്ക് സാക്ഷിയാകേണ്ടവർ അല്ല അത്തരം മക്കളും അമ്മമാരും.\nPrevious articleനടൻ ജഗതിക്ക് ഒപ്പം കുസൃതികളുമായി ഒരു അണ്ണാന്‍കുഞ്ഞ്; കിടിലൻ ഒരു സൗഹൃദക്കാഴ്ച\nNext articleഈ മുത്തശ്ശിക്ക് സഹയഹസ്തവുമായി സോഷ്യൽ മീഡിയ; വീഡിയോ


നൂറാം നാള് ക്രിക്കറ്റ് കാര്‍ണിവല് | icc world cup 2019\nFeb 19, 2019, 10:28 AM IST\nകഴിഞ്ഞ രണ്ട് ലോകകപ്പിലും 14 ടീമുകള് കളിച്ചിരുന്നു. ഇക്കുറി പത്തു ടീമുകളേ അന്തിമ റൗണ്ടിലുളളൂ. ടെസ്റ്റ് പദവിയുള്ള സിംബാബ്‌വേ, അയര്‍ലന്‍ഡ് ടീമുകള്‍ക്ക് യോഗ്യത നേടാനായില്ല.\nലോര്‍ഡ്‌സ്: നാലുവര്‍ഷത്തിലൊരിക്കല്‍മാത്രം വിരുന്നെത്തുന്ന ക്രിക്കറ്റിന്റെ പെരുങ്കളിയാട്ടത്തിലേക്ക് ഇനി നൂറുനാള് മാത്രം. പന്ത്രണ്ടാം ഏകദിന ക്രിക്കറ്റ് ലോകകപ്പ് മേയ് 30 മുതല് ഇംഗ്ലണ്ടിലും വെയില്‍സിലുമായി നടക്കും.\nകെന്നിങ്ടണ് ഓവലില് നടക്കുന്ന ഉദ്ഘാടനമത്സരത്തില് ആതിഥേയരായ ഇംഗ്ലണ്ട് ദക്ഷിണാഫ്രിക്കയെ നേരിടുന്നതോടെ ലോകകപ്പിന്റെ പിച്ച് ഉണരും.\nപിന്നെ 45 ദിവസം ലോകത്തിന്റെ വിവിധ ഭൂഖണ്ഡങ്ങളില് ക്രിക്കറ്റിന്റെ ആരവം മുഴങ്ങും. ജൂലായ് 14-ന് ക്രിക്കറ്റിന്റെ മക്ക എന്നറിയപ്പെടുന്ന ലോര്‍ഡ്‌സ് ഗ്രൗണ്ടില് നടക്കുന്ന ഫൈനലില് ലോകജേതാവിനെ അറിയാം. ജൂണ് അഞ്ചിന് സതാംപ്ടണില് ദക്ഷിണാഫ്രിക്കയ്ക്കെതിരേയാണ് ഇന്ത്യയുടെ ആദ്യ മത്സരം.\nഎന്നാല് രാജ്യം കാത്തിരിക്കുന്ന മത്സരം ജൂണ് 16-നാണ്. ഓള്‍ഡ് ട്രാഫഡില് ചിരവൈരികളായ പാകിസ്താനെതിരേ. ലോകകപ്പില് പരസ്പരം കളിച്ച ആറു തവണയും ഇന്ത്യയ്ക്കായിരുന്നു വിജയം. സമകാലിക രാഷ്ട്രീയ സാഹചര്യങ്ങളുടെ പശ്ചാത്തലത്തില് ഇന്ത്യ-പാക് പോരാട്ടത്തിന് വീറും വാശിയും കൂടും.\nഇന്ത്യയുടെ മുന്‍നായകന് എം.എസ് ധോനിയടക്കമുള്ള ഒരു പിടിതാരങ്ങളുടെ വിടവാങ്ങലിനുകൂടി ടൂര്‍ണമെന്റ് ഒരുപക്ഷേ സാക്ഷിയായേക്കാം. വിന്‍ഡീസ് താരം ക്രിസ് ഗെയില് ലോകകപ്പോടെ വിരമിക്കുമെന്ന് പ്രഖ്യാപിച്ചുകഴിഞ്ഞു.\nഡബിള് ഫോഴ്‌സില് ഇന്ത്യ\nഎട്ടു വര്‍ഷംമുമ്പ് മുംബൈയിലെ വാംഖഡെ സ്റ്റേഡിയത്തില് ശ്രീലങ്കയുടെ നുവാന് കുലശേഖരയ്ക്കെതിരേ ഇന്ത്യന് നായകന് ധോനി പറത്തിയ സിക്സറിന്റെ ഓര്‍മ ഇന്നും അവശേഷിക്കുന്നു. 2011 ലോകകപ്പ് ഫൈനലില് ശ്രീലങ്കയെ ആറുവിക്കറ്റിന് തോല്‍പ്പിച്ച് ഇന്ത്യ കിരീടം നേടിയ ചരിത്രമുഹൂര്‍ത്തം. ചരിത്രത്തില് ഇന്ത്യയുടെ രണ്ടാം കിരീടമായിരുന്നു അത്.\n1983-ലോകകപ്പ് ഫൈനലില് കപിലിന്റെ ചെകുത്താന്‍മാര് വിന്‍ഡീസിന്റെ കുലമഹിമയെ തച്ചുടച്ച് ആദ്യം കിരീടം നേടിയത് മറ്റൊരു സുന്ദര സ്മരണ. 2015-ല് ഓസ്‌ട്രേലിയയിലും ന്യൂസീലന്‍ഡിലുമായി നടന്ന പതിനൊന്നാം ലോകകപ്പ് സെമിയില് ഇന്ത്യ ഓസ്‌ട്രേലിയയോട് തോറ്റു.\nനാലുവര്‍ഷത്തിനു ശേഷം മറ്റൊരു ലോകകപ്പിന് അരങ്ങുണരുമ്പോള് കണക്കിലും കരുത്തിലും മുന്‍നിരയിലാണ് ഇന്ത്യ. ഏത് കടല്‍ക്ഷോഭത്തിലും അചഞ്ചലനായി നിലകൊള്ളുന്ന ധോനിയായിരുന്നു നാലുവര്‍ഷംമുമ്പ് ഇന്ത്യയുടെ കപ്പിത്താനെങ്കില് ഏത് വന്‍തിരയും മുറിച്ചുകടക്കാന് ധൈര്യമുള്ള വിരാട് കോലിയാണ് ഇന്ന് ഇന്ത്യയെ നയിക്കുന്നത്.\nറാങ്കിങ്ങില് ഇന്ത്യയ്ക്കുമുന്നിലുള്ളത് ആതിഥേയരായ ഇംഗ്ലണ്ട് മാത്രം. ഏകദിന കളിക്കാരുടെ റാങ്കിങ്ങില് ഇന്ത്യയുടെ അത്രയും നേട്ടങ്ങളുള്ള മറ്റൊരു ടീം ഇല്ല ഇപ്പോള്. രണ്ട് ലോകകപ്പ് ടീമുകളെ ഇറക്കാനുള്ള വിഭവശേഷി ഇപ്പോള് ഇന്ത്യയ്ക്കുണ്ട്. ഇതില്‍നിന്ന് ആരെ തിരഞ്ഞെടുക്കണം എന്ന ആശയക്കുഴപ്പം മാത്രം.\nപരമ്പരാഗതമായി ഇന്ത്യയുടെ ശക്തിയായ ബാറ്റിങ്ങിനൊപ്പം ബൗളിങ്ങിലും കരുത്തരാണിന്ന്. ഏകദിന റാങ്കിങ്ങില് ഒന്നാമതുള്ള ജസ്പ്രീത് ബുംറ, ഭുവനേശ്വര് കുമാര്, മുഹമ്മദ് ഷമി, സ്പിന്നര്‍മാരായ കുല്‍ദീപ് യാദവ്, യുസ് വേന്ദ്ര ചാഹല്, ഓള്‍റൗണ്ടര്‍മാരായ ഹാര്‍ദിക് പാണ്ഡ്യ, ക്രുണാല് പാണ്ഡ്യ, വിജയ് ശങ്കര് എന്നിവര്‍ക്കൊപ്പം ഒരുവലിയ പുതുനിര അവസരം കാത്തിരിക്കുന്നു. മധ്യനിര ബാറ്റിങ്ങില് മാത്രമാണ് അല്‍പ്പം ദൗര്‍ബല്യമുള്ളത്.\nഓസീസിനെതിരേ ഫൈനല് ടെസ്റ്റ്\nമാര്‍ച്ച് ആദ്യം ഇന്ത്യയില് ഓസ്‌ട്രേലിയക്കെതിരേ നടക്കുന്ന ഏകദിന പരമ്പരയാണ് ലോകകപ്പിനുമുമ്പ് ഇന്ത്യയുടെ അവസാന പരീക്ഷണം. ഇക്കഴിഞ്ഞ ഓസ്‌ട്രേലിയ, ന്യൂസീലന്‍ഡ് പരമ്പരകളില് മധ്യനിര കൂടുതല് ഉത്തരവാദിത്തം കാട്ടിയെങ്കിലും നാലുമുതല് ഏഴുവരെ സ്ഥിരമായ ഒരു ബാറ്റിങ് ലൈനപ്പ് കണ്ടെത്താനായിട്ടില്ല. ഓസ്‌ട്രേലിയക്കെതിരായ പരമ്പരയില് ഇതിനെല്ലാം ഉത്തരമുണ്ടാകുമെന്ന് കരുതാം. തുടര്‍ന്ന് ഇന്ത്യന് പ്രീമിയര് ലീഗ് (ഐ.പി.എല്) തുടങ്ങും. ലോകകപ്പ് കളിക്കുന്നവര്‍ക്ക് ഐ.പി.എല്ലില് ഇടവേള നല്‍കിയേക്കും.\nഎന്റെ ഓസീസ് ഇങ്ങനെയല്ല\nഅഞ്ചുതവണ ഏകദിന ലോകകപ്പ് നേടിയ ഓസ്‌ട്രേലിയയോളം മികച്ച റെക്കോഡുള്ള മറ്റൊരു ടീമില്ല. എന്നാല് ഇംഗ്ലണ്ടിലെത്തുന്ന ഓസ്‌ട്രേലിയക്ക് പഴയ പ്രതാപമില്ല. ദക്ഷിണാഫ്രിക്കയ്ക്കെതിരായ ടെസ്റ്റില് പന്തുചുരണ്ടല് വിവാദത്തില്‍പ്പെട്ട് നായകന് സ്റ്റീവന് സ്മിത്തും ഡേവിഡ് വാര്‍ണറും വിലക്കിലായത് ടീമിന്റെ ആത്മവിശ്വാസവും കരുത്തും ചോര്‍ത്തി. സ്വന്തം നാട്ടില് ഇന്ത്യയ്‌ക്കെതിരേ പരമ്പര തോറ്റു. എങ്കിലും തിരിച്ചുവരാനും തിരിച്ചടിക്കാനും ഓസ്‌ട്രേലിയക്ക് നന്നായി അറിയാം എന്ന് ഓര്‍ക്കേണ്ടതുണ്ട്.\n2017 സെപ്റ്റംബറില് ഏകദിന റാങ്കിങ്ങില് ആദ്യ ഏഴു സ്ഥാനങ്ങളിലുള്ളവരും (ഓസ്‌ട്രേലിയ, ബംഗ്ലാദേശ്, ഇന്ത്യ, ന്യൂസീലന്‍ഡ്, പാകിസ്താന്, ദക്ഷിണാഫ്രിക്ക, ശ്രീലങ്ക) ആതിഥേയരെന്ന നിലയില് ഇംഗ്ലണ്ടും നേരിട്ട് യോഗ്യത നേടിയപ്പോള് വിന്‍ഡീസും അഫ്ഗാനിസ്താനും യോഗ്യതാ മത്സരം കളിച്ച് വന്നു.\nഓരോ ടീമിനും ഒമ്പതു കളി\n10 ടീമുകള് ഓരോ തവണ പരസ്പരം ഏറ്റുമുട്ടുന്ന റൗണ്ട് റോബിന് രീതിയിലാണ് മത്സരക്രമം. പിന്നീട് സെമി നടക്കും. റൗണ്ട് റോബിനില് മുന്നിലെത്തുന്ന4ടീമുകളാണ് സെമിയില് കടക്കുക. മൊത്തം 48 മല്‍സരങ്ങള്. 2011, 2015 ലോകകപ്പുകളില് 14 ടീമുകള് രണ്ടു ഗ്രൂപ്പുകളായി മത്സരിച്ച ശേഷമായിരുന്നു നോക്കൗട്ട് ഘട്ടം.\nഇത് അഞ്ചാം തവണയാണ് ഇംഗ്ലണ്ട് ലോകകപ്പ് മത്സരങ്ങള്‍ക്ക് വേദിയാകുന്നത്. 20 വര്‍ഷത്തിനു ശേഷം ആദ്യമായാണ് ഇംഗ്ലണ്ടില് ലോകകപ്പ് മത്സരങ്ങള് എത്തുന്നതെന്ന പ്രത്യേകതയുമുണ്ട്. 1975, 1979, 1983, 1999 എന്നീ വര്‍ഷങ്ങളിലാണ് ഇതിന് മുമ്പ് ഇംഗ്ലണ്ടില് ലോകകപ്പ് മത്സരങ്ങള് നടന്നത്.\nContent Highlights: world cup 2019 everything you need to know


നാട് പ്രചാരണച്ചൂടിലേക്ക് | Kozhikode | Kerala | Deshabhimani | Sunday Nov 22, 2020\nസ്വന്തം ലേഖകന്Updated: Sunday Nov 22, 2020\nനാമനിർദേശ പത്രികകളുടെ സൂക്ഷ്‌മ പരിശോധന കഴിഞ്ഞതോടെ തെരഞ്ഞെടുപ്പുരംഗം ഉണർന്നു. ചിഹ്നം ആലേഖനംചെയ്‌ത പോസ്‌റ്ററുകൾ നിരന്നുതുടങ്ങി. പത്രിക പിൻവലിക്കാനുള്ള അവസാന തീയതി 23നാണ്. ഡമ്മി സ്ഥാനാർഥികളും മറ്റും പിൻവാങ്ങുന്നതോടെ ചിത്രം വ്യക്തമാകും. ആദ്യ റൗണ്ടിൽ സ്ഥാനാർഥി പ്രഖ്യാപനം വേഗം പൂർത്തിയാക്കി പ്രചാരണം തുടങ്ങിയ എൽഡിഎഫ് രണ്ടാംഘട്ടത്തിലും ചിട്ടയായ പ്രവർത്തനത്തിലൂടെ മുന്നേറുകയാണ്.\nകോർപറേഷൻ, ജില്ലാ പഞ്ചായത്ത്, ബ്ലോക്ക് പഞ്ചായത്തുകൾ, പഞ്ചായത്തുകൾ എന്നിവിടങ്ങളിൽ വാർഡ് തല കൺവൻഷനുകൾ എൽഡിഎഫ് പൂർത്തിയാക്കി. കോവിഡ് മാനദണ്ഡം പാലിച്ച് കുടുംബസദസ്സുകളിലൂടെ പരമാവധി വോട്ടർമാരിലേക്ക് തെരഞ്ഞെടുപ്പിന്റെ രാഷ്ട്രീയ സന്ദേശം പകരാനാണ് എൽഡിഎഫ് ശ്രമിക്കുന്നത്.\nസ്ഥാനാർഥികൾ സ്‌ക്വാഡിനൊപ്പം  വീടുകൾ കയറിയിറങ്ങുന്നു. മാസ്‌ക് ധരിച്ച് അഞ്ചിൽ കൂടാത്ത സംഘങ്ങളായാണ് സ്‌ക്വാഡുകൾ. ആലിംഗനവും ഹസ്‌തദാനവും ഒഴിവാക്കി വേറിട്ട് പ്രചാരണ രീതിയാണെങ്ങും. പരിചയപ്പെടുത്തലും ഇതോടൊപ്പം നടന്നുവരുന്നു. ഗ്രാമപഞ്ചായത്തുകളിൽ ഒരാൾക്ക് മൂന്ന് വോട്ടുണ്ട്. ത്രിതല വോട്ടിങ് രീതി എൽഡിഎഫ് സർക്കാരിന്റെ വികസന നേട്ടങ്ങളും ജനക്ഷേമ പരിപാടികളും അനുഭവിക്കാത്തവരായി ആരുമില്ല. അതിനാൽ പ്രചാരണത്തിൽ ഇത് വിശദീകരിക്കൽ എളുപ്പമാണ്. യുഡിഎഫിന്റെയും ബിജെപിയുടെയും കപട രാഷ്ട്രീയം തുറന്നുകാണിച്ച് ജനങ്ങളെ ബോധവൽക്കരിക്കാനും എൽഡിഎഫ് ശ്രദ്ധചെലുത്തുന്നു. കേന്ദ്ര ഏജൻസികളെ ഉപയോഗിച്ച് സർക്കാരിന്റെ ജനപക്ഷ വികസന പ്രവർത്തനങ്ങളെ അട്ടിമറിക്കലാണ് ഗൂഢ ലക്ഷ്യം. ഇതിന് യുഡിഎഫ് കൂട്ടുനിൽക്കുന്നു. ഇവർ തമ്മിലുള്ള അവിശുദ്ധ ബന്ധം തുറന്നുകാണിക്കുന്നുണ്ട് എൽഡിഎഫ്. അതോടൊപ്പം ജമാഅത്തെ ഇസ്ലാമിപോലുള്ള വർഗീയ സംഘടനകളുമായുള്ള യുഡിഎഫ് സഖ്യവും ചർച്ചാവിഷയമാക്കുന്നു.\nയുഡിഎഫ് ക്യാമ്പ് വിമത ശല്യത്തിൽ ഉഴറുകയാണ്. 23നകം ഇതിൽ പരമാവധി പിന്തിരിപ്പിക്കാൻ പ്രലോഭനങ്ങളുമായി കോൺഗ്രസ്–- ലീഗ് നേതാക്കൾ രംഗത്തിറങ്ങിക്കഴിഞ്ഞു. വെൽഫെയർ പാർടിക്കുവേണ്ടി സീറ്റുകൾ വിട്ടുനൽകി വർഗീത‌ക്ക് കുടപിടിക്കുന്നതിനെതിരെ മുക്കം അടക്കമുള്ള നഗരസഭകളിൽ കോൺഗ്രസ് ബദൽ സ്ഥാനാർഥികളെയിറക്കി പ്രചാരണം തുടങ്ങി. ഇത് യുഡിഎഫ് ക്യാമ്പുകളെ അസ്വസ്ഥമാക്കി. ഇത് മറികടക്കാൻ ബിജെപിയുമായി രഹസ്യബാന്ധവത്തിനാണ് യുഡിഎഫ് നീക്കം.\nകോർപറേഷനിൽ നാല് വാർഡുകളിൽ കോൺഗ്രസ് ഔദ്യോഗിക സ്ഥാനാർഥികൾക്കെതിരെ വിമതർ രംഗത്തുണ്ട്. ചേവായൂർ, പാളയം, വലിയങ്ങാടി, പുഞ്ചപ്പാടം വാർഡുകളിൽ.


രാജ്യം പോരാട്ട പാതയിൽ: മയൂഖ് ബിശ്വാസ് | Kerala | Deshabhimani | Friday May 27, 2022\nസി പ്രജോഷ് കുമാർUpdated: Friday May 27, 2022\nപൊരുതുന്ന വിദ്യാര്‍ഥി പ്രസ്ഥാനത്തിന്റെ യുവമുഖമാണ് മയൂഖ് ബിശ്വാസ്. എസ്എഫ്‌ഐ അഖിലേന്ത്യാ ജനറല് സെക്രട്ടറി. രാജ്യത്തെ വിദ്യാഭ്യാസമേഖല നേരിടുന്ന പ്രശ്‌നങ്ങളെയും അവയെ മറികടക്കാനുള്ള കര്‍മ പദ്ധതികളെയും കുറിച്ച് 'ഭേശാഭിമാനി'യോട് സംസാരിക്കുന്നു.\n? വിദ്യാഭ്യാസത്തിന്റെ വാണിജ്യവൽക്കരണവും കാവിവൽക്കരണവും ഒരേസമയം പുരോഗമിക്കയാണ്. രണ്ടിനെയും ഒരേപോലെ നേരിടുക എളുപ്പവുമല്ല. എങ്ങനെയാണ് ഇതിനെ കാണുന്നത്\n= ആർഎസ്‌എസ് ഹിന്ദുത്വ അജൻഡ തീവ്രമായി നടപ്പാക്കുകയാണ്. അവർക്ക് അധികാരമുള്ള സംസ്ഥാനങ്ങളിൽ നടപ്പാക്കിക്കഴിഞ്ഞു. ഭഗവത് ഗീത പഠിക്കണമെന്ന് നിർബന്ധിക്കുന്നു. സർവകലാശാലകൾക്കുകീഴിൽ ഗോശാലകൾ നിർമിക്കുന്നു. ചരിത്രത്തിനുപകരം മിത്തിനെയും ശാസ്‌ത്രത്തിനുപകരം അന്ധവിശ്വാസത്തെയും പ്രതിഷ്‌ഠിക്കുന്നു. വിദ്യാഭ്യാസത്തിൽ സംസ്ഥാനത്തിന്റെ പങ്ക് ഇല്ലാതാക്കാനാണ് ശ്രമം. രാഷ്‌ട്രീയമായും ആശയപരമായും സാംസ്‌കാരികമായും സംഘപരിവാർ രാഷ്‌ട്രീയത്തെ തകർത്താൽ മാത്രമേ ഈ വിപത്ത് തടയാനാകൂ. രാജ്യത്തെ വിദ്യാർഥിസമൂഹം അതിനുള്ള സന്ധിയില്ലാസമരത്തിലാണ്.\n? വിദ്യാഭ്യാസം സാധാരണക്കാരന് അപ്രാപ്യമാകുന്ന സ്ഥിതിയുണ്ട്. സംവരണം അട്ടിമറിക്കപ്പെടുന്നു. ദേശസ്‌നേഹം പറയുന്നവർ പഴയ ഫ്യൂഡൽ കാലത്തിലേക്കാണ് രാജ്യത്തെ നയിക്കുന്നത്. ഈ അപകടത്തെ എങ്ങനെ നേരിടാം\n= പുത്തൻ വിദ്യാഭ്യാസനയം വാണിജ്യവൽക്കരണവും മതവൽക്കരണവുമാണ് ലക്ഷ്യമിടുന്നത്. സ്വകാര്യവൽക്കരണം അതിവേഗം പുരോഗമിക്കുന്നു. പിപിപി മോഡൽ വ്യാപിപ്പിക്കുന്നു. പാവപ്പെട്ടവർക്ക് വിദ്യാഭ്യാസം അസാധ്യമാകുന്നു. ഉന്നത വിദ്യാഭ്യാസരംഗം പൂർണമായും വാണിജ്യവൽക്കരിക്കപ്പെട്ടു. വിദേശ സർവകലാശാലകൾ കടന്നുവന്നതോടെ ഫീസ് ഘടന ഭീമമായി ഉയർന്നു. കേന്ദ്ര സർവകലാശാലകളിൽ സംവരണം അട്ടിമറിച്ചു. എസ്‌സി–-എസ്‌ടി, ന്യൂനപക്ഷ വിഭാഗങ്ങൾക്ക് ലഭിച്ചിരുന്ന സ്‌കോളർഷിപ്പുകളും ക്വോട്ടയും ട്രൈബൽ ഹോസ്‌റ്റലുകളും നിർത്തലാക്കി.\nകോവിഡ് മഹാമാരിക്കുശേഷം വിദ്യാഭ്യാസ മേഖലയിൽ കൊഴിഞ്ഞുപോക്ക് വർധിച്ചു. ശൈശവവിവാഹം കൂടി. വിദ്യാർഥി ആത്മഹത്യ പെരുകി. സാമ്പത്തികമായി കുടുംബങ്ങൾ തകർന്നു. ഈ വിഷയങ്ങളെല്ലാം ഭരണാധികാരികൾ ഏറ്റെടുക്കേണ്ടതുണ്ട്. വിദ്യാഭ്യാസ മേഖലയിലെ വിവിധ പ്രശ്‌നങ്ങൾ ഉയർത്തി രാജ്യവ്യാപക പ്രക്ഷോഭത്തിനാണ് എസ്‌എഫ്‌ഐ തയ്യാറെടുക്കുന്നത്. ആഗസ്‌തുമുതൽ സെപ്‌തംബർവരെ അഗർത്തല, ശ്രീനഗർ, പട്‌ന, മുംബൈ, കന്യാകുമാരി എന്നിവിടങ്ങളിൽനിന്ന് ആരംഭിക്കുന്ന വിദ്യാർഥി റാലി മുഴുവൻ സംസ്ഥാനങ്ങളിലൂടെയും കടന്നുപോകും.\n? ഇടതുപക്ഷം ദുർബലമായ സംസ്ഥാനങ്ങളിലാണ് സംഘപരിവാർ അജൻഡ ശക്തമായി നടപ്പാക്കുന്നത്. അവരെ നേരിടാൻ രാജ്യത്ത് യോജിച്ച വിദ്യാർഥി പോരാട്ടം ആവശ്യമല്ലേ\n= ആർഎസ്‌എസിനെപ്പോലെത്തന്നെ ന്യൂനപക്ഷ തീവ്രവാദ സംഘടനകളെയും നേരിടേണ്ടതുണ്ട്. ആർഎസ്‌എസുകാർ കൊലപ്പെടുത്തിയ കെ വി സുധീഷിന്റെയും പോപ്പുലർ ഫ്രണ്ടുകാർ കൊലപ്പെടുത്തിയ അഭിമന്യുവിന്റെയും പ്രസ്ഥാനമാണ് എസ്‌എഫ്‌ഐ.\nജനാധിപത്യ വിദ്യാർഥി സംഘടനകളുമായി യോജിച്ച പോരാട്ടത്തിന് എസ്‌എഫ്‌ഐ എല്ലാകാലവും ശ്രമിച്ചിട്ടുണ്ട്. ‘യൂണിയൻസ് ഇൻ ആക്ഷൻ’ എന്ന പേരിൽ 24 വിദ്യാർഥി സംഘടനകൾ ഡൽഹിയിൽ യോഗം ചേർന്ന് ‘ഓൾ ഇന്ത്യ ഫോറം ടു സേവ് പബ്ലിക് എഡ്യുക്കേഷന്’ രൂപംനൽകി. അതിന്റെ പ്രവർത്തനങ്ങൾ പുരോഗമിക്കുന്നു.\nഅഖിലേന്ത്യാ ജനറൽ സെക്രട്ടറി


സുവിശേഷം പ്രഘോഷിക്കുന്നതിന് റിട്ടയര്‍മെന്റ് പ്രായമില്ല: മാര്‍പാപ്പ : Marian Pathram\nവത്തിക്കാന്‍സിറ്റി: സുവിശേഷം പ്രഘോഷിക്കുന്നതിന് റിട്ടയര്‍മെന്റ് പ്രായമില്ലെന്ന് ഫ്രാന്‍സിസ് മാര്‍പാപ്പ. വേള്‍ഡ് ഡേ ഓഫ് ഗ്രാന്റ് പേരന്റസ് ആന്റ് ദ എല്‍ഡേര്‍ലി ആചരണത്തിന് മുന്നോടിയായി പുറത്തിറക്കിയ വീഡിയോയിലാണ് പാപ്പ ഇക്കാര്യം പറഞ്ഞത്. ജൂലെ 25 നാണ് ആദ്യ ദിനം ആചരിക്കുന്നത്. അയാം വിത്ത് യൂ ആള്‍വൈസ് എന്നതാണ് ദിനാചരണത്തിന്റെ വിഷയം.\nസുവിശേഷം എല്ലാ ദിവസവും വായിക്കാന് വൃദ്ധരായവര് ശ്രദ്ധിക്കണം. സങ്കീര്‍ത്തനങ്ങള് വായിച്ചു പ്രാര്‍ത്ഥിക്കണം. നമ്മുടെ ജീവിതത്തോട് ഓരോ ദിവസവും ദൈവം സംസാരിക്കുന്നത് മനസ്സിലാക്കാന് സുവിശേഷവായന സഹായിക്കും. ഓരോ മണിക്കൂറിലും ജീവിതത്തിലെ ഓരോ സീസണിലും തന്റെ മുന്തിരിത്തോപ്പിലേക്ക് ജോലിക്കാരെ അയ്ക്കുന്നവനാണ് ദൈവം. ഈ ദിവസത്തെ എന്റെ ദൈവവിളി എന്തായിരിക്കും? ഈപ്രായത്തിലുള്ള എന്റെ ദൈവവിളി എന്തായിരിക്കും? നാം നമ്മുടെ വേരുകള് ഒരിക്കലും മറക്കരുത്. പ്രായം ചെന്നവരുടെ പ്രാര്‍ത്ഥനകള് ലോകത്തെ സംരക്ഷിക്കും എന്ന ബെനഡിക്ട് പതിനാറാമന് പാപ്പായുടെ വാക്കുകളും ഫ്രാന്‍സിസ് മാര്‍പാപ്പ അനുസ്മരിച്ചു.\nനിങ്ങളുടെ പ്രാര്‍ത്ഥനകള് വളരെ മനോഹരമാണ്. വിലപിടിപ്പുള്ളതാണ്. സഭയ്ക്കും ലോകത്തിനും അത് അടിയന്തിരാവശ്യമുണ്ട്. കര്‍ത്താവ് എപ്പോഴും നമ്മുടെ കൂടെയുണ്ട്. പുതിയ പുതിയ സാധ്യകളുമായി അവിടുന്ന് എപ്പോഴും നമ്മുടെ അരികിലുണ്ട്. പുതിയ ആശയങ്ങള്, പുതിയ തീരുമാനങ്ങള് എല്ലാം അവിടുന്ന് നമുക്ക് നല്കുന്നു. ദൈവം നിത്യനാണ്. അവിടുത്തേക്ക് ഒരിക്കലും റിട്ടയര്‍മെന്റില്ല. പാപ്പ പറഞ്ഞു.


ഇന്ധന ചോർച്ച: 6.6 ലക്ഷം മെഴ്സിഡസ് ബെന്‍സ് കാറുകള് തിരിച്ചുവിളിക്കുന്നു : Deepika.com Nri News Europe\nTuesday, July 7, 2020 9:20 PM IST\nബര്‍ലിന്: ഈ വര്‍ഷം അവസാനത്തോടെ 6.6 ലക്ഷത്തിലധികം മെഴ്സിഡിസ് ബെന്‍സ് കാറുകള് തിരിച്ചുവിളിക്കും. ഇന്ധന ചോർച്ച സാധ്യത മുന്നില്‍കണ്ടാണ് നടപടി. ഡിസംബര് 18 മുതല് 6,68,954 കാറുകളാണ് വിപണിയില്‍നിന്ന് പിന്‍വലിക്കുക. ഇവയില് ബഹുഭൂരിപക്ഷവും ചൈനയില് വിറ്റഴിച്ചവയാണ്.\nഉയര്‍ന്ന സമ്മര്‍ദമുള്ള ഇന്ധന പൈപ്പിനും താഴ്ന്ന സമ്മര്‍ദമുള്ള ഇന്ധനത്തിനുമിടയിലാണ് ചോര്‍ച്ചക്കുള്ള സാധ്യത കണ്ടെത്തിയത്. തണുപ്പു കാലാവസ്ഥയില് വാഹനം സ്റ്റാര്‍ട്ട് ചെയ്യുമ്പോഴാണ് ഇന്ധന ചോർച്ച സംഭവിക്കുന്നതെന്ന് ചൈനയുടെ വിപണി നിയന്ത്രണ സമിതി കഴിഞ്ഞയാഴ്ച അറിയിച്ചു.\nതകരാര് കണ്ടെത്തിയ വാഹനങ്ങളിലധികവും ചൈനയിലെ ബെയ്ജിംഗ് ബെന്‍സ് ഓട്ടോമോട്ടീവ് കമ്പനിയാണ് നിര്‍മിച്ചത്. കുട്ടികള്‍ക്കുള്ള സുരക്ഷ പൂട്ട് ശരിയല്ലാത്തതിനാല് കഴിഞ്ഞമാസം 4653 മെഴ്സിഡിസ് ജി- ക്ലാസ് സെഡാന് കാറുകള് തിരിച്ചുവിളിച്ചിരുന്നു.


Ramesh Chennithala finds three I Phones distributed by Swapna Suresh, his staff got one watch in lucky draw | മൂന്ന് ഐ ഫോണ് ചെന്നിത്തല കണ്ടെത്തി, ഒരു വാച്ചും... ഒരു ഐ ഫോൺ കിട്ടിയത് കോടിയേരിയുടെ മുൻ സ്റ്റാഫിന് - Malayalam Oneindia\nമൂന്ന് ഐ ഫോണ് ചെന്നിത്തല കണ്ടെത്തി, ഒരു വാച്ചും... ഒരു ഐ ഫോൺ കിട്ടിയത് കോടിയേരിയുടെ മുൻ സ്റ്റാഫിന്\nUpdated: Sat, Oct 3, 2020, 14:11 [IST]\nതിരുവനന്തപുരം: യുണിടാക് എംഡി ഹൈക്കോടതിയില് നല്‍കിയ ഹര്‍ജിയില് പരാമര്‍ശിച്ച ഐ ഫോണ് തനിക്ക് കിട്ടിയിട്ടില്ലെന്ന് ആവര്‍ത്തിച്ച് പ്രതിപക്ഷ നേതാവ് രമേശ് ചെന്നിത്തല. ചെന്നിത്തലയ്ക്ക് ഉള്‍പ്പെടെ നല്‍കുന്നതിനായി അഞ്ച് ഐ ഫോണുകള് സ്വപ്‌ന സുരേഷിന് വാങ്ങി നല്‍കി എന്നായിരുന്നു യുണിടാക് എംഡിയുടെ ഹര്‍ജിയില് പറഞ്ഞിരുന്നത്.\nആ ഐഫോണ് ആരെങ്കിലും അടിച്ചുകൊണ്ടുപോയോ എന്ന് അറിയല്ല, തനിക്കാരും തന്നിട്ടില്ലെന്ന് ചെന്നിത്തല\nയുഎഇ കോണ്‍സുലേറ്റിന്റെ പരിപാടിയില് പങ്കെടുത്തു എന്ന് സമ്മതിച്ച ചെന്നിത്തല ലക്കി ഡ്രോയിലെ സമ്മാന വിതരണത്തിന്റെ കാര്യവും സമ്മതിച്ചിരുന്നു. എന്നാല് ഐ ഫോണ് തനിക്ക് കിട്ടിയിട്ടില്ലെന്ന് ഉറപ്പിച്ച് പറയുകയും ചെയ്തു. തന്റെ പേരില് ആരെങ്കിലും അടിച്ചുമാറ്റിയിട്ടുണ്ടോ എന്ന് അറിയില്ലെന്ന് വരെ പറഞ്ഞു. എന്തായാലും അഞ്ച് ഐ ഫോണുകളില് മൂന്നെണ്ണം എവിടെ പോയി എന്ന് കണ്ടെത്തിയാണ് അദ്ദേഹം ഇപ്പോള് പറയുന്നത്. വിശദാംശങ്ങള്...\nമൂന്ന് ഫോണുകള് കണ്ടെത്തി\nയുണിടാക് സ്വപ്‌നയ്ക്ക് നല്‍കി എന്ന് പറയുന്ന ഐ ഫോണുകള് കിട്ടിയ മൂന്ന് പേരെ തന്റെ അന്വേഷണത്തില് കണ്ടെത്തി എന്നാണ് രമേശ് ചെന്നിത്തല വാര്‍ത്താ സമ്മേളനത്തില് വ്യക്തമാക്കിയത്. ഫോണ് കിട്ടിയവരുടെ ചിത്രങ്ങള് ഉള്‍പ്പെടെ പുറത്ത് വിട്ടാണ് രമേശ് ചെന്നിത്തലയുടെ വെളിപ്പെടുത്തല്.\nകോടിയേരിയുടെ മുന് സ്റ്റാഫ്\nഐഫോണ് കിട്ടിയവരില് ഒരാള് കോടിയേരി ബാലകൃഷ്ണന് മുമ്പ് ആഭ്യന്തര മന്ത്രിയായിരുന്നപ്പോള് പേഴ്‌സണല് സ്റ്റാഫ് ആയിരുന്ന എപി രാജീവന് ആണ് എന്നാണ് ചെന്നിത്തല പറയുന്നത്. രാജീവന് ഇപ്പോള് അസിസ്റ്റന്റ് പ്രോട്ടോകോള് ഓഫീസര് ആണെന്നും ചെന്നിത്തല പറഞ്ഞു.\nഎംപി രാജീവന് നറുക്കെടുപ്പില് മൊബൈല് ഫോണ് ലഭിച്ചത് വലിയ അപരാധമായി താന് കാണുന്നില്ലെന്നും ചെന്നിത്തല പറഞ്ഞു. അവര് അത് ചോദിച്ചുവാങ്ങിയതല്ല എന്നതുകൊണ്ടും നറുക്കെടുപ്പില് കിട്ടിയതാണ് എന്നതുകൊണ്ടും ആണ് ചെന്നിത്തലയ്ക്ക് അത് അപരാധമായി തോന്നാത്തത്.\nസ്വന്തം സ്റ്റാഫിനും കിട്ടി\nനറുക്കെടുപ്പില് തന്റെ സ്റ്റാഫ് അംഗമായ ഹബീബിനും സമ്മാനം കിട്ടിയെന്ന് ചെന്നിത്തല സമ്മതിക്കുന്നു. ഹബീബിന് കിട്ടിയത് ഒരു വാച്ച് ആണെന്നും സമ്മാനം കിട്ടിയ കാര്യം തന്നോട് പറഞ്ഞിരുന്നു എന്നും ചെന്നിത്തല പറയുന്നു. മൊബൈല് ഫോണ്, വാച്ച്, വിമാന ടിക്കറ്റ് തുടങ്ങി പലര്‍ക്കും പല സമ്മാനങ്ങളാണ് ലഭിച്ചത് എന്നും ചെന്നിത്തല പറയുന്നു.\nപ്രോട്ടോകോള് ലംഘനം പറയണ്ട\nകോടിയേരി ബാലകൃഷ്ണനും ഇടതുപക്ഷവും ഉയര്‍ത്തിയ പ്രോട്ടോകോള് ലംഘനത്തെ കുറിച്ചും ചെന്നിത്തലയ്ക്ക് പറയാനുണ്ട്. പ്രോട്ടോകോള് ലംഘനം ഇല്ലെന്ന് ഉറപ്പുവരുത്തേണ്ട അസിസ്റ്റന്റ് പ്രോട്ടോകോള് ഓഫീസറും ഈ പരിപാടിയില് പങ്കെടുത്തില്ലേ എന്നാണ് അദ്ദേഹം ചോദിക്കുന്നത്.\nബാക്കി ഫോണുകള് കണ്ടെത്തണം\nതാന് സ്വന്തം നിലയ്ക്ക് അന്വേഷിച്ചിട്ടാണ് മൂന്ന് ഫോണുകള് ആര്‍ക്കൊക്കെ കിട്ടി എന്ന് കണ്ടെത്തിയത്. ബാക്കി ഫോണുകള് ആര്‍ക്കൊക്കെ കിട്ടി എന്നത് കണ്ടെത്തേണ്ടതുണ്ടെന്നും അദ്ദേഹം പറഞ്ഞു. ഇക്കാര്യം ഉന്നയിച്ച് ഡിജിപിയ്ക്ക് കത്ത് കൊടുത്തിട്ടുണ്ടെന്നും നേരിട്ട് വിളിച്ച് ഇക്കാര്യം സംസാരിച്ചിട്ടുണ്ട് എന്നും ചെന്നിത്തല വാര്‍ത്താ സമ്മേളനത്തില് പറഞ്ഞു.\nramesh chennithala i phone swapna suresh congress രമേശ് ചെന്നിത്തല കോൺഗ്രസ് politics kerala politics\nRamesh Chennithala finds three I Phones distributed by Swapna Suresh, his staff got one watch in lucky draw


ICC News in Malayalam Latest ICC news, photos, videos | Zee News Malayalam\nICC Awards 2020 Dec 29, 2020, 07:30 PM IST\nദശകത്തിലെ ക്രിക്കറ്റ് താരങ്ങളായ MS ധോണിയുടെയും വിരാട് കോഹ്‌ലിയുടെയും ചില സൗഹൃദ നിമിഷങ്ങള്....\nICC Awards 2020 Dec 28, 2020, 04:01 PM IST\nക്രിക്കറ്റ് പ്രേമികള് ആകാംഷയോടെ കാത്തിരുന്ന ആ പ്രഖ്യാപനം എത്തി. ഊഹങ്ങള് തെറ്റിയില്ല, ICCയുടെ പതിറ്റാണ്ടിലെ മികച്ച താരമെന്ന പദവി ഇന്ത്യന് ക്യാപ്റ്റന് വിരാട് കോഹ്ലിയ്ക്ക് തന്നെ ..!!\nICC Jul 15, 2020, 05:30 PM IST\nഇനി ഫോണ് വിളിക്കാന് മരം കയറണ്ട; പരിഹാരം കണ്ട് അമ്പയര്!!\nഉത്തര്‍പ്രദേശിലെ പൂര്‍വികരുടെ ഗ്രാമത്തില് മൊബൈല് ടവര് നിര്‍മ്മിക്കാന് സഹായിച്ച ICC അമ്പയര് അനില് ചൗധരിയാണ് ഇപ്പോള് വാര്‍ത്തകളിലെ താരം. )\nBCCI Jul 2, 2020, 11:45 AM IST\nഇന്ത്യൻ ക്രിക്കറ്റിന് തീരാ നഷ്ടങ്ങളുണ്ടാക്കിയാണ് ശശാങ്ക് മനോഹർ പടിയിറങ്ങിയത്; എൻ ശ്രീനിവാസൻ\nഐസിസി ചെയർമാൻ ആയിരുന്ന സമയങ്ങളിൽ ഇന്ത്യൻ വിരുദ്ധനിലപാടുകളായിരുന്നു ശശാങ്ക് മനോഹർ കൈവരിച്ചിരുന്നതെന്ന് മുൻ ബിസിസിഐ പ്രസിഡന്റ് എൻ ശ്രീനിവാസൻ. സ്വയം ബിസിസിഐ പ്രസിഡന്റ് ആയിരുന്നിട്ട് പോലും ലോകത്തിന് മുന്നിൽ ഇന്ത്യൻ ക്രിക്കറ്റിനെ തഴയുകയാണ് അദ്ദേഹം ചെയ്തത്, ശ്രീനിവാസൻ കുറ്റപ്പെടുത്തി.\nTeam India Jun 5, 2020, 12:42 PM IST\nടെസ്റ്റ് ക്രിക്കറ്റിൽ 'കോവിഡ് സബ്സ്റ്റിട്യൂട്'? തീരുമാനം ഐസിസി പരിഗണനയിൽ\nടെസ്റ്റ് മത്സരങ്ങൾക്കിടെ താരങ്ങൾക്ക് കോവിഡ് സ്ഥിരീകരിക്കുന്ന സവിശേഷ സാഹചര്യത്തിലാണ് പകരക്കാരെ അനുവദിക്കുന്ന കാര്യം പരിഗണിക്കുന്നത്.\nIndia Mar 8, 2020, 12:38 PM IST\nവനിതാ ദിനത്തില് പോരിനൊരുങ്ങി അവര്; ഇന്ത്യ-ഓസീസ് ട്വന്‍റി-20 ഫൈനല് ആരംഭിച്ചു!\nവനിതകളുടെ ട്വന്‍റി-20 ക്രിക്കറ്റ് ലോകകപ്പ് ഫൈനല് മത്സരം ആരംഭിച്ചു. ഉച്ചയ്ക്ക് 12.30യ്ക്ക് ആരംഭിച്ച മത്സരത്തില് ഇന്ത്യയും ഓസ്ട്രേലിയയുമാണ് ഏറ്റുമുട്ടുന്നത്.\nIndia Mar 7, 2020, 10:21 PM IST\nവനിതാ T20 ലോകകപ്പ്;ഇന്ത്യാ-ഓസ്‌ട്രേലിയ ഫൈനല്;വിജയാശംസകള് നേര്‍ന്ന് പ്രധാനമന്ത്രി\nഇന്ത്യയും ഓസ്ത്രേലിയയും തമ്മില് അന്താരാഷ്ട്ര വനിതാ ദിനമായ മാര്‍ച്ച് 8 ഞായറാഴ്ച്ചയാണ് വനിതാ T20 ലോകകപ്പിലെ കിരീട പോരാട്ടം.\nRahul Dravid Sep 21, 2019, 01:22 PM IST\nദ്രാവിഡ് 'ഇടം കയ്യന്'; ഐസിസിക്കെതിരെ ആരാധകര്!!\nഐസിസിയുടെ വെബ്‌സൈറ്റിൽ ഹാൾ ഓഫ് ഫെയിം പട്ടികയില് ഇടം നേടുന്ന അഞ്ചാമത്തെ ഇന്ത്യന് താരമാണ് ദ്രാവിഡ്.\nWorld Cup final Jul 17, 2019, 06:04 PM IST\nഫൈനലിലെ ഓവര്‍ത്രോ വിവാദം: പ്രതികരണവുമായി ഐസിസി\nലോകകപ്പ് ക്രിക്കറ്റ് ഫൈനലിലെ ഓവര് ത്രോ വിവാദത്തില് ആദ്യമായി പ്രതികരണവുമായി അന്താരാഷ്ട്ര ക്രിക്കറ്റ് കൗണ്‍സില് (ഐസിസി).\nICC Jul 5, 2019, 03:57 PM IST\nICC Jun 23, 2019, 05:04 PM IST\nICC Jun 23, 2019, 09:45 AM IST\nICC Jun 23, 2019, 09:15 AM IST\nലോകകപ്പ്: അഫ്ഗാനിസ്ഥാനെതിരെ ഇന്ത്യയ്ക്ക് മാറ്റു കുറഞ്ഞ വിജയം....!!\nലോകകപ്പിലെ ഏറ്റവും രോമാഞ്ചകരമായ മത്സരമായിരുന്നു ഇന്നലെ നടന്ന ഇന്ത്യ അഫ്ഗാനിസ്ഥാന് മത്സരം എന്ന് തന്നെ പറയാം.\nICC cricket world cup 2019 Jun 18, 2019, 07:22 PM IST\nവിജയമുറപ്പിക്കാന് അഫ്ഗാന് നേടേണ്ടത് സീസണിലെ ഏറ്റവും വലിയ സ്കോര്!!\n26 റണ്‍സെടുത്ത വിന്‍സ് പുറത്തായ ശേഷം ജോ റൂട്ടിനൊപ്പം ബെയര്‍സ്‌റ്റോ രണ്ടാം വിക്കറ്റില് 120 റണ്‍സിന്‍റെ കൂട്ടുകെട്ടുണ്ടാക്കി.\nWorld Cup 2019 May 29, 2019, 07:27 AM IST\nധോണിയ്ക്കും രാഹുലിനും സെഞ്ച്വറി; ബംഗ്ലാദേശിനെ പറത്തി ഇന്ത്യ\nഇന്ത്യ നിശ്ചിത ഓവറില് ഏഴു വിക്കറ്റ് നഷ്ടത്തില് 359 റണ്‍സ് നേടി.\nWorld Cup 2019 May 16, 2019, 07:03 PM IST\nഐസിസിയുടെ തന്ത്രം: ലോകകപ്പില് ഒത്തുകളി നടക്കില്ല!!\nഒരു മാസം നീണ്ട ഫുട്ബോള് ലോകകപ്പ് ആഘോഷങ്ങള്‍ക്ക് ശേഷം വീണ്ടുമൊരു കളിയാവേശത്തിന് അരങ്ങൊരുങ്ങുകയാണ്.\nICC Mar 14, 2019, 07:29 PM IST


noorjahan dead | തൊലിപ്പുറത്താകെ വ്രണം;മതകേന്ദ്രത്തിലെത്തിച്ച് മന്ത്രവാദ ചികിത്സ;ഒടുവിൽ മരണം;യുവതിയുടെ മരണത്തില് ഗുരുതര ആരോപണങ്ങളുമായി ബന്ധുക്കള് രംഗത്ത് - Malayalivartha.com Widgets Magazine\n08 DECEMBER 2021 11:43 AM IST\nയുവതിയുടെ തൊലിപ്പുറത്താകെ വ്രണം... മതകേന്ദ്രത്തിലെത്തിച്ച് മന്ത്രവാദ ചികിത്സ...ഒടുവിൽ മരണം.....യുവതിയുടെ മരണത്തില് ഗുരുതര ആരോപണങ്ങളുമായി ബന്ധുക്കള് രംഗത്ത്..... മന്ത്രവാദ ചികിത്സയ്‌ക്കായി ആലുവയിലെ മതകേന്ദ്രത്തിലെത്തിച്ച യുവതിയുടെ മരണത്തിലാണ് ഇപ്പോൾ പരാതി ഉയർന്നിരിക്കുന്നത്.\nമതിയായ ചികിത്സ ലഭിക്കാതെ മതകേന്ദ്രത്തിലെ മന്ത്രവാദ ചികിത്സ നടത്തിയതാണ് മരണകാരണമെന്ന ആരോപണവുമായി ഭർത്താവിനെതിരെ യുവതിയുടെ ബന്ധുക്കൾ പരാതി നൽകി. ഇതേതുടർന്ന് പോലീസ് കേസെടുത്തു. കല്ലാച്ചി ചട്ടീന്റവിട ജമാലിന്റെ ഭാര്യ നൂർജഹാൻ(43) ആണ് മരിച്ചത്. ആലുവയിലെ മന്ത്രവാദ കേന്ദ്രത്തിൽ വച്ചായിരുന്നു നൂർജഹാൻ മരിച്ചതെന്നാണ് ബന്ധുക്കളുടെ മൊഴി .\nനൂർജഹാന് ആശുപത്രിക്കാർ ചികിത്സ നിഷേധിച്ചെന്നും ഇവർ ആരോപണമുയർത്തുന്നുണ്ട് . കഴിഞ്ഞ ഒരു വർഷമായി നൂർജഹാന് തൊലിപ്പുറത്ത് വ്രണമുണ്ടായി പഴുപ്പ് വരുന്ന രോഗമുണ്ടായിരുന്നുവെന്ന് ബന്ധുക്കൾ പറയുന്നത് . രോഗം മൂർച്ഛിച്ചപ്പോൾ പോലും ജമാൽ നൂർജഹാന് ആശുപത്രി ചികിത്സ നൽകിയില്ലെന്നാണ് ഇപ്പോൾ ഉയരുന്ന ആരോപണം. ആറ് മാസം മുൻപും നൂർജഹാനെ മന്ത്രവാദ ചികിത്സയ്‌ക്ക് വിധേയയാക്കുകയുണ്ടായി .\nഅന്ന് വിവരം അറിഞ്ഞെത്തിയ ഇവരുടെ ബന്ധുക്കൾ ഇടപെട്ടായിരുന്നു കോഴിക്കോട്ടെ സ്വകാര്യ ആശുപത്രിയിൽ ചികിത്സ കൊടുത്തത്. രോഗം ഭേദമായപ്പോൾ തുടർചികിത്സ നൽകാതെ ഭർത്താവ് വീണ്ടും ഇവർക്ക് മന്ത്രവാദ ചികിത്സ നടത്തി. രോഗം ഗുരുതരമായതോടെ തിങ്കളാഴ്ച പുലർച്ചെ ആലുവയിലെ മതകേന്ദ്രത്തിലേക്ക് കൊണ്ടു വരികയായിരുന്നു . പക്ഷേ ഇന്നലെ പുലർച്ചയോടെ രോഗം മൂർച്ഛിക്കുകയും മരിക്കുകയും ചെയ്തു .\nഈ സംഭവത്തിൽ നൂർജഹാന്റെ അമ്മയും ബന്ധുവുമാണ് വളയം പോലീസിൽ പരാതി നൽകിയത്. അസ്വാഭാവിക മരണത്തിന് പോലീസ് കേസെടുത്തു. നൂർജഹാന്റെ മൃതദേഹം വടകര ജില്ലാ ആശുപത്രി മോർച്ചറിയിലാണ് ഇപ്പോൾ സൂക്ഷിച്ചിരിക്കുന്നത് . മൃതദേഹവുമായി ആലുവയിൽ നിന്നും കല്ലാച്ചിയിലേക്ക് വന്ന ആംബുലൻസ് തടഞ്ഞായിരുന്നു മൃതദേഹം വടകര ജില്ലാ ആശുപത്രിയിലേക്ക് മാറ്റിയത്. ഇന്ന് മൃതദേഹം പോസ്റ്റ്‌മോർട്ടം നടത്തും. ഇൻക്വസ്റ്റ് നടപടികൾക്ക് ശേഷം തുടർ നടപടികൾ എടുക്കുമെന്നും പോലീസ് പറഞ്ഞു.


കിം ജോങ് ഉന്നുമായി താന് സ്‌നേഹത്തിലായിപ്പോയെന്ന് ട്രംപ് | USA Malayalam News Paper\nകിം ജോങ് ഉന്നുമായി താന് സ്‌നേഹത്തിലായിപ്പോയെന്ന് ട്രംപ്\nStory Dated: Sunday, September 30, 2018 07:51 hrs UTC\nഉത്തരകൊറിയന് ഭരണാധികാരി കിം ജോങ് ഉന്നുമായി താന് സ്‌നേഹത്തിലായിപ്പോയെന്ന് യുഎസ് പ്രസിഡന്റ് ഡൊണാള്‍ഡ് ട്രംപ്.\nഉത്തരകൊറിയയില് നിന്നു ലഭിച്ച മനോഹരമായ കത്തുകളിലൂടെയാണു സ്‌നേഹം തുടങ്ങിയതെന്നും ട്രംപ് അവകാശപ്പെട്ടു. ശനിയാഴ്ച റിപ്പബ്ലിക്കന് പാര്‍ട്ടിയുടെ പ്രാദേശിക സ്ഥാനാര്‍ഥികള്‍ക്കു വേണ്ടി വെസ്റ്റ് വിര്‍ജീനിയയില് നടത്തിയ റാലിയിലാണ് ട്രംപ് ഇക്കാര്യം വെളിപ്പെടുത്തിയത്.\nമനുഷ്യാവകാശ ലംഘനങ്ങളുടെ പേരില് യുഎന്നിന്റെയും മറ്റു രാഷ്ട്രങ്ങളുടെയും നോട്ടപ്പുള്ളിയായ കിമ്മിനെ യുഎന്നിലും ട്രംപ് പുകഴ്ത്തിയിരുന്നു. അസാധാരണമായ കത്ത് കിമ്മില് നിന്നു തനിക്കു ലഭിച്ചതായി ട്രംപ് അവകാശപ്പെട്ടു. ഉത്തര കൊറിയന് ഭരണാധികാരിയുമായുള്ള രണ്ടാം കൂടിക്കാഴ്ചയ്ക്കുള്ള നടപടികള് വേഗത്തിലാകുമെന്നും ട്രംപ് പ്രത്യാശ പ്രകടിപ്പിച്ചു.\nയുഎന് വേദിയില് ഒരു വര്‍ഷം മുമ്ബ് ട്രംപ് ഉത്തരകൊറിയയ്‌ക്കെതിരെ രൂക്ഷ വിമര്‍ശനം ഉന്നയിച്ചിരുന്നു. യുഎന് ജനറല് അസംബ്ലിയിലെ ആദ്യ പ്രസംഗത്തില് ഉത്തര കൊറിയയെ പൂര്‍ണമായി നശിപ്പിക്കണമെന്ന് ട്രംപ് ആഹ്വാനം ചെയ്തിരുന്നു.\nതൊട്ടുപിന്നാലെ കിം ട്രംപിനെ യുഎസിലെ മന്ദബുദ്ധിയെന്നും പരിഹസിച്ചു. ഇരു രാഷ്ട്രങ്ങളും തമ്മിലുള്ള വാക്‌പോരാട്ടം യുദ്ധത്തിലേക്കു കടക്കുമെന്ന് ആശങ്കകള് ഉയരുന്നതിനിടെയാണു കാര്യങ്ങള് മാറിമറിഞ്ഞത്. കഴിഞ്ഞ ജൂണില് സിംഗപ്പൂരില് വച്ച് ട്രംപും കിമ്മും കൂടിക്കാഴ്ച നടത്തി. യുഎസ് ഉത്തരകൊറിയ ചരിത്രത്തിലെ ആദ്യ കൂടിക്കാഴ്ചയായിരുന്നു ഇത്.


pinarayi vijayan പാവങ്ങള് സന്തോഷിക്കുന്നത് കാണുമ്പോഴാണ് ഒരു സര്‍ക്കാര് ചെയ്യേണ്ട കാര്യങ്ങള് ചെയ്യുന്നുവെന്ന തോന്നലുണ്ടാകുന്നത്: മുഖ്യമന്ത്രി\nപാവങ്ങള് സന്തോഷിക്കുന്നത് കാണുമ്പോഴാണ് ഒരു സര്‍ക്കാര് ചെയ്യേണ്ട കാര്യങ്ങള് ചെയ്യുന്നുവെന്ന തോന്നലുണ്ടാകുന്നത്: മുഖ്യമന്ത്രി\nപാവങ്ങള് സന്തോഷിക്കുന്നത് കാണുമ്പോഴാണ് ഒരു സര്‍ക്കാര് ചെയ്യേണ്ട കാര്യങ്ങള് ചെയ്യുന്നുവെന്ന തോന്നലുണ്ടാകുന്നതെന്ന് മുഖ്യമന്ത്രി പിണറായി വിജയന്. ആദ്യമായി പെന്‍ഷന് വര്‍ധിപ്പിച്ചപ്പോള് ആ പെന്‍ഷന് കൈയില് വാങ്ങിയ സ്ത്രീ ചിരിക്കുന്ന ചിത്രമാണ് ഏറെ സന്തോഷം നല്‍കിയത്. അത് വളരെ ആവേശകരമായിരുന്നു. പാവങ്ങള് സന്തോഷിക്കുമ്പോഴാണ് ഒരു സര്‍ക്കാര് ചെയ്യേണ്ട കാര്യങ്ങള് ചെയ്യുന്നുവെന്ന തോന്നലുണ്ടാകുന്നതെന്നും മുഖ്യമന്ത്രി പറഞ്ഞു. ട്വന്റിഫോറിന് അനുവദിച്ച പ്രത്യേക അഭിമുഖത്തില് സംസാരിക്കുകയായിരുന്നു മുഖ്യമന്ത്രി.\nമറ്റുള്ളവര് അവരുടെ കാര്യങ്ങള് എങ്ങനെയെങ്കിലും നേടും. ഈ പാവങ്ങള്‍ക്ക് അതിന് സാധിച്ചെന്ന് വരില്ല. അവരുടെ കൂടെ നില്‍ക്കാന് സര്‍ക്കാര് ശ്രമിക്കുക. അതിന് ഫലമുണ്ടാവുക. അതില് ആത്മസംതൃപ്തിയുണ്ടാവുക എന്നതാണ് ഏറെ സന്തോഷമുണ്ടാവുന്നതെന്നും പിണറായി വിജയന് പറഞ്ഞു.\nനാടിന്റെ വികസനവും ജനങ്ങളുടെ ക്ഷേമവും മുന്‍നിര്‍ത്തിയുള്ള നടപടികളാണ് സര്‍ക്കാരില് നിന്ന് ഉണ്ടാകണമെന്ന് ജനങ്ങള് പ്രതീക്ഷിച്ചത്. സര്‍ക്കാര് അതിനായാണ് ശ്രമിച്ചത്. ജനങ്ങളാണ് വിധികര്‍ത്താക്കള്. ഇനി ജനങ്ങളാണ് തീരുമാനിക്കേണ്ടതെന്നും മുഖ്യമന്ത്രി പറഞ്ഞു.\nStory Highlights -pinarayi vijayan


നാനാവതി റിപ്പോര്‍ട്ട്: പാര്‍ലമെന്റ് സ്തംഭിച്ചു | Nanavati report: BJP stalls Parliament proceedings - Malayalam Oneindia\nനാനാവതി റിപ്പോര്‍ട്ട്: പാര്‍ലമെന്റ് സ്തംഭിച്ചു\nദില്ലി: നാനാവതി റിപ്പോര്‍ട്ടിനെപ്പറ്റിയുള്ള പരാമര്‍ശങ്ങള് ലോക്സഭയിലും രാജ്യസഭയിലും ശബ്ദായമാനമായ രംഗങ്ങള് സൃഷ്ടിച്ചു. ബഹളത്തെ തുടര്‍ന്ന് ഇരുസഭകളും ഇന്നത്തേക്ക് പിരിഞ്ഞു.\nനാനാവതി റിപ്പോര്‍ട്ടിന്റെ പേരില് ഇരുസഭകളും സ്തംഭിപ്പിക്കാന് ബിജെപി പാര്‍ലമെന്ററി പാര്‍ട്ടി യോഗം തീരുമാനിച്ചതായി പാര്‍ട്ടിനേതാവ് അടല് ബിഹാരി വാജ്പേയി അറിയിച്ചിരുന്നു. റിപ്പോര്‍ട്ടില് കുറ്റക്കാരനെന്നു പറയുന്ന കോണ്‍ഗ്രസ് നേതാക്കള്‍ക്കെതിരെ നടപടിയെടുക്കാത്തതിന് ഉത്തരവാദി പ്രധാനമന്ത്രി മന്‍മോഹന് സിംഗാണെന്നും അദ്ദേഹം പറഞ്ഞു.\nസിഖ് കൂട്ടക്കൊലയില് പങ്കാളികളായവര്‍ക്കെതിരെ നടപടി വേണമെന്നാവശ്യപ്പെട്ട് ബിജെപി, അകാലിദള് പ്രവര്‍ത്തകര് ബഹളം വച്ചത് രാജ്യസഭാ നടപടികളേയും ബാധിച്ചു. കേന്ദ്രമന്ത്രി ജഗദീഷ് ടൈറ്റ്ലര് രാജി വയ്ക്കണമെന്നും റിപ്പോര്‍ട്ടില് പരാമര്‍ശിക്കപ്പെട്ട കോണ്‍ഗ്രസ് നേതാക്കള്‍ക്കെതിരെ നടപടി വേണമെന്നും പ്രതിപക്ഷകക്ഷികള് ആവശ്യപ്പെട്ടു.\nഅകാലിദള് പോലുളള രാഷ്ട്രീയപാര്‍ട്ടികളും സംഭവത്തിന്റെ പേരില് പ്രക്ഷോഭമാരംഭിക്കാനുള്ള തയ്യാറെടുപ്പിലാണ്. റിപ്പോര്‍ട്ടിനെ പറ്റി ചര്‍ച്ച ചെയ്യാന് ഇടതുകക്ഷികള് ചൊവ്വാഴ്ച യോഗം ചേരുന്നുണ്ട്. കുറ്റക്കാര്‍ക്കെതിരെ നടപടിയെടുക്കാന് ഇടതുകക്ഷികള് സര്‍ക്കാരില് സമ്മര്‍ദം ചെലുത്തിയേക്കും.\nഎന്നാല് റിപ്പോര്‍ട്ട് അവ്യക്തമാണെന്നാണ് സിപിഐ നിലപാട്. റിപ്പോര്‍ട്ടില് പരാമര്‍ശിച്ചവര്‍ക്കെതിരെ തെളിവുണ്ടെന്നും എന്നാല് അത് സാധ്യത മാത്രമാകാമെന്നും കമ്മീഷന് പറയുന്നത് അവ്യക്തതയുണ്ടാക്കുന്നതായി സിപിഐ നേതാവ് ഗുരുദാസ് ഗുപ്ത പറഞ്ഞു.


List of Tourist Attractions | Tourist Places To Visit in Thoothukudi-NativePlanet Malayalam\nഹോം » സ്ഥലങ്ങൾ » തൂത്തുക്കുടി » ആകര്‍ഷണങ്ങള്\n01കുലശേഖരപട്ടണം മുതരമ്മന് ക്ഷേത്രം\nതൂത്തുക്കുടിയില് നിന്നും കന്യാകുമാരിയിലേയ്ക്കുള്ള റൂട്ടില് 76 കിലോമീറ്റര് മാറിയാണ് ഈ ക്ഷേത്രം സ്ഥിതിചെയ്യുന്നത്. 150 വര്‍ഷം പഴക്കമുള്ള ഈ ക്ഷേത്രത്തില് ദസറയോടനുബന്ധിച്ച് പത്തുദിവസം നീളുന്ന ആഘോഷങ്ങള് നടക്കാറുണ്ട്. ഇക്കാലത്താണ് ഇവിടെ...\nഹാര്‍ബര് ഗസ്റ്റ് ഹൗസിന് അടുത്തായിട്ടാണ് ഹാര്‍ബര് ബീച്ച്. ഇതിന് സമീപത്തായി ഒരു പാര്‍ക്കുമുണ്ട്. വൈകുന്നേരത്തെ കടല്‍ക്കാറ്റും കടല് സന്ധ്യയും ആസ്വദിച്ച് ഇവിടെ അല്‍പനേരം ചെലവിടുന്നത് മനോഹരമായ അനുഭവം തന്നെയായിരിക്കും. ഇതിനടുത്തുള്ള...\nനഗരത്തിന്റെ വടക്കുഭാഗത്തായിട്ടാണ് ഈ പാര്‍ക്ക് സ്ഥിതിചെയ്യുന്നത്. ബീച്ചില് സ്ഥിതിചെയ്യുന്ന ഈ പാര്‍ക്ക് നേരത്തേ കോട്‌സ് ഇന്ത്യയായിരുന്നു പരിപാലിച്ചുവന്നിരുന്നത്. ഇപ്പോള് ഇത് മുനിസിപ്പാലിറ്റിയുടെ കീഴിലാണ്. രാജാജി പാര്‍ക്കെന്നും ഇത്...\nതൂത്തുക്കുടി നഗരത്തില് നിന്നും4കിലോമീറ്റര് മാറിയാണ് റോച്ചെ പാര്‍ക്ക് സ്ഥിതിചെയ്യുന്നത്. തുറമുഖത്തേയ്ക്കുള്ള വഴിയില് കടല്‍ത്തീരത്തായാണ് പാര്‍ക്ക് സ്ഥിതിചെയ്യുന്നത്. കടല്‍ത്തീരത്തിന്റെ ശാന്തതയും സൗന്ദര്യവും ചേര്‍ന്ന് ഈ...\n05മണപ്പാട് ബീച്ച്, പള്ളി\nതിരുച്ചെന്തൂരില് നിന്നും 18 കിലോമീറ്റര് അകലെയാണ് മണപ്പാട് ബീച്ചും പള്ളിയും. കന്യാകുമാരിയില് നിന്നും 70 കിലോമീറ്ററാണ് ഇവിടേയ്ക്കുള്ള ദൂരം. ഹോളി ക്രോസ് ചര്‍ച്ച് എന്നാണ് പള്ളിയുടെ പേര്. 1581ലാണ് ഇത് പണികഴിപ്പിക്കപ്പെട്ടത്. ജറുസലേമില് നിന്നും...\n06മണപ്പാട് പാം ലീഫ് സൊസൈറ്റി\nപനയോലയിലുള്ള കരകൗശവസ്തുക്കള് നിര്‍മ്മിയ്ക്കുന്ന കേന്ദ്രമാണിത്. വ്യത്യസ്തവും മനോഹരവുമായ ഒട്ടേറെ കൗതുക വസ്തുക്കള് ഇവിടെ ലഭിയ്ക്കും. ഷോപ്പിങിലും മറ്റും താല്‍പര്യമുള്ളവര്‍ക്ക് പോകാവുന്ന സ്ഥലമാണിത്.\nതൂത്തുക്കുടിയില് നിന്നും 34 കിലോമീറ്റര് അകലെ സ്ഥിതിചെയ്യുന്ന പാഞ്ചാലന്‍കുറിച്ചി ചരിത്രപ്രാധാന്യമുള്ള സ്ഥലമാണ്. പതിനേഴാം നൂറ്റാണ്ടിലെ സ്വാതന്ത്ര്യസമരസേനാനായിയാരുന്ന വീരപാണ്ഡ്യകട്ടബൊമ്മന്റെ ജന്മസ്ഥലമാണിത്. 1947ല് സരക്കാര് അദ്ദേഹത്തിന്റെ...\nതിരുച്ചെന്തൂരിനും തൂത്തുക്കുടിയ്ക്കും ഇടയില് സ്ഥിതിചെയ്യുന്നൊരു ഗ്രാമമാണിത്. 250 ഏക്കറോളം സ്ഥലത്ത് വ്യാപിച്ചുകിടക്കുന്ന കോര്‍കൈകുളം എന്ന തടാകമാണ് ഇവിടുത്തെ ഏറ്റവും പ്രധാന ആകര്‍ഷണം. പാണ്ഡ്യസാമ്രാജ്യ കാലത്ത് കോര്‍ക്കൈ ഗ്രാം പ്രധാനപ്പെട്ട...\nതൂത്തുക്കുടിയിലെ പഴയ ബസ് സ്റ്റാന്റില് നിന്നും9കിലോമീറ്റര് അകലെയാണ് ഈ ദ്വീപ്. തുറമുഖത്തോട് ചേര്‍ന്നാണ് ഇതിന്റെ കിടപ്പ്. രണ്ട് ലൈറ്റ് ഹൗസുകളാണ് ഈ ദ്വീപിലെ പ്രധാന ആകര്‍ഷണം, നിറയെ കക്കകള് നിറഞ്ഞുകിടക്കുന്ന ഇവിടുത്തെ തീരവും മനോഹരമാണ്....\nതൂത്തുക്കുടിയില് നിന്നും 22 കിലോമീറ്റര് മാറിയാണ് ഈ മയില് ഫാം സ്ഥിതിചെയ്യുന്നത്. 55 ഏക്കറോളം സ്ഥലത്ത് വ്യാപിച്ചുകിടക്കുന്നതാണ് ഈ ഫാം. ഒട്ടേറെ മയിലുകളും മറ്റ് പക്ഷികളും ഇവിടെ അധിവസിക്കുന്നുണ്ട്. ഒക്ടോബര്-നവംബര് മാസങ്ങളില്...\n11ശങ്കര രാമേശ്വരര് ക്ഷേത്രം\nനഗരത്തിലെ പഴയ ബസ് സ്റ്റാന്റിനടുത്തായിട്ടാണ് ഈ ക്ഷേത്രം സ്ഥിതിചെയ്യുന്നത്. തിരുച്ചെന്തൂരിലേയ്ക്ക് യാത്രചെയ്യുകയായിരുന്ന ശിവനും പാര്‍വ്വതിയും ഇവിടുത്തെ വാഞ്ച പുഷ്‌കരിണി തീര്‍ത്ഥത്തിനടുത്ത് വിശ്രമിച്ചു. വിശ്രമത്തിനിടെ ശിവന് പാര്‍വ്വതിയ്ക്ക്...\n12സുഗന്ധി ദേവദാസന് മറൈന് റിസര്‍ച്ച് ഇന്‍സ്റ്റിറ്റിയൂട്ട്\nസമുദ്രജീവികളും കാലാവസ്ഥയുമായി ബന്ധപ്പെട്ട പഠനങ്ങള്‍ക്കും ഗവേഷണങ്ങള്‍ക്കുമായി സ്ഥാപിക്കപ്പെട്ടതാണ് സുഗന്ധി ദേവദാസന് മറൈന് റിസര്‍ച്ച് ഇന്‍സ്റ്റിറ്റിയൂട്ട്. പഴിവപ്പുറ്റുകളുടെ സംരക്ഷണം, മനുഷ്യനിര്‍മ്മിത പവിഴപ്പുറ്റുകള്...\n13പനിയ മാത ചര്‍ച്ച്\nഷ്രൈന് ബസിലിക്ക ഓഫ് ഔര് ലേഡി ഓഫ് സ്‌നോ എന്ന പേരിലും ഈ പള്ളി അറിയപ്പെടുന്നുണ്ട്. 1542ല് ഈ സ്ഥലത്ത് ഫ്രാന്‍സിസ് പുണ്യാളന് സന്ദര്‍ശനം നടത്തിയിരുന്നുവെന്ന് വിശ്വസിക്കപ്പെടുന്നു. പിന്നീട് 1711ല് പോര്‍ച്ചുഗീസുകാര്...\n14സേക്രഡ് ഹാര്‍ട്ട് കത്തീഡ്രല്\nതൂത്തുക്കുടിയിലെ വളരെ പഴക്കം ചെന്ന ക്രിസ്തീയ ദേവാലയമാണിത്. ഇതിനോട് ചേര്‍ന്നാണ് ബിഷപ് ഹൗസുമുള്ളത്. 1849ല് ഫാദര് കോറിയാണ് ഈ പള്ളിയുടെ നിര്‍മ്മാണം തുടങ്ങിയത്. പിന്നീട് പിന്നീട് ഫാദര് പിസ്സിനെല്ലി, ബ്രദര് ലാമൊത്ത് എന്നിവര് 1864ലാണ്...\nവിഷ്ണുവിനായി സമര്‍പ്പിയ്ക്കപ്പെട്ടിരിക്കുന്ന9ക്ഷേത്രങ്ങളാണ് നവ തിരുപ്പതിയെന്ന് അറിയപ്പെടുന്നത്. താമരൈഭരണി നദിയുടെ ഇരുകരളിലുമായിട്ടാണ് ഈ ഒന്‍പത് ക്ഷേത്രങ്ങള് സ്ഥിതിചെയ്യുന്നത്. 108 ദിവ്യ ദേശങ്ങളില് ഉള്‍പ്പെടുന്നവയാണ് ഈ ക്ഷേത്രങ്ങള്....


പൌരത്വ ഭേദഗതി നിയമത്തിനെതിരെ സി.പി.എ‌മ്മിന്‍റെ പ്രതിഷേധം | Keralabhooshanam.com | Breaking News, Latest News, Kerala, India and World news\nBy web desk on 13/12/2019 Comments Off on പൌരത്വ ഭേദഗതി നിയമത്തിനെതിരെ സി.പി.എ‌മ്മിന്‍റെ പ്രതിഷേധം\nപൌരത്വ ഭേദഗതി നിയമത്തിനെതിരെ സംസ്ഥാനത്തുടനീള‌ം സി.പി.എ‌മ്മിന്‍റെ പ്രതിഷേധം. ഏരിയാ കമ്മിറ്റികളുടെ നേതൃത്വത്തില് കേന്ദ്രസര്‍ക്കാര് ഓഫീസുകളിലേക്കാണ് സി.പി.എം പ്രതിഷേധ പ്രകടനങ്ങള് സംഘടിപ്പിച്ചത്. തുടര് സമരപരിപാടികള് സി.പി.എമ്മിന്‍റെ സംസ്ഥാന സെക്രട്ടറിയേറ്റ് തീരുമാനിക്കും.\nപൌരത്വ ഭേദഗതി നിയമം ഭരണഘടനാവിരുദ്ധമാണെന്നും അതുകൊണ്ട് കേരളത്തില് നിയമം നടപ്പാക്കില്ലെന്നും മുഖ്യമന്ത്രി ഇന്നലെ വ്യക്തമാക്കിയിരുന്നു. അതിന് പിന്നാലെയാണ് സി.പി.എമ്മിന്‍റെ നേതൃത്വത്തില് സംസ്ഥാനത്തെ കേന്ദ്രസര്‍ക്കാര് ഓഫീസുകളിലേക്ക് മാര്‍ച്ച് നടത്തിയത്. കോഴിക്കോട് 16 കേന്ദ്രങ്ങളിലാണ് മാര്‍ച്ച് നടന്നത്. ടൌണ് ഏരിയ കമ്മിറ്റിയുടേ നേതൃത്വത്തില് ആദായ നികുതി ഓഫീസിലേക്ക് നടത്തിയ മാര്‍ച്ച് കോഴിക്കോട് ജില്ലാസെക്രട്ടറി പി മോഹനന് ഉദ്ഘാടനം ചെയ്തു.\nതിരുവനന്തപുരത്ത് ജനറല് പോസ്റ്റ് ഓഫീസിലേക്ക് നടത്തിയ മാര്‍ച്ച് സംസ്ഥാന സെക്രട്ടറിയേറ്റ് അംഗം ആനത്തലവട്ടം ആനന്ദന് ഉദ്ഘാടനം ചെയ്തു. പാറശ്ശാല പോസ്റ്റ് ഓഫീസിലേക്ക് നടത്തിയ മാര്‍ച്ച് എം.എല്.എ സി.കെ ഹരീന്ദ്രന് ഉദ്ഘാടനം ചെയ്തു. സംസ്ഥാനമൊട്ടാകെ പ്രതിഷേധ പരിപാടികള് സംഘടിപ്പിക്കാനുള്ള തീരുമാനം സി.പി.എം സംസ്ഥാന സെക്രട്ടറിയേറ്റ് എടുത്തേക്കും.\nപൌരത്വ ഭേദഗതി നിയമത്തിനെതിരെ സി.പി.എ‌മ്മിന്‍റെ പ്രതിഷേധം added by on 13/12/2019


മലയാളികളെ ആശങ്കയിലാഴ്ത്തി ഒമാനില് വിസാ വിലക്ക്, വിലക്ക് മലയാളികള് കൂടുതലുള്ള 87 തസ്തികകളില് | expat-visa-temporarily-halted-for-87-jobs-in-oman - Malayalam Oneindia\nUpdated: Mon, Jan 29, 2018, 10:08 [IST]\nഒമാനിൽ വിസ വിലക്ക്, മലയാളികൾ ആശങ്കയിൽ | Oneindia Malayalam\n87 തസ്തികകളില് ആറ് മാസത്തേക്കാണ് ഒമാന് സര്‍ക്കാര് നിരോധനം ഏര്‍പ്പെടുത്തിയത്. ഇത് മലയാളികള് അടക്കമുള്ളവര്‍ക്ക് കനത്ത തിരിച്ചടിയാകും. മലയാളികള് ജോലി തേടി പോകുന്ന പ്രധാന മേഖലകളിലാണ് നിരോധനം ഏര്‍പ്പെടുത്തിയിരിക്കുന്നത്. നിലവില് ജോലി ചെയ്യുന്നവര്‍ക്ക് വിസ പുതുക്കുന്നതില് തടസമാകില്ലെന്നതാണ് ഏക ആശ്വാസം.\nതൊഴില് മന്ത്രി അബ്ദുള്ള ബിന് നാസര് അല്‍ബകുരിയാണ് ഞായറാഴ്ച ഇത് സംബന്ധിച്ച ഉത്തരവിറക്കിയത്. സൗദിക്ക് പിന്നാലെ ഒമാനും സ്വദേശിവത്കരണത്തിലേക്ക് നീങ്ങുന്നതിന്‍റെ സൂചനകളാണ് ഇതിലും തെളിയുന്നത്. സൗദിയിലെ നിതാഖതില് ഒരു ലക്ഷത്തോളം ഇന്ത്യക്കാരാണ് നാട്ടിലേക്ക് മടങ്ങി വന്നത്. ഇതില് കൂടുതലും മലയാളികളായിരുന്നു.\nകമ്പ്യൂട്ടര് എന്‍ജിനീയറിങ്, ഗ്രാഫിക് ഡിസൈന്, കമ്പ്യൂട്ടര് പ്രോഗ്രാമര്, കമ്പ്യൂട്ടര് ഓപ്പറേറ്റര്, ഇലക്ട്രോണിക്സ് ടെക്നീഷ്യന് എന്നീ മേഖലകളില് വിലക്കുണ്ടാകും.\nഅക്കൗണ്ടിങ് ആന്‍റ് ഫിനാന്‍സ്\nകോസ്റ്റ് അക്കൗണ്ടന്‍റ്, ഇന്‍ഷുറന്‍സ് കളക്ടര്, അക്കൗണ്ട് ഓഡിറ്റിങ് ടെക്നീഷ്യന്.\nമാര്‍ക്കറ്റിങ് ആന്‍റ് സെയില്‍സ്\nസെയില്‍സ് സ്പെഷ്യലിസ്റ്റ്, കൊമേഴ്സ്യല് മാനേജര്, കൊമേഴ്സ്യല് ഏജന്‍റ്.\nഅഡ്മിനിസ്ട്രേഷന് ആന്‍റ് ഹ്യൂമണ് റിസോഴ്സ്\nബിസിനിസ് അഡ്മിനിസ്ട്രേഷന്, പബ്ലിക് റിലേഷന് സ്പെഷ്യലിസ്റ്റ്, ഹ്യൂമണ് റിസോഴ്സ് സ്പെഷ്യലിസ്റ്റ്, അഡ്മിനിസ്ട്രേറ്റീവ് ഡയറക്ടര്.\nഇന്‍ഫര്‍മേഷന് ആന്‍റ് മീഡിയ\nമീഡിയ സ്പെഷ്യലിസ്റ്റ്, പേജ്മേക്കല്, പേപ്പര് പള്‍പ് മെഷീന് ഓപ്പറേറ്റര്, പ്രസ് ഓപ്പറേറ്റര്, അഡ്വര്‍ടൈസിങ് ഏജന്‍റ്.\nപുരുഷ നഴ്സ്, ഫാര്‍മസിസ്റ്റ് അസിസ്റ്റന്‍റ്, മെഡിക്കല് കോര്‍ഡിനേറ്റര്.\nഏവിയേഷന് ഓഫീസര്, ഗ്രൗണ്ട് സ്റ്റീവാര്‍ഡ്, ലാന്‍റിങ് സൂപ്പര്‍വൈസര്, ടിക്കറ്റ് കണ്‍ട്രോളര്.\nആര്‍ക്കിടെക്റ്റ്, ജനറല് സര്‍വ്വേ,ഇലക്ട്രോണിക് ഇലക്ട്രിക് , മെക്കാനിക്കല്, പ്രോജക്റ്റ് എന്‍ജിനീയര്.\nമെക്കാനിക്കല്, ഇലക്ട്രോണിക്സ്, റോഡ്, ബില്‍ഡിങ്, ഇലക്ട്രിക്കല്,മെയിന്‍റനന്‍സ്, കെമിക്കല്.\noman ഒമാന് വിസ നിരോധനം\nOman has temporarily halted issuing visas to hire expat workers in 87 job roles


എനിക്ക് നീതി കിട്ടണം. നീതി കിട്ടുമെന്ന വിശ്വാസമുണ്ട്. എന്റെ പാര്‍ട്ടിയില് വിശ്വാസമുണ്ട്.\nകൊല്ലം നിലമേല് സ്വദേശിനി വിസ്മയയെ ഭര്‍തൃഗൃഹത്തില് തൂങ്ങിമരിച്ച നിലയില് കണ്ടെത്തിയ സംഭവം കൊലപാതകം തന്നെയാണെന്ന് ആവര്‍ത്തിച്ച് അച്ഛന് ത്രിവിക്രമന് നായര്. അവള് ആത്മഹത്യ ചെയ്യില്ല. കൊന്നുകളഞ്ഞതാണെന്നും വിസ്മയയുടെ അച്ഛന് പറഞ്ഞു. ഫാദേഴ്‌സ് ഡേയ്ക്ക് മെസേജ് അയച്ചതിന് വിസ്മയയുടെ ഫോണ് തല്ലിപ്പൊട്ടിച്ചെന്നും അദ്ദേഹം വെളിപ്പെടുത്തി.\nഭര്‍ത്താവ് കിരണ്‍കുമാറിന്റെ അമ്മയും മര്‍ദിച്ചതായി വിസ്മയുടെ അച്ഛന് പറഞ്ഞു. മദ്യവും ലഹരിവസ്തുക്കളും ഉപയോഗിച്ചശേഷമാണ് കിരണ് മര്‍ദിച്ചത്.തന്റെ വീട്ടിലായിരുന്നപ്പോഴും വിസ്മയയെ കിരണ് അടിച്ചിട്ടുണ്ടെന്ന് ത്രിവിക്രമന് നായര് പറഞ്ഞു.\n'''ജനുവരിയിലാണ് വണ്ടിയെ ചൊല്ലിയുള്ള പ്രശ്‌നമുണ്ടായത്. കിരണ് മദ്യപിച്ച് മകളുമായി വീട്ടിലേക്കുവന്നു. ഗേറ്റിന് മുന്‍പില് വണ്ടി നിര്‍ത്തിയിട്ട് തുറക്കാന് പറഞ്ഞു. രാത്രി ഒരു മണിക്കായിരുന്നു ഇത്. ഗേറ്റ് തുറന്നപ്പോള് അവന് എന്റെ മോളെ പിടിച്ചടിച്ചു. എന്റെ മോന് ചെന്ന് അവനെ പിടിച്ചുമാറ്റാന് ശ്രമിച്ചപ്പോള് മോനെയും ആക്രമിച്ചു. ഉടനെ എസ്‌ഐയെ വിളിച്ചു. എസ്‌ഐയുമായും അവന് പിടിവലി നടത്തി. എസ്‌ഐക്കും പരിക്കേറ്റു. അവനെ വിലങ്ങുവെച്ചു. സാര് അവനെയും കൊണ്ട് ആശുപത്രിയില് പോയപ്പോള് മദ്യപിച്ചെന്ന് തെളിഞ്ഞു. പിന്നീട് എങ്ങനെയെങ്കിലും മാപ്പ് കൊടുക്കണമെന്ന് പറഞ്ഞ് കാല് പിടിച്ചു. ഇനി അങ്ങനെയൊന്നുമുണ്ടാകില്ലെന്ന് എഴുതി ഒപ്പിട്ടുതന്നു. അതിനുശേഷം മോളെ ഞാന് എന്റെ വീട്ടില്‍ത്തന്നെ നിര്‍ത്തി.\nമോള്‍ക്ക് പരീക്ഷ തുടങ്ങിയപ്പോള് അവന് കോളജില് ചെന്നു. പരീക്ഷ കഴിഞ്ഞ് അന്ന് വൈകുന്നേരം മോള് അമ്മയെ വിളിച്ച് അമ്മേ ഞാന് കിരണിന്റെ വീട്ടില് പോയെന്ന് അവള് പറഞ്ഞു. ആലോചിച്ചാണോ ചെയ്‌തെ എന്ന് അമ്മ അവളോട് ചോദിച്ചു. വസ്ത്രമോ ബുക്കോ ഒന്നും എടുക്കാതെ പെട്ടെന്നാ പോയത്. പറ്റുന്നില്ലെങ്കി തിരിച്ചുവരാം എന്ന് അവള് അമ്മയോട് പറഞ്ഞു. അതിനുശേഷം അവള് വീട്ടിലേക്ക് വന്നിട്ടില്ല. പറയാതെ പോയതുകൊണ്ട് എന്നെ വിളിക്കാറുമില്ല. അമ്മയെ മാത്രം അവന് ഡ്യൂട്ടിക്ക് പോകുമ്പോ വിളിക്കും. മോളെ പിന്നെ മര്‍ദിച്ചതൊന്നും അറിഞ്ഞില്ല. അന്ന് പോയതില് പിന്നെ എന്റെ കുട്ടിയെ കാണാന് പോലും പറ്റിയില്ല.\nഞാന് പ്രവാസിയായിരുന്നു. 26 കൊല്ലം ഗള്‍ഫില് കിടന്ന് അധ്വാനിക്കുകയായിരുന്നു. മക്കള്‍ക്ക് നല്ല വിദ്യാഭ്യാസം കൊടുക്കണമെന്നാ ആഗ്രഹിച്ചത്. എനിക്ക് പറ്റിയത് അവര്‍ക്ക് പറ്റരുത് എന്ന് കരുതി നല്ല വിദ്യാഭ്യാസം കൊടുത്തു.\nഈ 25ന് കരയോഗം താലൂക്ക് പ്രസിഡന്റിന്റെ നേതൃത്വത്തില് ചര്‍ച്ച നടത്താനിരിക്കുകയായിരുന്നു. എന്തുചെയ്യണമെന്ന് മകള് ചോദിച്ചപ്പോള് ഇങ്ങനെയൊരാളെ വേണ്ട, അച്ഛനുണ്ടല്ലോ കുഴപ്പമൊന്നുമില്ല, പിന്നെ ചേട്ടന് നോക്കും, നമുക്ക് വേറെ കല്യാണം നടത്താം എന്നെല്ലാം പറഞ്ഞതാണ്. ശരി അച്ഛാ എന്ന് മകള് പറയുകയും ചെയ്തതാ. കൊലപാതകമാണ് നടന്നതെന്ന് എനിക്ക് ഉറപ്പാണ്. തൂങ്ങിമരിച്ചതിന്റെ ഒരു ലക്ഷണവുമില്ല. എന്റെ മകളെ കൊന്നതാണ്.\nഎനിക്ക് നീതി കിട്ടണം. നീതി കിട്ടുമെന്ന വിശ്വാസമുണ്ട്. എന്റെ പാര്‍ട്ടിയില് വിശ്വാസമുണ്ട്. എന്റെ സര്‍ക്കാരാണ്. അന്വേഷണ ഉദ്യോഗസ്ഥരും നല്ല സഹകരണമാണ്. അന്വേഷണത്തില് ഇതുവരെ പാളിച്ചയില്ല'.


Published on Tuesday, 22 July 2014 13:13\nതൊടുപുഴ: നൂറുകണക്കിനുപേർ ഹർഷാരവത്തോടെ വരവേറ്റപ്പോൾ കുഞ്ഞു ഷെഫീക്ക് ആദ്യം അമ്പരന്നു. പോറ്റമ്മ രാഗിണിയുടെ നെഞ്ചോട് ചേർന്ന് ചുറ്റും നോക്കി. മെല്ലെ പൊട്ടിവിടർന്ന കൗതുകത്തോടെ മന്ത്രി ഡോ. എം.കെ. മുനീറിനോട് അവൻ പറഞ്ഞു: ''ഞാനൊരു രാജാവാണ് "".\nപിതാവിന്റെയും രണ്ടാനമ്മയുടെയും ക്രൂരമായ പീഡനങ്ങൾക്കിരയായ ആറു വയസുകാരൻ ഷെഫീക്കിന്റെ സംരക്ഷണം താത്കാലികമായി അൽ അസ്ഹർ മെഡിക്കൽ കോളേജിന് കൈമാറലായിരുന്നു ചടങ്ങ്. വെല്ലൂരിലെ മൂന്നാം ഘട്ട ചികിത്സ പൂർത്തിയാക്കിയാണ് ഷെഫീക്ക് തൊടുപുഴയിലെത്തിയത്.\nഅൽ അസ്ഹർ ഗ്രൂപ്പ് സ്ഥാപനങ്ങളിലെ വിദ്യാർത്ഥികളും നാട്ടുകാരും വിശിഷ്ടവ്യക്തികളും ഷെഫീക്കിന്റെ വരവിനായി കാത്തുനിന്നു. 11.40ന് പ്രത്യേക ആംബുലൻസിൽ ഷെഫീക്കുമായി രാഗിണിയെത്തി. വീൽചെയറിൽ അവരുടെ മടിയിലിരുന്നാണ് അവൻ വേദിയിലെത്തിയത്.\n''അസലാമും അലൈക്കും, നന്ദി.."" മൈക്ക് കൊടുത്തപ്പോൾ ഷെഫീക്ക് പറഞ്ഞു.\n'' ഞങ്ങളെ സഹായിച്ച എല്ലാവരോടും വാവച്ചിയുടെയും എന്റെയും നന്ദി. എന്റെ വാവയുടെ കൂടെ ജീവിക്കാനാണ് എനിക്കിഷ്ടം. നിങ്ങൾ അനുവദിക്കണം."" ഒരു വർഷമായി ഷെഫീക്കിനെ പരിചരിക്കുന്ന രാഗിണി പറഞ്ഞു.\nകുട്ടികൾ വേട്ടയാടപ്പെടുന്നതിനെതിരെ മനഃസാക്ഷി ഉണർന്നാൽ പരിഹാരമുണ്ടാകുമെന്നതിന്റെ ഉദാഹരണമാണ് ഷെഫീക്കെന്ന് മന്ത്രി ഡോ.എം.കെ. മുനീർ പറഞ്ഞു. 'ഷെഫീക്ക് അനാഥനല്ല. എന്റെ കുഞ്ഞായി, കുടുംബാംഗമായി ഞാൻ കാണും"- മന്ത്രി പറഞ്ഞു. ഷെഫീക്കിന് റംസാൻ സമ്മാനമായി മന്ത്രിയുടെ ഭാര്യ നഫീസ വിനീത, മക്കളായ ആമിന ഫാത്തിമ, മിന്നാഹ് എന്നിവർ പുതുവസ്ത്രങ്ങൾ സമ്മാനിച്ചു.\nകഴിഞ്ഞ നോമ്പുകാലത്ത് പീഡനത്തിനിരയായ ഷെഫീക്കിന്റെ ജീവൻ തിരിച്ചുപിടിക്കാനാണ് ശിശുക്ഷേമ സമിതി പ്രവർത്തിച്ചത്. ഷെഫീക്കിന് ജീവിതം തിരികെ നൽകാനാണ് ഈ നോമ്പുകാലത്ത് ശ്രമിക്കുന്നതെന്ന് സമിതി ജില്ലാ ചെയർമാൻ പി.ജി. ഗോപാലകൃഷ്ണൻനായർ പറഞ്ഞു. കർശനമായ വ്യവസ്ഥകളോടെയാണ് ഷെഫീക്കിനെ താത്കാലികമായി കൈമാറുന്നതെന്നും അദ്ദേഹം പറഞ്ഞു.\nചടങ്ങിൽ ജലവിഭവമന്ത്രി പി.ജെ. ജോസഫ് അദ്ധ്യക്ഷത വഹിച്ചു. എം.എൽ.എമാരായ റോഷി അഗസ്റ്റിൻ, ജോസഫ് വാഴയ്ക്കൻ, ജില്ലാ പഞ്ചായത്ത് പ്രസിഡന്റ് എം.ടി. തോമസ്, കുമാരമംഗലം പഞ്ചായത്ത് പ്രസിഡന്റ് ഷൈലജ ബാലകൃഷ്ണൻ, അഴുത പഞ്ചായത്ത് പ്രസിഡന്റ് ശാന്തി രമേശ്, ഇടുക്കി പ്രസ് ക്ളബ് പ്രസിഡന്റ് വിനോദ് കണ്ണോളി എന്നിവർ ആശംസകൾ നേർന്നു. അൽ അസ്ഹർ ഗ്രൂപ്പ് ചെയർമാൻ കെ.എം. മൂസ സ്വാഗതവും അൽ അസ്ഹർ മെഡിക്കൽ കോളേജ് ഡയറക്ടർ ഡോ.കെ.പി. ഷിയാസ് നന്ദിയും പറഞ്ഞു.\nആശുപത്രിയിൽ പ്രത്യേകം തയ്യാറാക്കിയ മുറിയിലാണ് ഷെഫീക്കിനെ താമസിപ്പിക്കുക. ചികിത്സാസൗകര്യങ്ങൾ ഇവിടെ നൽകും. കളിപ്പാട്ടങ്ങൾ ഉൾപ്പെടെ ഒരുക്കിയിട്ടുണ്ട്. രാഗിണിയും ഷെഫീക്കിനൊപ്പം താമസിക്കും.


കാര്യവട്ടം ഏകദിനം: വിന്‍ഡീസിന് കൂട്ടത്തകര്‍ച്ച; ഏഴ് വിക്കറ്റ് നഷ്ടം\nവിന്‍ഡീസിന് 21 ഓവറില് 66 റണ്‍സെടുക്കുന്നതിനിടെ ആറ് വിക്കറ്റുകള് നഷ്ടമായി. ഒടുവില് വിവരം ലഭിക്കുമ്പോള് വിന്‍ഡീസ് 21 ഓവറില് ആറ് വിക്കറ്റ് നഷ്ടത്തില് 66 റണ്‍സെന്ന നിലയിലാണ്.\nThiruvananthapuram, First Published Nov 1, 2018, 3:25 PM IST\nതിരുവനന്തപുരം: കാര്യവട്ടം ഏകദിനത്തില് വിന്‍ഡീസിന് കൂട്ടത്തകര്‍ച്ച. വിന്‍ഡീസിന് 26 ഓവറില് 87 റണ്‍സെടുക്കുന്നതിനിടെ ഏഴ് വിക്കറ്റുകള് നഷ്ടമായി. ഭുവിയും ബൂംമ്രയും തുടക്കമിട്ട വിക്കറ്റ് വേട്ടയ്ക്കൊപ്പം ജഡേജയും ഖലീലും ചേര്‍ന്നതോടെ സന്ദര്‍ശകര് തകരുകയായിരുന്നു.\nഒടുവില് വിവരം ലഭിക്കുമ്പോള് വിന്‍ഡീസ് 26 ഓവറില് ഏഴ് വിക്കറ്റ് നഷ്ടത്തില് 87 റണ്‍സെന്ന നിലയിലാണ്. കീമോ പോളും(3) ദേവേന്ദ്ര ബിഷുവുമാണ് ക്രീസില്\nLast Updated Nov 1, 2018, 3:25 PM IST


കൂട്ട തിരോധാനത്തില് അന്തംവിട്ട അധികൃതര്‍ക്കു പ്രത്യാശയുടെ നറുവെട്ടം തെളിഞ്ഞത് ഒമ്പതാം നാള്; പിന്നീടുള്ള നീക്കങ്ങളെല്ലാം ഇനി ചരിത്രത്തിന്റെ ഭാഗം\n2018-07-11 02:52:16am |\nചിരാങ് റായ്: രണ്ടാഴ്ചയിലേറെയായി ലോകമൊന്നടങ്കം പ്രാര്‍ഥിച്ചത് അവരുടെ സുരക്ഷിത മടങ്ങിവരവിനായിരുന്നു. പ്രാര്‍ഥനയ്‌ക്കൊപ്പം തായ് സര്‍ക്കാരിന്റെയും വിവിധ ലോകരാജ്യങ്ങളില്‍നിന്നു സഹായഹസ്തവുമായെത്തിയ ആയിരങ്ങളുടെ സേവനതല്‍പരതയും നിശ്ചയദാര്‍ഢ്യവും ഇഴചേര്‍ന്നതോടെ ''മിഷന് ഇംപോസിബിള്'' അഥവാ അസാധ്യമായ ദൗത്യം സാധ്യമാക്കി അവരെത്തി... പുഞ്ചിരിക്കുന്ന മുഖവുമായി. അതിനു സാക്ഷികളായവരുടെയും ദൗത്യത്തില് പങ്കാളികളായവരുടെയും മിഴിക്കോണിലാകട്ടെ സന്തോഷാശ്രുക്കളും.\nകഴിഞ്ഞ മാസം 23 നാണ് ''മൂ പാ'' അഥവാ ''െവെല്‍ഡ് ബോവേഴ്‌സ്'' എന്ന കുട്ടികളുടെ ഫുട്‌ബോള് ടീമും പരിശീലകനും താം ലുവാങ് ഗുഹയുടെ ഇരുളിലേക്കു നടന്നു കയറിയത്. കൂട്ട തിരോധാനത്തില് അന്തംവിട്ട അധികൃതര്‍ക്കു പ്രത്യാശയുടെ നറുവെട്ടം തെളിഞ്ഞത് ഒമ്പതാം നാള്. പിന്നീടുള്ള നീക്കങ്ങളെല്ലാം ഇനി ചരിത്രത്തിന്റെ ഭാഗം.\nലോകത്തെ മുള്‍മുനയില് നിര്‍ത്തിയ ഗുഹാജീവിതം നാള്‍വഴികളിലൂടെ...\nജൂണ് 23: പരിശീലകനൊപ്പം 11 നും 16 നും ഇടയില് പ്രായക്കാരായ ജൂനിയര് ഫുട്‌ബോള് ടീമിനെ കാണാതായെന്നു രക്ഷിതാക്കളിലൊരാളുടെ പരാതി. അന്വേഷണത്തില് കുട്ടികളുടെ െസെക്കിളുകളും ഷൂസും 10 കിലോമീറ്ററുണ്ടെന്നു കരുതുന്ന താം ലുവാങ് ഗുഹയ്ക്കു പുറത്തു കണ്ടെത്തുന്നു.\nജൂണ് 24: വിരലടയാള വിദഗ്ധരുടേതടക്കമുള്ളവരുടെ പരിശോധനയില് കാല്‍പ്പാടുകളും െകെയടയാളങ്ങളും കുട്ടികളുടേതാണെന്നു സ്ഥിരീകരണം.\nജൂണ് 25: കുട്ടികളെ തെരഞ്ഞ് തായ് നേവി സീല് ഗുഹയ്ക്കുള്ളിലേക്ക്. കനത്ത മഴയിലും ഗുഹാമുഖത്ത് കൂട്ടപ്രാര്‍ഥനയുമായി കുട്ടികളുടെ രക്ഷിതാക്കള്.\nജൂണ് 26: െഡെവര്‍മാര് ഗുഹയ്ക്കുള്ളിലെ ''ടി ജങ്ഷനി''ല്. ഗുഹാചാലുകളിലെ ഉയരുന്ന ജലനിരപ്പ് മുന്നോട്ടുള്ള പ്രയാണത്തിനു തടസം തീര്‍ക്കുന്നു. ഗുഹയില്‍നിന്നുള്ള വെള്ളം പമ്പുകള് ഉപയോഗിച്ച് പുറന്തള്ളാന് ശ്രമം.\nജൂണ് 27: യു.എസ്. പസഫിക് കമാന്‍ഡില്‍നിന്നുള്ള മുപ്പതോളം പേര് ബ്രിട്ടനില്‍നിന്നുള്ള െഡെവര്‍മാര്‍ക്കൊപ്പം രക്ഷാദൗത്യത്തില് പങ്കാളികളാകുന്നു.\nജൂണ് 28: ഗുഹയ്ക്കുള്ളില് പ്രളയജലം ഉയര്‍ന്നതുമൂലം ദൗത്യം താല്‍ക്കാലികമായി നിര്‍ത്തുന്നു. ഓസ്‌ട്രേലിയ അടക്കമുള്ള രാജ്യങ്ങളില്‍നിന്ന് ദൗത്യസംഘങ്ങള്.\nജൂണ് 29: ഗുഹാമുഖത്തുനിന്നു പിന്മാറാന് തയാറാകാതെ രക്ഷിതാക്കള്.\nജൂണ് 30: മഴയ്ക്കു താല്‍ക്കാലിക ശമനം. െഡെവര്‍മാര് വീണ്ടും ഗുഹയ്ക്കുള്ളിലേക്ക്.\nജൂെലെ ഒന്ന്: 10 കിലോമീറ്ററുള്ള ഗുഹയുടെ കൂടുതല് അകത്തേക്ക് െഡെവര്‍മാര്. പുറത്ത് നൂറുകണക്കിന് വായു സിലിണ്ടറുകള് അടക്കമുള്ള സന്നാഹങ്ങളുമായി ദൗത്യസംഘം.\nജൂെലെ രണ്ട്: 12 കുട്ടികളെയും പരിശീലകനെയും പട്ടായാ ബീച്ച് എന്ന ഭാഗത്തിന് നാനൂറു മീറ്റര് അപ്പുറം ബ്രിട്ടീഷ് െഡെവിങ് സംഘം കണ്ടെത്തുന്നു. ഗുഹാമുഖത്തുനിന്ന് നാലു കിലോമീറ്ററോളം ഉള്ളിലാണെന്ന് സ്ഥിരീകരണം.\nജൂെലെ മൂന്ന്: ഭക്ഷണവും മരുന്നുകളുമായി കുട്ടികള്‍ക്കരികിലേക്ക്.\nജൂെലെ നാല്: കുട്ടികളെ നീന്തല് പഠിപ്പിച്ച് പുറത്തെത്തിക്കാന് ആലോചന.\nജൂെലെ അഞ്ച്: മേഖലയില് മഴ കനക്കുമെന്ന മുന്നറിയിപ്പില് ആശങ്ക. ഗുഹയ്ക്കുള്ളില് പ്രാണവായു കുറയുന്നതായും കണ്ടെത്തല്. ഗുഹയ്ക്കുള്ളിലേക്കു പ്രവേശിക്കാന് മറ്റു മാര്‍ഗങ്ങള്‍ക്കായി വനത്തില് തെരച്ചില്.\nജൂെലെ ആറ്: ഗുഹയില് കുടുങ്ങിയവര്‍ക്ക് വായു സിലിണ്ടര് െകെമാറി മടങ്ങിയ സമാന് കുനാന് എന്ന രക്ഷാപ്രവര്‍ത്തകന്റെ മരണം. ജീവവായു അനുദിനം കുറയുന്നുവെന്നും കുട്ടികളെ ജീവനോടെ രക്ഷിക്കാമെന്നതു സംശയമാണെന്നും തായ് നേവി സീല് കമാന്‍ഡറുടെ പ്രതികരണം.\nജൂെലെ ഏഴ്: കുട്ടികളുടെ സന്ദേശം കുറിമാനമായി രക്ഷിതാക്കള്‍ക്ക്. ഇഷ്ടഭക്ഷണം നല്‍കണമെന്നും ഗുഹയ്ക്കുള്ളില് കയറിയതിനു ക്ഷമാപണം നടത്തിയും സന്ദേശം.\nജൂെലെ എട്ട്: മഴ തല്‍ക്കാലത്തേക്കു മാറിനിന്നാലും വരുംദിവസങ്ങളില് കനക്കുമെന്ന മുന്നറിയിപ്പ്. രക്ഷാദൗത്യത്തില് അമാന്തം വേണ്ടെന്നും ഉടന് ആരംഭിക്കാനും തീരുമാനം. ആദ്യഘട്ടമായി നാലു കുട്ടികളെ പുറത്തെത്തിച്ചതോടെ പ്രതീക്ഷകള് വാനോളം.\nജൂെലെ ഒമ്പത്: നാലു കുട്ടികള് കൂടി പുറത്തേക്ക്.\nജൂെലെ 10: ശേഷിച്ച കുട്ടികളെയും പരിശീലകനെയും വിജയകരമായി പുറത്തെത്തിക്കുന്നു. ഗുഹയില് കുട്ടികള്‍ക്ക് ആത്മവിശ്വാസമേകി കഴിഞ്ഞിരുന്ന ഡോക്ടറും തായ് നേവി സീല് സംഘവും തിരികെയെത്തിയതോടെ ദൗത്യം പൂര്‍ണവിജയം.


നടിയെ തട്ടിക്കൊണ്ടുപോകല്: രണ്ടുപേര് അറസ്റ്റില്; ഫോണും സിമ്മും പിടിച്ചെടുത്തു :: Janmabhumi Daily\nനടിയെ തട്ടിക്കൊണ്ടുപോകല്: രണ്ടുപേര് അറസ്റ്റില്; ഫോണും സിമ്മും പിടിച്ചെടുത്തു\nTuesday 27 June 2017 1:12 am IST\nകൊച്ചി: നടിയെ തട്ടിക്കൊണ്ടുപോയ കേസില് ഗൂഢാലോചന കുറ്റത്തിന് രണ്ടു പേര് അറസ്റ്റില്. കാക്കനാട് ജില്ലാ ജയിലില് പള്‍സര് സുനിയുടെ സഹതടവുകാരായിരുന്ന ഇടപ്പള്ളി സ്വദേശി വിഷ്ണു, പത്തനംതിട്ട സ്വദേശി സനല്‍കുമാര് എന്നിവരെയാണ് പെരുമ്പാവൂര് സിഐ ബൈജു പൗലോസിന്റെ നേതൃത്വത്തിലുള്ള പ്രത്യേക അന്വേഷണ സംഘം അറസ്റ്റ് ചെയ്തത്. പള്‍സര് സുനിക്ക് ജയിലില് മൊബൈല് ഫോണ് എത്തിച്ചു കൊടുത്തുവെന്ന കുറ്റത്തിനാണ് വിഷ്ണുവിന്റെ അറസ്റ്റെന്ന് ആലുവ റൂറല് എസ്പി എ.വി. ജോര്‍ജ് സ്ഥിരീകരിച്ചു. ഈ ഫോണും സിം കാര്‍ഡും പോലീസ് ജയിലില് നിന്ന് കണ്ടെടുത്തു. ഷൂവിനുള്ളില് ഒളിപ്പിച്ചാണ് വിഷ്ണു ഫോണ് എത്തിച്ചത്. പുതിയ ഷൂ വാങ്ങി അടിഭാഗത്തെ സോള് മുറിച്ചുമാറ്റി ഉള്ളില് വച്ചാണ് ഫോണ് കടത്തിയത്. ജയില് അധികൃതരുടെ പരിശോധനയില് ഇതു കണ്ടെത്താനായില്ല. ഈ ഫോണില് നിന്നാണ് സുനി, ദിലീപിനെയും ദിലീപിന്റെ മാനേജരെയും നാദിര്‍ഷായെയും വിളിച്ചത്. തമിഴ്‌നാട് സ്വദേശിയുടെ വ്യാജ മേല്‍വിലാസം ഉപയോഗിച്ചാണ് സിം എടുത്തത്. ഫോണ് ശാസ്ത്രീയ പരിശോധനയ്ക്ക് അയച്ചു. പണം ആവശ്യപ്പെട്ട് ബ്ലാക്‌മെയില് ചെയ്യാന് ശ്രമിച്ചെന്ന ദിലീപിന്റെ പരാതിയിലല്ല, നടിയെ തട്ടിക്കൊണ്ടുപോയ കേസിലാണ് അറസ്റ്റെന്നും കൂടുതല് പേര് ഉടന് പിടിയിലാകുമെന്നും പോലീസ് പറഞ്ഞു. അതേസമയം, കേസില് നിരപരാധിത്വം തെളിയിക്കാന് നുണപരിശോധനയ്ക്ക് തയാറെന്ന് ദിലീപ് ഫേസ്ബുക്കില് കുറിച്ചു. കേസില് ദിലീപിന്റെ പങ്ക് സൂചിപ്പിക്കുന്ന മൊഴിയാണ് പള്‍സര് സുനി നല്‍കിയതെന്നാണ് ഇന്നലെ പുറത്തുവന്ന പുതിയ വിവരം. കേസില് തുടരന്വേഷണം നടത്തുന്ന പ്രത്യേക അന്വേഷണ സംഘം പള്‍സര് സുനിയെ ഒന്നിലധികം തവണ ജയിലിലെത്തി ചോദ്യം ചെയ്തു. കത്തില് പറഞ്ഞിട്ടുള്ള കാര്യങ്ങളില് സുനി ഉറച്ചു നിന്നു. മൊഴിയുടെ സത്യാവസ്ഥ പോലീസ് സ്ഥിരീകരിച്ചിട്ടില്ല.\nനടിയെ തട്ടിക്കൊണ്ടുപോകല്; അേന്വഷണം അവസാനിപ്പിക്കുന്നു\nനടിയെ തട്ടിക്കൊണ്ടുപോകല്: അഭിഭാഷകന്റെ മൊഴിയെടുത്തു\nലക്ഷങ്ങള് വിലമതിക്കുന്ന ഹെറോയിന് പിടിച്ചെടുത്തു; രണ്ടുപേര് അറസ്റ്റില്\nവെടിമരുന്നും പടക്കങ്ങളും പോലീസ് പിടിച്ചെടുത്തു: രണ്ടുപേര് അറസ്റ്റില്\nക്വട്ടേഷന് സംഘത്തിലെ രണ്ടുപേര് അറസ്റ്റില്\nകമ്പിമോഷണം; രണ്ടുപേര് അറസ്റ്റില്


പൗരത്വ നിയമ ഭേദഗതിക്കെതിരായ പ്രമേയം; നിയമസഭാ സമ്മേളനം തുടങ്ങി | The NRI News\nപൗരത്വ നിയമ ഭേദഗതിക്കെതിരായ പ്രമേയം; നിയമസഭാ സമ്മേളനം തുടങ്ങി\nDecember 31, 2019 10:43 am NRI Desk Head News, Kerala\nതിരുവനന്തപുരം: പൗരത്വ നിയമ ഭേദഗതിക്കെതിരെ പ്രമേയം അവതരിപ്പിക്കുന്നതിനായി കേരള നിയമസഭയുടെ പ്രത്യേക സമ്മേളനം തുടങ്ങി. രാവിലെ ഒന്‍പതു മണിക്ക് ആരംഭിച്ച സഭയില് ആദ്യം പട്ടികജാതി- പട്ടികവര്‍ഗ സംവരണം പത്ത് വര്‍ഷത്തേക്കുകൂടി ദീര്‍ഘിപ്പിക്കാനുള്ള പ്രമേയം പാസാക്കി.\nപട്ടികവിഭാഗസംവരണം സംബന്ധിച്ച 126-ാം ഭരണഘടനാ ഭേദഗതി ബില് കഴിഞ്ഞ പത്തിന് ലോക്‌സഭയും 12ന് രാജ്യസഭയും പാസാക്കി. ബില് രാഷ്ട്രപതിയുടെ അംഗീകാരത്തിന് സമര്‍പ്പിക്കാന് പകുതിയിലേറെ സംസ്ഥാന നിയമസഭകള് പ്രമേയം പാസാക്കണം. സഭയിലെ ആംഗ്ലോ ഇന്ത്യന് പ്രാതിനിധ്യം നിലനിര്‍ത്തണമെന്നാവശ്യപ്പെടുന്ന പ്രമേയവും സഭ ഐകകണ്ഠേന പാസാക്കി.\nകേന്ദ്രസര്‍ക്കാരിന്റെ പൗരത്വ ഭേദഗതി നിയമം ഭരണഘടനാ വിരുദ്ധമാണെന്ന് മുഖ്യമന്ത്രി പിണറായി വിജയന് പറഞ്ഞു. പൗരത്വ ഭേദഗതി മത വിവേചനത്തിന് ഇടയാക്കുമെന്നും മുഖ്യമന്ത്രി പിണറായി വിജയന് നിയമസഭയില് അവതരിപ്പിച്ച പ്രമേയത്തില് ചൂണ്ടി കാണിച്ചു. പ്രമേയത്തെ ബിജെപി അംഗം ഒ രാജഗോപാല് എതിര്‍ത്തു. പതിനെട്ട് പേരുടെ പാനലാണ് പ്രമേയാവതരണത്തിന് ശേഷം നിയമസഭയില് സംസാരിക്കുന്നത്.\nTags: niyama sahba, നിയമസഭാ


കുൽഭൂഷൺ ജാദവിന് പാക്ക് ജയിലിൽ ക്രൂര മർദ്ദനം? പുതിയ ദൃശ്യങ്ങളിൽ പരിക്കേറ്റതിന്റെ പാടുകൾ... | allegations about kulbhushan jadav's new photos. - Malayalam Oneindia\nPublished: December 25 2017, 19:34 [IST]\nദില്ലി: വധശിക്ഷയ്ക്ക് വിധിക്കപ്പെട്ട് പാക്കിസ്ഥാൻ ജയിലിൽ കഴിയുന്ന കുൽഭൂഷൺ ജാദവ് ക്രൂര മർദ്ദനത്തിനിരയായതായി സംശയം. കുൽഭൂൺ ജാദവിന്റെ ഏറ്റവും പുതിയ വീഡിയോ ദൃശ്യങ്ങളിൽ നിന്നാണ് ഇത്തരമൊരു സംശയം ഉടലെടുത്തിരിക്കുന്നത്.\nകുൽഭൂഷൺ ജാദവിന്റെ അമ്മയും ഭാര്യയും ഡിസംബർ 25 തിങ്കളാഴ്ച അദ്ദേഹത്തെ സന്ദർശിച്ചിരുന്നു. ഇസ്ലാമാബാദിലെ വിദേശകാര്യ മന്ത്രാലയത്തിൽ വച്ചായിരുന്നു കൂടിക്കാഴ്ച. ഇതിനു പിന്നാലെ സന്ദർശനത്തിന്റെ വീഡിയോ ദൃശ്യങ്ങളും ഫോട്ടോകളും പുറത്തുവന്നു. കുൽഭൂഷൺ ജാദവിന്റെ ശരീരത്തിൽ മർദ്ദനമേറ്റ പാടുകളുണ്ടെന്നാണ് ഈ ദൃശ്യങ്ങളിൽ നിന്ന് വ്യക്തമായിരിക്കുന്നത്.\nകുൽഭൂഷൺ ജാദവിന്റെ തലയിലും കഴുത്തിലും ചെവിയിലും പരിക്കേറ്റതിന്റെ പാടുകളുണ്ടെന്നാണ് ആരോപണമുയർന്നിരിക്കുന്നത്. കുൽഭൂഷൺ ജാദവ് പാക്ക് ജയിലിൽ ക്രൂര പീഡനത്തിനിരയായെന്നും ചിലർ സംശയം പ്രകടിപ്പിച്ചു. ശശി തരൂർ എംപി, ഷെഹ്സാദ് പൂനാവാല തുടങ്ങിയ രാഷ്ട്രീയ നേതാക്കളും ഇതേ ആരോപണമുന്നയിച്ചിട്ടുണ്ട്.\nവധശിക്ഷയ്ക്ക് വിധിക്കപ്പെട്ട് പാക്ക് ജയിലിൽ കഴിയുന്ന കുൽഭൂഷൺ ജാദവിനെ അദ്ദേഹത്തിന്റെ അമ്മയും ഭാര്യയും തിങ്കളാഴ്ചയാണ് സന്ദർശിച്ചത്. ഇസ്ലാമാബാദിലെ വിദേശകാര്യ മന്ത്രാലയത്തിൽ വച്ചായിരുന്നു കൂടിക്കാഴ്ച. 22 മാസങ്ങൾക്ക് ശേഷമുള്ള കൂടിക്കാഴ്ച ഏകദേശം മുപ്പത് മിനിറ്റോളം നീണ്ടുനിന്നു.\nഅമ്മയും ഭാര്യയും കുൽഭൂഷൺ ജാദവുമായി കൂടിക്കാഴ്ച നടത്തുന്ന ദൃശ്യങ്ങൾ പാക്ക് വിദേശകാര്യ മന്ത്രാലയമാണ് പുറത്തുവിട്ടത്. സന്ദർശനത്തിന് അവസരമൊരുക്കാമെന്ന് പറഞ്ഞ പാകിസ്ഥാൻ വാക്കു പാലിച്ചെന്നായിരുന്നു പാക്ക് വിദേശകാര്യ മന്ത്രാലയത്തിന്റെ വിശദീകരണം. ഇതോടൊപ്പം കുൽഭൂഷൺ ജാദവ് ഭീകരവാദിയാണെന്നും, ബലൂചിസ്ഥാനിലെ കൊലപാതകങ്ങൾക്ക് കാരണം കുൽഭൂഷൺ ജാദവാണെന്നും പാക്കിസ്ഥാൻ അറിയിച്ചു.\nഅതേസമയം, കൂടിക്കാഴ്ചയുടെ ദൃശ്യങ്ങൾക്ക് പുറമേ ജാദവിന്റെ മറ്റൊരു വീഡിയോ ദൃശ്യവും പാക്കിസ്ഥാൻ പുറത്തുവിട്ടിട്ടുണ്ട്. കൂടിക്കാഴ്ചയ്ക്ക് അവസരമൊരുക്കിയ പാക്കിസ്ഥാന് നന്ദിയുണ്ടെന്നാണ് കുൽഭൂഷൺ ജാദവ് പുതിയ വീഡിയോയിൽ പറയുന്നത്. അതിനിടെ, കൂടിക്കാഴ്ചയ്ക്കിടയിൽ ചില്ലുപാളികൾ നിരത്തി തടസം സൃഷ്ടിച്ച പാക്കിസ്ഥാന്റെ നടപടിക്കെതിരെയും വിമർശനമുയർന്നു.\nkulbhushan jadhav death sentence jail wife mother visa pakistan india വധശിക്ഷ പാകിസ്താന് ജയിൽ ഭാര്യ അമ്മ വിസ ഇന്ത്യ കുല്‍ഭൂഷണ് യാദവ്\nallegations about kulbhushan jadav's new photos. someone says jadav was tortured in pak jail.\nStory first published: Monday, December 25, 2017, 19:34 [IST]


ഈ കൊറോണ കാലത്ത് പുരുഷന്മാർക്ക് അധികശ്രദ്ധയാകാം, മൂത്രമൊഴിച്ച ശേഷം കെെ കഴുകാൻ മടിക്കരുത്... | Men who don't wash their hands after peeing, why?\nഈ കൊറോണ കാലത്ത് പുരുഷന്മാർക്ക് അധികശ്രദ്ധയാകാം, മൂത്രമൊഴിച്ച ശേഷം കെെ കഴുകാൻ മടിക്കരുത്...\nUSA, First Published 13, Mar 2020, 12:35 PM IST\n69% പുരുഷന്മാരും മൂത്രമൊഴിച്ച ശേഷം കെെ കഴുകാറില്ലെന്നാണ് ഡോക്ടർ ഫോർ യു എന്ന മെഡിക്കൽ ഓൺലൈനിലെ പ്രമുഖ ഡോക്ടറായ ഡയാന ഗാൽ പറയുന്നത്.\nകൊറോണയുടെ ഭീതിയിലാണ് ലോകം. ഈ സാഹചര്യത്തിൽ ശുചിത്വത്തിന് പ്രാധാന്യം നൽകേണ്ടത് വളരെ അത്യാവശ്യമാണ്. കെെകൾ വൃത്തിയായി കഴുകാൻ പ്രത്യേകം ശ്രദ്ധിക്കുക. ആവശ്യത്തിന് സോപ്പും വെള്ളവും ഉപയോഗിച്ച് 15 മുതൽ 20 സെക്കൻഡ് നേരം കൈ കഴുകി വൃത്തിയാക്കുക. സാധിക്കുമെങ്കിൽ ചൂടുവെള്ളത്തിൽ രണ്ട് നേരമെങ്കിലും കെെ കഴുകണമെന്നാണ് വിദഗ്ധർ പറയുന്നത്. ശുചിത്വക്കുറവ് സ്ത്രീകളിലായാലും പുരുഷന്മാരിലായാലും രൂക്ഷമായ ആരോഗ്യപ്രശ്‌നങ്ങളുണ്ടാക്കും.\nപുരുഷന്മാരിൽ കണ്ട് വരുന്ന ഒരു ശീലമുണ്ട്. എന്താണെന്നോ. മൂത്രമൊഴിച്ച ശേഷം ചില പുരുഷന്മാർ കെെ കഴുകാറില്ല. ഇത് പുരുഷന്മാരുടെ സാധാരണ ശീലമാണെന്നും അണുക്കൾ കെെയ്യിൽ പറ്റിപിടിക്കില്ലെന്നുമാണ് അവർ ഉറച്ച് വിശ്വാസിക്കുന്നത്. അത് മാത്രമല്ല, പുരുഷന്മാരിൽ പലരും കെെ കഴുകിയ ശേഷമാണ് മൂത്രമൊഴിക്കുന്നത്. 69% പുരുഷന്മാരും മൂത്രമൊഴിച്ച ശേഷം കെെ കഴുകാറില്ലെന്നാണ് ഡോക്ടർ ഫോർ യു എന്ന മെഡിക്കൽ ഓൺലൈനിലെ പ്രമുഖ ഡോക്ടറായ ഡയാന ഗാൽ പറയുന്നത്.\nഞാൻ മൂത്രമൊഴിച്ച ശേഷം കെെകൾ കഴുകാറില്ല. പുരുഷന്റെ ലിംഗം അവന്റെ ശരീരത്തിന്റെ ഭാഗമാണെന്ന് പലരും മറക്കുന്നുവെന്ന് ഞാൻ കരുതുന്നു, അത് ഒരു അന്യഗ്രഹ വസ്തുവല്ല - വെയിൽസിൽ നിന്നുള്ള സാം എന്ന 25കാരൻ പറയുന്നു. മൊബെെൽ ഫോണിനെക്കാള‌ും ലിംഗത്തെ എപ്പോഴും വൃത്തിയായാണ് വയ്ക്കുന്നതെന്നും സാം പറഞ്ഞു.\nഓഫീസ് തിരക്കിനിടയിൽ ടോയ്‌ലറ്റിൽ പോകുമ്പോൾ ചില സമയങ്ങളിൽ കെെ കഴുകാൻ മറന്ന് പോകാറുണ്ട്. ടോയ്‌ലറ്റിൽ പോയശേഷം കെെ കഴുകിയില്ലെങ്കിൽ അണുക്കൾ പറ്റി പിടിക്കും എന്നതിനോട് വിശ്വാസിക്കുന്നില്ലെന്ന് 49കാരനായ ഡേവ് പറയുന്നു. പൊതു ടോയ്‌ലറ്റുകൾ എപ്പോഴും ബാക്ടീരിയകൾ കൊണ്ട് നിറ‍ഞ്ഞിരിക്കും. മിക്ക പുരുഷന്മാരും പബ്ലിക്ക് ടോയ്‌ലറ്റിൽ പോയി കഴിഞ്ഞാൽ വെള്ളമൊഴിക്കാൻ പോലും താൽപര്യം കാണിക്കാറില്ലെന്നും ഡേവ് പറഞ്ഞു.\nടോയ്‌ലറ്റിൽ പോവുകയാണെങ്കിൽ മൂത്രത്തിലൂടെ മാത്രമല്ല വാതിലിന്റെ പിടിയിലും പെെപ്പിലുമെല്ലാം ബാക്ടീരിയ പറ്റിപിടിച്ചിരിക്കാം. അപ്പോഴും വളരെയധികം ശ്രദ്ധിക്കേണ്ടതായുണ്ടെന്ന് ഡോ. ഡയാന ഗാൾ പറഞ്ഞു. ഇ. കോളി, ഷിഗെല്ല, സ്ട്രെപ്റ്റോകോക്കസ്, ഹെപ്പറ്റൈറ്റിസ് എ, ഇ തുടങ്ങിയ ബാക്ടീരിയകളുടെ പ്രജനന കേന്ദ്രമാണ് പൊതു ശൗചാലയങ്ങൾ. ഇത്തരം ബാക്ടീരിയകൾ ശരീരത്തിൽ പ്രവേശിപ്പിക്കുന്നതിലൂടെ പനി, വയറിളക്കം, ഛർദ്ദി, അവയവങ്ങൾക്ക് തകരാർ തുടങ്ങിയ പ്രശ്നങ്ങളുണ്ടാകാം.\nഅത് കൊണ്ട് ഇരുപത് സെക്കന്റെങ്കിലും കെെ കഴുകുന്നത് ദോഷകരമായേക്കാവുന്ന ഏതെങ്കിലും ബാക്ടീരിയ അല്ലെങ്കിൽ വൈറസ് പടരുന്നത് തടയാൻ നിങ്ങളെ സഹായിക്കുമെന്ന് ഡോ. ഡയാന പറയുന്നു. കെെ കഴുകാതിരിക്കുമ്പോൾ പ്രത്യേകിച്ച് ജോലിസ്ഥലങ്ങളിൽ ആളുകളിൽ എത്രത്തോളം ഗുരുതരമായി അണുക്കൾ പടരുന്നുവെന്നതിനെ കുറിച്ച് പലരും മറന്ന് പോകുന്നുവെന്നും ഡോ. ഡയാന പറഞ്ഞു.